Αρχή φόρμας

|  |
| --- |
| Έφεσος (Αρχαιότητα) |
|

|  |
| --- |
| **1. Θέση** Η Έφεσος βρίσκεται κοντά στο Selçuk (Σελτζούκ) και το Kuşadası (Κουσάντασι), σε απόσταση 70 χλμ. νότια της Σμύρνης, κοντά στις εκβολές του ποταμού Καΰστρου (Kuçuk Menderes). Κατοικήθηκε αδιάλειπτα έως τις ημέρες μας, αν και παρήκμασε μετά την αραβική κατάκτηση του 654/655. Οι ανασκαφές στην πόλη και το παρακείμενο Αρτεμίσιο ξεκίνησαν από το Βρετανό Wood το 1862 και συνεχίστηκαν από το Αυστριακό Αρχαιολογικό Ινστιτούτο, από το 1895 έως σήμερα.1 Ο αρχαιολογικός χώρος είναι ο πλέον πολυσύχναστος της Μικράς Ασίας, με περισσότερους από 2.500.000 επισκέπτες το χρόνο. Μεγάλο μέρος των μνημείων της πόλης έχει αναστηλωθεί αποτυπώνοντας κυρίως την όψη της ρωμαϊκής πόλης. **2. Ιστορία της Εφέσου****2.1. Προϊστορική περίοδος** Στην περιοχή της χώρας της Εφέσου έχουν βρεθεί ίχνη κατοίκησης από τη Νεολιθική περίοδο, και κυρίως τη Μέση και την Ύστερη εποχή του Χαλκού (2000-1200 π.Χ.). Η Έφεσος ταυτίζεται με την πόλη Apasha, που συναντάται στα αρχεία των Χετταίων βασιλέων ως πρωτεύουσα του μικρασιατικού βασιλείου Arzawa, στα τέλη του 14ου αι. π.Χ.2 Η ακριβής θέση της δεν έχει εντοπιστεί: μια μυκηναϊκή ταφή του 14ου αι. π.Χ. ανασκάφηκε το 1962 στους πρόποδες του λόφου του Ayasuluk, ενώ πιο πρόσφατες έρευνες του Μουσείου του Selçuk στην ίδια θέση απέδωσαν κάποια χάλκινα ευρήματα της ίδιας περιόδου.3**2.2. Ίδρυση της πόλης και πρώιμη ιστορία της** Σύμφωνα με το μύθο, η Έφεσος ιδρύθηκε από τον Άνδροκλο, γιο του βασιλιά της Αθήνας Κόδρου, επικεφαλής μεικτού πληθυσμού Αθηναίων, Σαμίων και Αιτωλών.4 Εκεί υπήρχε ήδη εγκατάσταση Λελέγων και Καρών ή Λυδών, οι οποίοι λάτρευαν τη Μητέρα των Θεών. Οι άποικοι εκδίωξαν τους αυτόχθονες από την άνω πόλη, αλλά δεν πείραξαν όσους ζούσαν γύρω από το ιερό. Ταύτισαν τη θεά των αυτοχθόνων με την Άρτεμη και ίδρυσαν την πρώτη οχυρή θέση, περίπου 1200 μ. (7 στάδια) από τη θέση του Αρτεμισίου.5 H παράδοση τοποθετεί την ίδρυση της πόλης στο β΄ μισό του 11ου αι. π.Χ., όμως μια τόσο υψηλή χρονολογία δεν υποστηρίζεται από τα αρχαιολογικά ευρήματα.6Ο Άνδροκλος ήταν ο πρώτος βασιλιάς της πόλης. Ηγήθηκε των Ιώνων σε πόλεμο εναντίον των Καρών και των συμμάχων τους Σαμίων. Όταν οι Κάρες εκστράτευσαν εναντίον της Πριήνης, ο Άνδροκλος έσπευσε σε βοήθεια, αλλά, παρά τη νίκη, φονεύθηκε μαζί με πολλούς Εφεσίους.7 Οι επιζώντες Εφέσιοι επαναστάτησαν ενάντια στους γιους του Ανδρόκλου, με τη βοήθεια των Τηίων και των Καρηναίων, οι οποίοι έγιναν δεκτοί ως πολίτες, και έδωσαν το όνομά τους σε δύο φυλές.8Η Έφεσος υπήρξε μέλος της Ιωνικής Δωδεκάπολης, που προέκυψε από την ένωση ιωνικών κρατών, τα οποία κατέστρεψαν την πόλη Μελίη και δημιούργησαν το Πανιώνιον. Παλιότερες απόψεις που θέλουν την Έφεσο έδρα μιας πρώιμης συνομοσπονδίας Ιώνων και το βασιλιά της Εφέσου βασιλιά όλων των Ιώνων στερούνται ιστορικής βάσης.9**2.3. Αρχαϊκή περίοδος** Γύρω στο 640 π.Χ., η Έφεσος και το ιερό της Άρτεμης υπέστησαν την επιδρομή των Κιμμερίων. Ο Πυθαγόρας έγινε τύραννος στα τέλη του 7ου αι. π.Χ. και ακολούθησε πολιτική κατά των αριστοκρατών. Τον διαδέχτηκε στην εξουσία μια οικογένεια που αποτελούσε κλάδο των Βασιλιδών και είχε δεσμούς με τους βασιλείς της Λυδίας (ο Μέλας ο Πρεσβύτερος ήταν γαμπρός του Γύγη (680-652 π.Χ.), ενώ ο εγγονός του Μίλητος είχε παντρευτεί την κόρη του Αρδύη (τέλη 7ου αι. π.Χ.). Ο Μέλας ο νεότερος πρέπει να διαδέχθηκε στην εξουσία τον Πυθαγόρα, ενώ ο γιος του, ο Πίνδαρος, ήταν τύραννος, όταν ο θείος του Κροίσος ανήλθε στο λυδικό θρόνο το 561/560 π.Χ. Στη διαμάχη για το λυδικό θρόνο, ο Πίνδαρος πήρε το μέρος του ετεροθαλούς αδελφού του Κροίσου, του Πανταλέοντος. Ο Κροίσος πολιόρκησε την πόλη, αλλά οι Εφέσιοι τη συνέδεσαν με ένα σχοινί με τον άβατο χώρο του Αρτεμισίου και γλίτωσαν. Τελικά ο Πίνδαρος εξορίστηκε και η Έφεσος συνήψε συνθήκη με τη Λυδία, ενώ η πόλη μετατοπίστηκε προς το Αρτεμίσιο. Την εξουσία ανέλαβε ως *αισυμνήτης* ο Πασικλής, τον οποίο όμως δολοφόνησε ο Μέλας Γ΄, γιος του Πινδάρου. Οι Εφέσιοι κάλεσαν τον Αθηναίο Αρίσταρχο, ο οποίος εγκαθίδρυσε δημοκρατικό πολίτευμα και διοίκησε την πόλη επί πέντε χρόνια. Μετά την περσική κατάκτηση (546 π.Χ.), επιβλήθηκαν τύραννοι προσκείμενοι στους Πέρσες, όπως ο Αθηναγόρας και ο Κώμας.10 Η πόλη συμμετείχε στις αρχικές επιχειρήσεις της Ιωνικής Επανάστασης (499-494 π.Χ.), αλλά σύντομα υποτάχθηκε.11 Το 492 π.Χ. υιοθέτησε αυστηρά δημοκρατικό καθεστώς.12**2.4. Κλασική περίοδος**Το 465 π.Χ. η Έφεσος προσχώρησε στη Συμμαχία της Δήλου.13 Αποστάτησε το 412 π.Χ.14 Το 409 π.Χ. ο Αθηναίος στρατηγός Θρασύλλος επιχείρησε να την καταλάβει, χωρίς επιτυχία,15 ενώ το 407 π.Χ. έφθασε στην πόλη ο Σπαρτιάτης στρατηγός Λύσανδρος, ο οποίος έγινε δεκτός με ενθουσιασμό.16 Ο Σπαρτιάτης ναύαρχος ακολούθησε μια πολιτική προσεταιρισμού των αριστοκρατών της Μικράς Ασίας, δημιουργώντας εταιρείες (πολιτικές ενώσεις) που ήταν πλήρως αφοσιωμένες στο πρόσωπό του. Συντέλεσε επίσης στην αύξηση των εσόδων του λιμανιού της Εφέσου και στη γενικότερη ευημερία της πόλης.17 Επανήλθε το 405 π.Χ. και αναθέρμανε τον πόλεμο, του οποίου η έκβαση ήταν ως τότε ευνοϊκή για την Αθήνα.18 Η Έφεσος διατήρησε τη φιλοσπαρτιατική της στάση και κατά τη διάρκεια των πολέμων μεταξύ Σπαρτιατών και Περσών (399-394 π.Χ.).19 Αποτέλεσε τη βάση των επιχειρήσεων των Σπαρτιατών στη Μικρά Ασία την περίοδο 392-388 π.Χ.20 Μετά την Ανταλκίδειο ειρήνη (387 π.Χ.) επανήλθε στην περσική κυριαρχία. Περίπου το 370 π.Χ., η Έφεσος ελευθερώθηκε από έναν ηγέτη των δημοκρατικών, τον Ερόφυτο, αλλά καταλήφθηκε από το σατράπη της Λυδίας Αυτοφραδάτη.21Το 336 π.Χ., όταν ο Παρμενίων εκστράτευσε στη Μικρά Ασία, η Έφεσος συνταράχθηκε από μια φιλομακεδονική δημοκρατική επανάσταση που ανέτρεψε τη φιλοπερσική ολιγαρχία. Όμως η επανάσταση απέτυχε και λίγο αργότερα οι ολιγαρχικοί υπό το Σύρφακα επανήλθαν στην εξουσία. Το καλοκαίρι του 334 π.Χ., μετά τη μάχη του Γρανικού, ο Αλέξανδρος εισήλθε στην Έφεσο. Η φρουρά των μισθοφόρων είχε προηγουμένως διαφύγει με δύο τριήρεις. Οι δημοκρατικοί οπαδοί των Μακεδόνων ξεκίνησαν σφαγές των ολιγαρχικών οπαδών του Ρόδιου στρατιωτικού διοικητή των Περσών, του Μέμνονος. Ο Αλέξανδρος σταμάτησε την αιματοχυσία, επανέφερε το δημοκρατικό πολίτευμα, χάρισε στην Άρτεμη το φόρο που πλήρωνε η πόλη στους Πέρσες, διακήρυξε το σεβασμό του στη μακραίωνη ιστορία των πόλεων και διέταξε την ανάκληση των εξορίστων. Αφού θυσίασε στην Άρτεμη, παρέλασε με το στρατό του σε παράταξη μάχης μέσα στην πόλη και αποχώρησε.22 Το 324 π.Χ. τον έλεγχο της Εφέσου είχε ο τύραννος Ηγησίας, όργανο της μακεδονικής πολιτικής, ο οποίος δολοφονήθηκε από τρία αδέλφια.23**2.5. Ελληνιστική περίοδος**Μετά το θάνατο του Αλεξάνδρου η Έφεσος βρέθηκε για σύντομο διάστημα υπό τον έλεγχο του Περδίκκα, προτού την καταλάβει, μαζί με το σύνολο της Ιωνίας και της Λυδίας, ο Αντίγονος ο Μονόφθαλμος (321/320 π.Χ.). Με τη συνθήκη του Τριπαραδείσου (319 π.Χ.), η περιοχή βρέθηκε στα χέρια του σατράπη της Λυδίας Κλείτου (υπό τις διαταγές του Αντιπάτρου), ο οποίος εκδιώχθηκε τον επόμενο χρόνο από τον Αντίγονο, που κατέλαβε την Έφεσο μαζί με τα 600 τάλαντα του θησαυροφυλακίου της. Η πόλη έμεινε στα χέρια των Αντιγονιδών βασιλέων έως το 302 π.Χ., όταν ο υπασπιστής του Κασσάνδρου, ο Πρεπέλαος, την κατέλαβε πρόσκαιρα. Ο Δημήτριος όμως αντεπιτέθηκε το 302 π.Χ. και η πόλη παραδόθηκε αμέσως.24Μετά τη μάχη της Ιψού (καλοκαίρι του 301 π.Χ.), ο Δημήτριος αναδιπλώθηκε στην Έφεσο.25 Η πόλη διεξήγαγε έναν τριετή αιματηρό πόλεμο με τον τύραννο της Πριήνης Ιέρωνα, έμπιστο του Λυσιμάχου, αλλά οδηγήθηκε σε χρεωκοπία.26 Το 294 π.Χ., η Έφεσος περιήλθε στην εξουσία του Λυσιμάχου.27 Αυτός αποφάσισε να δημιουργήσει μια μεγάλη πόλη κοντά στην παλιότερη, η οποία ονομάστηκε Αρσινόη, προς τιμήν της συζύγου του. Για το σκοπό αυτό συνενώθηκαν και οι κάτοικοι της Κολοφώνος, των Φυγέλων και της Λεβέδου. Παρά τον κατά διαταγήν χαρακτήρα της και την αντίδραση των κατοίκων των συνοικιζόμενων πόλεων, η μεταφορά είχε ευεργετική επίδραση για την ανάπτυξη της πόλης.28 Μετά το θάνατο του Λυσιμάχου (281 π.Χ.), η Έφεσος παρέμεινε ελεύθερη. Σε σύντομο όμως χρονικό διάστημα, μαζί με άλλες παράλιες μικρασιατικές θέσεις, πέρασε υπό τον έλεγχο των Λαγιδών.29 Το 261-260 π.Χ., εγκαταστάθηκε στην Έφεσο και τη Μίλητο ο ομώνυμος γιος και διάδοχος του Πτολεμαίου Β΄, αντιβασιλέας του στη Μικρά Ασία και συμβασιλέας από το 267 π.Χ. Με τη βοήθεια ενός Τιμάρχου, τυράννου της Μιλήτου, ο Πτολεμαίος επαναστάτησε ενάντια στον πατέρα του. Στην ίδια συγκυρία εντάσσεται μάλλον και η νίκη του ροδιακού στόλου επί των Πτολεμαίων στην Έφεσο. Η πόλη πέρασε υπό το σελευκιδικό έλεγχο και ήταν έδρα του Αντιόχου Β΄ στη Μικρά Ασία.30Μετά το γάμο του Αντιόχου Β΄ με τη Βερενίκη, την κόρη του Πτολεμαίου Β΄ (252 π.Χ.), η προηγούμενη σύζυγος, η Λαοδίκη εγκαταστάθηκε στην Έφεσο. Λίγο αργότερα, το 246 π.Χ., πέθανε στην πόλη ο βασιλιάς (Αντίοχος Β΄), πιθανότατα δολοφονημένος.31 Ο θάνατός του οδήγησε σε δυναστική κρίση και στην εισβολή του Πτολεμαίου Γ΄ στη Μικρά Ασία. Η Έφεσος πέρασε εκ νέου στη λαγιδική εξουσία, όπου και παρέμεινε έως το 197 π.Χ.32Το 197 π.Χ., η πόλη καταλήφθηκε από τον Αντίοχο Γ΄ και αποτέλεσε τη σημαντικότερη βάση του στο Αιγαίο. Εκεί κατέφθασε ο Αννίβας (195 π.Χ.) πριν από τον επικείμενο αποτυχημένο πόλεμο του Αντιόχου με τους Ρωμαίους. Το 189 π.Χ., μετά την ήττα του στη μάχη της Μαγνησίας του Σιπύλου, ο Αντίοχος εκκένωσε τη Μικρά Ασία. Η Έφεσος και οι Τράλλεις δόθηκαν στον Ευμένη Β΄, πιστό σύμμαχο της Ρώμης.33 Η Έφεσος αναγορεύθηκε σε δεύτερη πόλη του βασιλείου, μετά την Πέργαμο.34Ο Άτταλος Γ΄ κληροδότησε με τη διαθήκη του το βασίλειό του στο λαό των Ρωμαίων, ενώ η Έφεσος αφέθηκε ελεύθερη. Η επανάσταση του Αριστονίκου (133-129 π.Χ.) που ακολούθησε αποτέλεσε για την Έφεσο την ευκαιρία να δείξει τη σημασία της ως νέας συμμάχου της Ρώμης: παρά τις αρχικές ήττες των Ρωμαίων, ο στόλος της Εφέσου πέτυχε αποφασιστική νίκη σε βάρος του Αριστονίκου (131 π.Χ.) και τον ανάγκασε να εκκενώσει τα παράλια. Με το τέλος της εξέγερσης και τη δημιουργία της επαρχίας της Ασίας η Έφεσος παρέμεινε ελεύθερη, μαζί με τις περισσότερες σημαντικές ελληνικές πόλεις.352.6. Η Έφεσος υπό ρωμαϊκή διοίκησηΗ Έφεσος έπαιξε σημαντικό ρόλο στα γεγονότα που διαδραματίστηκαν στην επαρχία κατά τη διάρκεια του Α΄ Μιθριδατικού πολέμου (90-86 π.Χ.). Η εισβολή του βασιλιά του Πόντου Μιθριδάτη ΣΤ΄ στην επαρχία της Ασίας ξεσήκωσε έναν άνευ προηγουμένου ενθουσιασμό, εκπηγάζοντα από το μίσος ενάντια στους Ρωμαίους. Οι Εφέσιοι πρωτοστάτησαν στις αντιρωμαϊκές εκδηλώσεις: πρώτοι αυτοί γκρέμισαν τα ρωμαϊκά αγάλματα στην πόλη τους και ασμένως συμμετείχαν στη σφαγή των 80.000 ανδρών, γυναικών και παιδιών από την Ιταλία (88 π.Χ.), σύμφωνα με τη διαταγή που εξέδωσε ο ίδιος ο βασιλιάς κατά τη διάρκεια της παραμονής του στην πόλη.36 Ο Μιθριδάτης ανταπέδωσε αυξάνοντας την έκταση της επικράτειας της ασυλίας του Αρτεμισίου της Εφέσου. Η σκληρή όμως συμπεριφορά του βασιλιά του Πόντου απέναντι στους Χίους, τους οποίους εξόρισε στη Μαύρη Θάλασσα, και ο διορισμός ενός βίαιου στρατιωτικού διοικητή στην Έφεσο, του Φιλοποίμενος από τη Στρατονίκεια, πατέρα της τελευταίας συζύγου του, της Μονίμης, οδήγησαν την πόλη σε εξέγερση. Οι Εφέσιοι πολιόρκησαν την ποντιακή φρουρά, φυλάκισαν και εκτέλεσαν το διοικητή της Ζηνόβιο και κάλεσαν και τους υπόλοιπους Έλληνες να τους ακολουθήσουν στον «πόλεμο υπέρ της Ρώμης και της κοινής ελευθερίας».37 Η αλλαγή αυτή πάντως δεν έσωσε την πόλη από τις τρομερές επιπτώσεις του διακανονισμού του Σύλλα: ο Ρωμαίος στρατηγός συγκάλεσε συνέδριο στην Έφεσο όπου επέβαλε νέα διοργάνωση της επαρχίας. Η Έφεσος στερήθηκε την ελευθερία της (84 π.Χ.) και κλήθηκε, μαζί με όσες πόλεις δεν αντιστάθηκαν στο Μιθριδάτη, να πληρώσει υψηλές πολεμικές επανορθώσεις.38 Την ίδια περίπου περίοδο η Έφεσος έπεσε θύμα πειρατικών επιδρομών.39Τουλάχιστον από το 75 π.Χ., η Έφεσος αποτέλεσε έδρα δικαστικής διοίκησης (conventus).40 Το 57 π.Χ. βρήκε άσυλο στην πόλη ο Πτολεμαίος ΙΒ΄, περιμένοντας βοήθεια από κάποιο Ρωμαίο στρατηγό που θα του έδινε πίσω το θρόνο τον οποίο του είχε στερήσει η εξέγερση του λαού της Αλεξάνδρειας.41Η πόλη βρέθηκε ξανά στο προσκήνιο κατά τη διάρκεια των εμφυλίων πολέμων. Το 49 π.Χ., ο πεθερός του Πομπήιου, ο Μέτελλος Σκιπίων, προσπάθησε να αρπάξει το θησαυρό του ιερού της Αρτέμιδος, αλλά απέτυχε. Κατάσχεσε πάντως τα χρήματα που διαχειρίζονταν οι δημοσιώνες της Εφέσου.42 Την επόμενη χρονιά (48 π.Χ.) αποβιβάστηκε εκεί ο Καίσαρας, δέχτηκε τους αντιπροσώπους των Ιώνων, των Αιολέων και των πόλεων της Ασίας και επιχείρησε την αναδιοργάνωση της επαρχίας, προτείνοντας ένα νέο φορολογικό σύστημα, ιδιαίτερα ευνοϊκό για τις πόλεις.43 Το 43 π.Χ., οι δολοφόνοι του Καίσαρα, ο Βρούτος και ο Κάσσιος, εξανάγκασαν τις πόλεις της Ασίας να τους παραδώσουν φόρο 10 ετών.44 Το 41 π.Χ., ήταν η σειρά του Αντωνίου να εισέλθει στην πόλη ως Νέος Διόνυσος, κατά τη διάρκεια μιας βακχικής τελετής. Συγκέντρωσε τους Έλληνες στην πόλη και απαίτησε να του δώσουν φόρο 2 ετών. Ο Αντώνιος επέστρεψε, με την Κλεοπάτρα αυτή τη φορά, το 33 π.Χ.45**2.7. Η Έφεσος κατά τη Ρωμαϊκή Αυτοκρατορική περίοδο**Υπό την ιουλιοκλαυδιανή και τη φλαβιανή δυναστεία, η Έφεσος αναδείχθηκε τρίτη σε σημασία πόλη στην αυτοκρατορία (μετά τη Ρώμη και την Αλεξάνδρεια).46 Αποτέλεσε από το 29 π.Χ. την έδρα του ανθυπάτου, διοικητή της επαρχίας της Ασίας, αντικαθιστώντας την Πέργαμο.47Ο Αύγουστος, αν και ελάττωσε την επικράτεια της ασυλίας του ιερού της Αρτέμιδος και επέτρεψε και τη μεταφορά της ένωσης των Κουρητών από το Αρτεμίσιο στο Πρυτανείο στην άνω πόλη, αύξησε τις προσόδους του προσαρτώντας σε αυτό διάφορες γαίες στα ΒΑ της πόλης, στην κοιλάδα του Καΰστρου.48 Εγκαινιάστηκε έτσι μια μακρά περίοδος ειρήνης και ευημερίας, που διακόπηκε μόνο από τις καταστροφές που προήλθαν από σεισμούς, του 17 μ.Χ., κυρίως όμως του 23 και του 29.49Σποραδικές είναι οι αναφορές στην πόλη κατά τη μακρά αυτή περίοδο ειρήνης των πρώτων αιώνων της αυτοκρατορίας: στις 18 Σεπτεμβρίου του 96 ο Απολλώνιος ο Τυανεύς προέβλεψε, όντας στην Έφεσο, τη συνωμοσία που έθεσε τέλος στην αρχή του Δομιτιανού (81-96).50 Στο απόγειο της ακμής της, στις αρχές του 2ου αιώνα, η πόλη είχε 200.000 κατοίκους.51 Την εποχή αυτή αποκαλείται συχνά σε επιγραφές «πρώτη και μεγίστη μητρόπολις της Ασίας». Το 113/114 ο Τραϊανός και τα έτη 124 και 129/130 ο Αδριανός επισκέφθηκαν την πόλη. Ο αυτοκράτορας Λούκιος Βήρος (161-169) φιλοξενήθηκε από το Γάιο Βήδιο από το 162 έως το 164, καθοδόν προς τη χώρα των Πάρθων. Κατά την επιστροφή του (166-167) έγινε δεκτός από το σοφιστή Tίτο Φλάβιο Δαμιανό. Τα στρατεύματα όμως μετέδωσαν στους κατοίκους της πόλης θανατηφόρα επιδημία.52Ο 3ος αιώνας αποτελεί περίοδο παρακμής: το τελικό πλήγμα στον πλούτο της πόλης ήταν ο καταστροφικός σεισμός του 262, τον οποίο ακολούθησε η επιδρομή των Γότθων, που λεηλάτησαν το Αρτεμίσιο.53 Παρά τις μεμονωμένες προσπάθειες αυτοκρατόρων όπως ο Διοκλητιανός (284-305), ο Κωνστάντιος Β΄ και ο Κώνστας, η πόλη ανέκαμψε μόλις στα τέλη του 4ου αιώνα, όταν ο Θεοδόσιος ο Μέγας ανέλαβε ευρύ πρόγραμμα ανοικοδόμησης.54**3. Θεσμοί** Το πρώιμο πολίτευμα της πόλης ήταν η βασιλεία.55 Μάλιστα αναφέρεται ότι η Έφεσος ήταν η έδρα του βασιλιά της Ιωνίας.56 Αργότερα, το γένος των Βασιλιδών, απογόνων του Ανδρόκλου, αναφέρεται ότι ασκούσε συνολικά την αρχή.57 Κατά τη Ρωμαϊκή περίοδο, τα μέλη του διατηρούσαν μια σειρά τιμητικά προνόμια. Ύστερες πηγές όμως κάνουν λόγο για ένα «βασιλιά», τίτλο που κληρονόμησε και ο φιλόσοφος Ηράκλειτος, αλλά τον απαρνήθηκε προς όφελος του αδελφού του.58 Η «αρχή των Βασιλιδών» ήταν μια κληρονομική ολιγαρχία, ένα από τα μέλη της οποίας ασκούσε τα ετήσια καθήκοντα του βασιλιά.59 Ο βασιλιάς της Εφέσου αναφέρεται και σε επιγραφές της περιόδου του Αυγούστου, αλλά σίγουρα πρόκειται για κάποιον αξιωματούχο.60 Οι λεξικογραφικές πηγές διασώζουν δύο ακόμη τίτλους συνώνυμους του βασιλικού *εσσήν* και *πάλμυς.*61Έπειτα από μακρά περίοδο αστάθειας η κατάσταση στην Έφεσο σταθεροποιήθηκε, χάρη στο δημοκρατικό πολίτευμα που εγκαθιδρύθηκε το 492 π.Χ. Ο επώνυμος άρχων ονομάστηκε πρύτανης. Η συνέλευση του λαού, μαρτυρείται κυρίως σε ψηφίσματα του 4ου αι. π.Χ. Η βουλή είχε προβουλευτικές εξουσίες. Άλλοι αξιωματούχοι ήταν οι *πρόεδροι*, επιφορτισμένοι με το καθήκον να κατανέμουν τους νέους πολίτες σε φυλές και χιλιαστύες, οι εσσήνες, οι αγωνοθέτες, οι νεωποίαι.62Βάση του πολιτεύματος ήταν ο χωρισμός των κατοίκων της Εφέσου σε πέντε φυλές (Εφεσέων, Τηίων, Καρηναίων, Ευωνύμων, Βεμβιναίων), με υποδιαιρέσεις των πολιτών σε χιλιαστύες (χιλιάδες). Μαρτυρούνται περίπου 50 χιλιαστύες, που αναλογούν στις πέντε αρχικές φυλές και στις τρεις που δημιουργήθηκαν κατά τη Ρωμαϊκή περίοδο (Σεβαστή, Αδριανή και Αντωνεινιανή).63Στην Ελληνιστική και Ρωμαϊκή περίοδο, η Έφεσος έχει κυρίως αριστοκρατικό πολίτευμα. Στα σώματα της βουλής και της εκκλησίας του δήμου προστέθηκε η γερουσία, με θρησκευτικές κυρίως αρμοδιότητες, σχετιζόμενες ως επί το πλείστον με τα οικονομικά του Αρτεμισίου. Το σώμα είχε πάνω από 300 μέλη στις αρχές του 2ου αιώνα, στην πλειονότητά τους εύπορους πολίτες, που διακρίνονταν για τις ευεργεσίες τους προς την πόλη, ενώ την ίδια περίοδο ο αριθμός των βουλευτών έφθασε τους 450. Η βουλή και η εκκλησία του δήμου, παρότι κατά τη Ρωμαϊκή περίοδο στερούνταν ουσιαστικών αρμοδιοτήτων για τη χάραξη εξωτερικής πολιτικής, εντούτοις λαμβάνουν υπεύθυνες αποφάσεις σε σχέση με κρίσιμα ζητήματα, όπως η διαχείριση των δημόσιων γαιών, η επιλογή των οικοδομήσιμων χώρων και η διατήρηση του συστήματος οδοποιίας και της προμήθειας σε νερό και σιτηρά.64 Ο θεσμός του πρύτανη έχασε τη σημασία του μετά το 17/18, όταν αποδόθηκε διά βίου σε έναν απελεύθερο του Αυγούστου.65**4. Οικονομία και νομισματική κυκλοφορία**Λόγω της ακτινοβολίας του Αρτεμισίου και των σχέσεων με το λυδικό βασίλειο και αργότερα με την αχαιμενιδική διοίκηση, η πόλη γνώρισε μεγάλη ευημερία. Είναι η πρώτη ελληνική πόλη που έκοψε νόμισμα, στατήρες από ήλεκτρο, στα τέλη του 7ου αι. π.Χ. Κατά τη διάρκεια του πρώιμου 6ου αι. π.Χ., ακολουθώντας πάντα το φοινικικό κανόνα, εκδόθηκε νόμισμα με την εικόνα της προτομής ενός ελαφιού στον εμπροσθότυπο και έκτυπο οπισθότυπο. Επί Κροίσου (561-546 π.Χ.) εγκαινιάστηκε η σειρά των αργυρών νομισμάτων (δραχμών και διδράχμων) στο φοινικικό κανόνα, με τη μέλισσα στον εμπροσθότυπο και το έκτυπο τετράγωνο στον οπισθότυπο, η κυκλοφορία της οποίας διήρκεσε έως την Ιωνική Επανάσταση (500-494 π.Χ.). Κατά τον 5ο αι. π.Χ. η ένταξή της στην Αθηναϊκή Συμμαχία την οδήγησε σε οικονομική παρακμή. Η πόλη μάλλον δεν έκοψε καθόλου νόμισμα. Κατά τη διάρκεια του Ιωνικού πολέμου, υιοθέτησε το ροδιακό σταθμητικό κανόνα (τετράδραχμο 11,7 γραμμ.) και έκοψε νόμισμα με τους παλιότερους τύπους, αλλά και την προσθήκη του ονόματος του υπευθύνου για τις κοπές αξιωματούχου. Για τον 4ο αι. π.Χ. υπάρχουν λίγα στοιχεία που αφορούν την οικονομική ζωή της πόλης. Η άρνηση των Εφεσίων να δεχθούν από τον Αλέξανδρο να ανοικοδομήσει το Αρτεμίσιο μαρτυρά πίστη στην ευρωστία των οικονομικών της πόλης. Η Έφεσος είναι από τις λίγες πόλεις της Ασίας που διατηρεί αδιάλειπτη την ισχύ της νομισματοκοπίας της, με τη σειρά των αργυρών τετραδράχμων ροδιακού κανόνα, όπου παρουσιάζεται στον εμπροσθότυπο η μέλισσα με τα γράμματα ΕΦ και στον οπισθότυπο η προτομή ελαφιού που ξεπηδά από φοινικόδενδρο. Στην Πρώιμη Ελληνιστική περίοδο, η πόλη υιοθέτησε και τους τύπους των ελληνιστικών βασιλέων, κόβοντας «Αλεξάνδρους» και νομίσματα στους τύπους του Δημητρίου του Πολιορκητή και αργότερα του Λυσιμάχου, υιοθετώντας πλέον τον αττικό σταθμητικό κανόνα. Παρά τα διάφορα ευεργετήματα που δέχθηκε από τον Αντίγονο66 και το Δημήτριο, καταστράφηκε οικονομικά κατά τη διάρκεια του πολέμου με την Πριήνη (300-297 π.Χ.).67 Η ανάκαμψη ήρθε με την επανίδρυσή της από το Λυσίμαχο. Παρά την πολιτική αστάθεια τον 3ο αι. π.Χ. και τη συνεχή εναλλαγή κατακτητών, αποτέλεσε σταθερά σημαντικό διαμετακομιστικό κέντρο αγαθών που διεκπεραιώνονταν από τη Συρία προς τη Δύση με καραβάνια. Για την προμήθεια σιτηρών εξαρτιόταν από τη Ρόδο, συμμετέχοντας έτσι σε ένα διεθνές δίκτυο ανταλλαγών.68 Αρχίζει να κόβει χάλκινα νομίσματα, με τους παραδοσιακούς τύπους και την προσθήκη της προτομής της Αρτέμιδος, κατά τα ελληνικά πρότυπα. Εξίσου σημαντική φαίνεται πως ήταν η δραστηριότητα των τραπεζιτών του ιερατείου του Αρτεμισίου της Εφέσου.69Στο 2ο αι. π.Χ., όταν η Έφεσος ανήκε κατά κύριο λόγο στο περγαμηνό βασίλειο μετατράπηκε σε κύριο λιμάνι των Ατταλιδών, αντικαθιστώντας την Ελαία. Από το 188 π.Χ. περίπου, η Έφεσος αποτέλεσε ένα από τα σημαντικότερα νομισματικά εργαστήρια για την παραγωγή κιστοφορικών νομισμάτων. Το γεγονός αυτό όμως δεν οδήγησε στην εγκατάλειψη του παλιότερου αργυρού νομίσματος, των δραχμών στον αττικό σταθμητικό κανόνα, που έκοβε η πόλη από το 202 π.Χ. περίπου (4 γραμμ.). Στον εμπροσθότυπο εμφανίζεται η μέλισσα της Άρτεμης, πλαισιωμένη από μια σειρά στιγμές, και με την επιγραφή ΕΦ, ενώ στον οπισθότυπο απεικονίζεται το ελάφι μπροστά σε ένα φοινικόδενδρο. Το νόμισμα αυτό φαίνεται πώς έπαψε να εκδίδεται γύρω στο 170 π.Χ.70Το 134/133 π.Χ. η Έφεσος, ως ελεύθερη πόλη, εγκαινίασε ένα κιστοφορικό νόμισμα όπου παρουσιάζεται μια νέα εποχή, που σημαδεύεται από την απόκτηση της ελευθερίας της πόλης. Το νόμισμα αυτό διήρκεσε έως το 49/48 π.Χ., όταν υιοθετήθηκε μια νέα εποχή, αυτή της νίκης του Καίσαρα επί του Πομπήιου.71 Από το 58 π.Χ. στα κιστοφορικά αυτά νομίσματα της πόλης εμφανίστηκαν τα ονόματα των ανθυπάτων της Ασίας. Με την ίδρυση της επαρχίας της Ασίας, οι πρόσοδοι του ιερού της Αρτέμιδος προσέλκυσαν το ενδιαφέρον των Ρωμαίων φοροεισπρακτόρων (publicani), οι οποίοι διεκδίκησαν τα έσοδα από τις ιερές λίμνες που περιέβαλλαν τον Κάυστρο ποταμό. Η πόλη της Εφέσου έστειλε στη σύγκλητο, η οποία διαιτήτευσε της διαφοράς, τον περίφημο γεωγράφο Αρτεμίδωρο (104 π.Χ.), ο οποίος κατόρθωσε να διαφυλάξει την περιοχή για λογαριασμό του ιερού και των ιερέων της.72 Την ίδια περίοδο εγκαταστάθηκαν στην πόλη και οι πρώτοι Ρωμαίοι έμποροι, προερχόμενοι από τη Δήλο.73 Η Έφεσος τους χρόνους αυτούς ήταν το κυριότερο λιμάνι της Ασίας και ένας από τους σημαντικότερους τελωνειακούς σταθμούς. Εκεί συγκεντρώνονταν εμπορεύματα από και προς τη Μικρά Ασία και εκεί εγκαταστάθηκαν σημαντικοί εμπορικοί οίκοι.74 Η Έφεσος συνιστούσε σημαντική αγορά δούλων, ενώ στην επικράτειά της τοποθετείται και η ύπαρξη εργαστηρίων της Ανατολικής Sigillata B, ήδη από το 100 π.Χ., καθώς και λυχναριών.75 Ορισμένα από τα προϊόντα αυτά εξάγονται και στην Αλεξάνδρεια.76Η περίοδος των Μιθριδατικών πολέμων σημαδεύτηκε από την έκδοση χρυσού νομίσματος με την προτομή της Αρτέμιδος στον εμπροσθότυπο και το λατρευτικό άγαλμα της θεάς στον οπισθότυπο, συνοδευόμενο από τα σύμβολα της πόλης (ελάφι και μέλισσα). Ο 1ος αι. π.Χ. ήταν ένα διάστημα ιδιαίτερων δυσκολιών για την πόλη, όχι μόνο λόγω των βαρύτατων αποζημιώσεων που κατέβαλλε στους Ρωμαίους, αλλά και λόγω της επαχθούς φορολογίας που επέβαλλαν οι λογής λογής Ρωμαίοι στρατηλάτες. Η επικράτηση του Αυγούστου και η ανάδειξη της Εφέσου σε πρωτεύουσα της Ασίας, το 29 π.Χ., υπήρξαν πολύ επωφελείς για την εξέλιξή της. Ο Αύγουστος επέτρεψε στην Έφεσο και στην Πέργαμο να προχωρήσουν στην κοπή χρυσών νομισμάτων, σε μια προσπάθεια αναζωογόνησης της οικονομίας της επαρχίας, που είχε καταστραφεί έπειτα από έναν αιώνα πολέμων και ταραχών. Η Έφεσος έκοψε επίσης κιστοφορικά νομίσματα, αλλά και χάλκινους σηστερτίους.77 Τα πρωιμότερα νομίσματα της σειράς φέρουν τα ονόματα των αξιωματούχων που επέβλεπαν το νομισματοκοπείο της πόλης (Γραμματεύς, Αρχιερεύς, Αρχιερεύς Γραμματεύς, Επίσκοπος). Η πόλη είχε προχωρήσει στην αγοραπωλησία των θέσεων των ιερέων, από την οποία αντλούσε σημαντικά οικονομικά οφέλη, έως το 44, όταν η διαδικασία αυτή καταργήθηκε με διάταγμα του ανθυπάτου Paullus Fabius Persicus.78Στο β΄ μισό του 1ου αιώνα, και κυρίως κατά τη διάρκεια της βασιλείας του Δομιτιανού και του Τραϊανού, η Έφεσος έφθασε στη μέγιστη ανάπτυξή της. Οι εύποροι πολίτες συναγωνίζονταν σε ευεργεσίες, ενώ οι πιο ταλαντούχοι από αυτούς ανήλθαν στη συγκλητική τάξη.79 Πλούσιοι συγκλητικοί και Ρωμαίοι απόμαχοι αξιωματούχοι την επιλέγουν για κατοικία τους. Αξιοσημείωτο είναι το γεγονός ότι στα χάλκινα νομίσματα της πόλης δεν εμφανίζονται πλέον ονόματα αξιωματούχων, πλην των σποραδικών περιπτώσεων όπου αναγράφεται το όνομα του ανθυπάτου. Η πόλη έκοβε συστηματικά νομίσματα καθόλη τη διάρκεια των τριών πρώτων αιώνων της αυτοκρατορίας, μέχρι και την αρχή του Γαλλιηνού (262-269). Ακόμη, εμφανίστηκαν και τα κιστοφορικά νομίσματα των Φλαβίων αυτοκρατόρων (69-96), και ιδιαίτερα του Αδριανού, όπου πλέον δεσπόζει η μορφή του αγάλματος της Αρτέμιδος Εφεσίας και οι ναοί των δύο νεωκοριών. Μετά το 262, η πόλη σταμάτησε να κόβει νόμισμα. Ήδη από τις αρχές του 2ου αιώνα, αρχίζει να γίνεται ορατή η ύπαρξη δυσκολιών στο οικονομικό επίπεδο: οι αγορανόμοι αποκτούν πλέον σημαντική εξουσία και κύρος στην πόλη, παινευόμενοι ότι ασκούν τίμια τα καθήκοντά τους.80 Η τιμή των σιτηρών αυξανόταν διαρκώς και σχεδόν διπλασιάστηκε μεταξύ της βασιλείας του Τραϊανού (98-117) και του Καρακάλλα (211-217) χωρίς εμφανή λόγο.81 Αρκετοί πλούσιοι πολίτες υπερηφανεύονταν ότι πρόσφεραν στην πόλη σιτηρά που οι ίδιοι προμηθεύθηκαν από την Αίγυπτο.82 Ο ίδιος ο αυτοκράτορας Αδριανός (117-138), κατά τη διάρκεια της επίσκεψής του στην πόλη, επέτρεψε στους Εφεσίους να προμηθεύονται αιγυπτιακά σιτηρά, τα οποία εκμεταλλευόταν μονοπωλιακά η ρωμαϊκή διοίκηση.83**5. Θρησκεία και λατρείες**Η θρησκευτική ζωή της Εφέσου κυριαρχείται από την παρουσία της Αρτέμιδος Εφεσίας, χωρίς όμως αυτό να σημαίνει ότι οι υπόλοιποι θεοί των Ιώνων λείπουν. Από τα πρωιμότερα ιερά που αναφέρονται είναι του Απόλλωνος Πυθίου, ενώ πιστοποιούνται επιγραφικά οι λατρείες του Δία και του Απόλλωνος Πατρώου, της Μητέρας των Θεών Κυβέλης Ορείης και του Διονύσου. Από τις γραπτές και τις επιγραφικές πηγές μαθαίνουμε επίσης για τη λατρεία της Δήμητρας (η οποία στη Ρωμαϊκή περίοδο έχει ελευσινιακό χαρακτήρα), της Αφροδίτης, του Ασκληπιού, του Ηφαίστου, της Εστίας και των θεοτήτων του πρυτανείου, της Λητώς, της Νέμεσης, του Ποσειδώνα, των Αιγύπτιων θεών (Σάραπις, Ίσις), καθώς και των θεοτήτων με έντονο τον ελληνιστικό χαρακτήρα (Τύχη). Σε αυτούς προστίθεται και η λατρεία των κατώτερων θεοτήτων και των ηρώων (Θεοί Πάντες, Κάβειροι, Ενέδρα, Γη Καρποφόρος, Εκάτη, Ηρακλής, Θεός Ύψιστος, Πάνας, Πλούτος, Ομόνοια, όρος Πίον και ποταμοί Κάυστρος, Μνασέας και Κλασέας).84 Σημαντική παράμετρο στη θρησκευτική ζωή της πόλης αποτελεί και η συμμετοχή στις θρησκευτικές εκδηλώσεις της Δωδεκάπολης των Ιώνων, οι οποίες μάλιστα κατά τον 5ο αι. π.Χ. τελούνταν στην περιφέρεια της πόλης.85Κεφαλαιώδης για τη θρησκευτική ζωή της πόλης υπήρξε η αυτοκρατορική λατρεία κατά τη Ρωμαϊκή περίοδο.86 Στην προϊστορία του θεσμού αναφέρεται η πιθανή εγκαθίδρυση του Φιλίππου Β΄ ως συννάου της Άρτεμης (336 π.Χ.), οι τιμές στους ελληνιστικούς ηγεμόνες, η λατρεία προς τον Publius Servilius Isauricus, ανθύπατο της επαρχίας κατά το 46-44 π.Χ., ο οποίος εκτιμήθηκε πολύ για την επιείκιά του (clementia),87 καθώς και οι τιμές προς τον Ιούλιο Καίσαρα. Η πόλη απόκτησε ναό της Ρώμης και του Ιουλίου Καίσαρα το 6/5 π.Χ., κατόπιν αδείας από τον Αύγουστο. Αργότερα, σε ανταπόδοση της βοήθειας που πρόσφερε ο Τιβέριος στις πόλεις της Ασίας μετά το σεισμό του 17 μ.Χ., η Έφεσος ζήτησε την άδεια να ιδρύσει ναό του αυτοκράτορα στην πόλη, πρόταση που απορρίφθηκε, επειδή η κύρια θεότητα της Εφέσου ήταν η Άρτεμη.88 Ήδη από την εποχή του Νέρωνα η πόλη αποκαλείται νεωκόρος της Άρτεμης. Η πολυπόθητη νεωκορία, με τα προνόμια που επέφερε, ήρθε τελικά επί Δομιτιανού. Η δεύτερη νεωκορία αποκτήθηκε κατά τη διάρκεια της επίσκεψης του Αδριανού (129). Οι επιγραφές ΝΕΩΚΟΡΩΝ και ΔΙΣ ΝΕΩΚΟΡΩΝ ΑΣΙΑΣ εμφανίζονται σε νομίσματα των αρχών του 2ου αιώνα. Αργότερα υπάρχουν μαρτυρίες για μια τρίτη νεωκορία, επί Καρακάλλα (211-218), η οποία, όμως, αποδόθηκε ως τιμή από τον αυτοκράτορα στην Άρτεμη, και για μια τέταρτη νεωκορία (σε νομίσματα της εποχής του Ηλιογαβάλου), που ενδεχομένως αναφέρεται στη νεωκορία της Άρτεμης. Διαπιστώνεται από πολύ νωρίς η παρουσία χριστιανών στην πόλη. Ο Απόστολος Παύλος διέμεινε εκεί για μεγάλο χρονικό διάστημα (53-55). Η διδασκαλία του οδήγησε σε εξέγερση των χρυσοχόων, με επικεφαλής κάποιο Δημήτριο, επειδή ο Παύλος ισχυρίστηκε ότι οι θεοί που φτιάχτηκαν από ανθρώπινα χέρια, δηλαδή τα είδωλα, ήταν ψεύτικοι θεοί, μια ευθεία απειλή κατά της Αρτέμιδος της Εφέσου. Οι εξεγερθέντες συγκεντρώθηκαν στο θέατρο, όπου μάταια ο εκπρόσωπος των Εβραίων της πόλης, ο Αλέξανδρος, προσπάθησε να κρατήσει αποστάσεις από τη διδασκαλία του Παύλου. Μπροστά στον κίνδυνο σφαγής των Εβραίων της πόλης, αλλά και των συντρόφων του Παύλου, οι Αρχές ηρέμησαν τα πλήθη και εκτόνωσαν την κατάσταση.89 Υπήρχαν διάφορες ομάδες χριστιανών, που δεν είχαν ιδιαίτερα αγαστές σχέσεις μεταξύ τους. Στην απόκρυφη χριστιανική λογοτεχνία αναφέρεται ότι ο Ιωάννης ο Ευαγγελιστής έμεινε στην Έφεσο για μεγάλο χρονικό διάστημα. Μαζί του λέγεται ότι ήρθε και η Παναγία. Ένας δεύτερος Ιωάννης, ο συγγραφέας της *Αποκάλυψης*, έδρασε στην πόλη στα τέλη του 1ου αιώνα και λέγεται ότι εκεί συνέγραψε την *Αποκάλυψη*.90 Την ίδια περίοδο, ο Ιγνάτιος της Αντιοχείας αναφέρεται σε επιστολή του επί μακρόν στην Εκκλησία της Εφέσου και τον επίσκοπό της Ονήσιμο. Ο χριστιανισμός διαδόθηκε γρήγορα στην πόλη, παρά τους διωγμούς και τα μαρτύρια των χριστιανών στο ειδικά διαμορφωμένο στάδιο. Ο σεισμός του 262 και η καταστροφή του Αρτεμισίου υπήρξε σημάδι για την αδυναμία της θεάς. Στον 4ο αιώνα, ο Δημέας υπερηφανεύεται ότι έδιωξε την εικόνα της δαιμονικής Αρτέμιδος από τη θέση που κατείχε στην πύλη του Αδριανού και την αντικατέστησε με το χριστιανικό σταυρό.91**6. Τοπογραφία****6.1. Η Έφεσος της Γεωμετρικής και της Πρώιμης Αρχαϊκής περιόδου**Η Έφεσος ιδρύθηκε στις εκβολές του Δέλτα του Καΰστρου.92 Στις αρχές της 1ης χιλιετίας, η επιφάνεια της θάλασσας ήταν περίπου 2 μ. κάτω από τη σημερινή, ενώ η εκβολή του Καΰστρου βρισκόταν σε απόσταση περίπου 10 χλμ. από τη σημερινή ακτή και 3,5 χλμ. Β-ΒΑ του λόφου Ayasoluk.93 Η αρχαιότερη εγκατάσταση ονομαζόταν Κόρησσος.94 Η θέση έχει ταυτιστεί από παλιά με τον όρμο που σχηματίζεται ανατολικά του ακρωτηρίου Τραχεία.95 Εκεί έχουν βρεθεί διάσπαρτα όστρακα αρχαϊκών αγγείων,96 ενώ σώζεται και ένα τμήμα της οχύρωσης, που ενδέχεται να ανάγεται στα Αρχαϊκά χρόνια.97 Διατηρούνται ακόμη οι θεμελιώσεις οικιών. Το μεγαλύτερο και σημαντικότερο τμήμα της αρχαϊκής και κλασικής πόλης βρισκόταν πάνω σε λόφο: οι περισσότεροι μελετητές ταυτίζουν το λόφο αυτό με το όρος Πίον (Panayır Dağ), όπου εντοπίζεται η λεγόμενη ιωνική ακρόπολη.98Το ακρωτήριο Τραχεία ταυτίζεται με τη στενή χερσόνησο που ορίζει προς βορρά τον κόλπο στον οποίο δεσπόζει το όρος Πίον, μπροστά από το ρωμαϊκό θέατρο. Τη συνοικία της Σμύρνης ο Στράβων την τοποθετεί μεταξύ του ακρωτηρίου της Τραχείας και της λεγόμενης Λεπρής Ακτής, στους πρόποδες του όρους Πρέον (Bülbül Dağ). Στο σημείο εκείνο, κάτω από την ελληνιστική και ρωμαϊκή Αγορά, ανασκάφηκε ένας οικισμός, του οποίου η πρώιμη φάση ανάγεται στον 8ο αι. π.Χ. Το όνομα του προαστίου έδωσε λαβή για αστήρικτες υποθέσεις κατά την Αρχαιότητα, αλλά πιθανότερη είναι η άποψη του Langmann, σύμφωνα με την οποία εκεί κατοικούσαν έμποροι και μέτοικοι από τη Σμύρνη.99 Η θέση αυτή εγκαταλείφθηκε στις αρχές του 6ου αι. π.Χ., λόγω της ανόδου της στάθμης της θάλασσας, αν και παρέμειναν εκεί κάποιες βιοτεχνικές εγκαταστάσεις. Μια τρίτη πρώιμη θέση εντοπίστηκε στους πρόποδες του όρου Πρέον, στα νότια της Ρωμαϊκής Αγοράς, ενώ ταφές της Ύστερης Αρχαϊκής και της Κλασικής περιόδου ανακαλύφθηκαν στη συνοικία της Εμβόλου.100Σύμφωνα με τον Ηρόδοτο, ο Κροίσος επιχείρησε να μετατοπίσει την πόλη προς το Αρτεμίσιο της Εφέσου και προς τον αρχαίο καρικό-λυδικό οικισμό. Φαίνεται όμως ότι στην πραγματικότητα απλώς επεκτάθηκε σε μεγάλο βαθμό ο οικιστικός ιστός προς το Αρτεμίσιο.101 Ένα τμήμα του νέου οικισμού έχει εντοπιστεί ήδη από τη δεκαετία του 1920 από τον J. Keil, όπου βρέθηκαν ερείπια και ίχνη οικιών του 5ου αι. π.Χ.102 Το νεκροταφείο της πόλης του Κροίσου ανακαλύφθηκε πρόσφατα στη ΝΑ κλιτύ του Ayasoluk: οι σαρκοφάγοι και οι ταφές του 5ου αι. π.Χ. βρίσκονται ακριβώς επάνω στις καρικού τύπου ταφές του 8ου αι. π.Χ., χωρίς όμως ίχνη ενδιάμεσης χρήσης.103Τίποτε δεν είναι γνωστό για τα γυμνάσια, τους ναούς και το θέατρο της Κλασικής περιόδου, πέρα από διάσπαρτες αναφορές σε ιστορικές πηγές και από επιγραφικές μαρτυρίες. Σημαντικό στοιχείο πάντως για τις πρώιμες λατρείες στην πόλη είναι το ιερό με τις επιγραφές στο βράχο, στην ανατολική κλιτύ του όρους Πίον, αφιερωμένο στο Δία Πατρώο και τον Απόλλωνα Πατρώο, καθώς και τη Μητέρα Ορείη.104**6.2. Η πόλη του Λυσιμάχου** Οι αποθέσεις λάσπης που κατέβαζε ο Κάυστρος και οι μικρότεροι ποταμοί της περιοχής (ο Σελινούς και ο Μάρνας) οδήγησαν στην αχρήστευση του λιμανιού της αρχαϊκής και κλασικής πόλης, ενώ η άνοδος της στάθμης της θάλασσας απειλούσε την πόλη με πλημμύρα. Ο Λυσίμαχος έχτισε τη νέα πόλη κοντά στην ακτή που περιβάλλει τις πλαγιές των ορέων Πρέον και Πίον.105 Την περιέβαλε με επιβλητικά τείχη, μήκους 9 χλμ., περίφημα ήδη κατά την Αρχαιότητα, τα οποία σώζονται σήμερα σε εξαιρετική κατάσταση στο όρος Πρέον και αποτελούν το πλέον αξιόλογο δείγμα αμυντικής αρχιτεκτονικής στην ελληνιστική Μικρά Ασία.106 Από τις πύλες της πόλης σπουδαιότερες ήταν δύο, γνωστές από άφθονες φιλολογικές και επιγραφικές μαρτυρίες. Η κυριότερη, η λεγόμενη Πύλη της Μαγνησίας, έχει ταυτιστεί ήδη από το 1863. Η ελληνιστική πύλη είχε έναν τετράπλευρο πύργο σε κάθε πλευρά και μία αυλή, πίσω από την οποία ανοιγόταν η είσοδος στην πόλη. Η κατασκευή πάντως της υπάρχουσας δομής ανάγεται στην εποχή του Αυγούστου.107Η πορεία του τείχους στο όρος Πίον δεν έχει ακόμη καθοριστεί με ακρίβεια. Φαίνεται πως ταυτιζόταν εν μέρει με την πορεία του βυζαντινού τείχους, περνώντας στα νότια του ρωμαϊκού θεάτρου ή κάτω από το κοίλο. Στο σημείο εκείνο θα πρέπει να βρισκόταν και η Πύλη της Κορησσού.108 Στο βόρειο σημείο του όρους Πίον, πάνω από το λιμάνι της Κορησσού, έχουν βρεθεί τα ίχνη της ισχυρής οχύρωσης της Ελληνιστικής περιόδου. Σώζονται μόνο οι λαξεύσεις της θεμελίωσης στο βράχο, καθώς οι λίθοι του τείχους αυτού χρησιμοποιήθηκαν για την ανοικοδόμηση του υστερορωμαϊκού τείχους. Υπήρχε ένα ισχυρό οχυρό στην κορυφή του όρους, ενώ στην ανατολική κλιτύ η οχύρωση ενωνόταν με την οχύρωση της κυρίως πόλης.109Το λιμάνι της ελληνιστικής πόλης δεν έχει ακόμη εντοπιστεί με ακρίβεια. Θεωρείται πιθανότερη η εκδοχή να βρισκόταν μπροστά ακριβώς στον κύριο αστικό ιστό της πόλης, κατά μήκος της κλιτύος του όρους Πρέον. Ενδεχομένως να υπήρχε και ένα δεύτερο, πολεμικό, λιμάνι στα νότια του ακρωτηρίου Τραχεία.110 Στην ίδια περιοχή, στα δυτικά του λόφου σώζονται τα ίχνη μιας οχύρωσης των Eλληνιστικών χρόνων, καθώς και ένας μικρός περίπτερος ναός (διαστάσεων 22,05 x 14,7 μ.) στο στυλοβάτη και σηκό μήκους 10,3 μ.), δίπλα σε ένα πηγάδι που ταυτίζεται με τη θέση Υπέλαιον, όπου, σύμφωνα με το μύθο, ο Άνδροκλος σκότωσε έναν αγριόχοιρο.111Η πόλη οικοδομήθηκε με βάση το ιπποδάμειο πολεοδομικό σύστημα. Λίγα μνημεία είναι σήμερα ορατά και σε γενικές γραμμές η εικόνα που έχουμε δεν είναι πλήρης. Σώζονται τα ερείπια μιας μικρού σχετικά μεγέθους Αγοράς στην περιοχή όπου αργότερα χτίστηκε η Κάτω Αγορά, η ονομαζόμενη Τετράγωνος Αγορά, και συγκεκριμένα το δυτικό της τμήμα. Κάλυπτε το μισό περίπου της ρωμαϊκής Κάτω Αγοράς, ήταν περίπου τετράγωνη στην κάτοψη και είχε διαστάσεις 100-110μ. Για την κατασκευή της ελληνιστικής Αγοράς ισοπεδώθηκε αρχικά η συνοικία της Σμύρνης. Τα κτήρια περιλάμβαναν μια ελλιπώς διατηρημένη αποθήκη με δύο σειρές από 7 ή 9 τετράγωνα δωμάτια, με τα ανατολικά να βλέπουν την Αγορά και τα δυτικά μια οδό. Οι διαστάσεις του κτηρίου ήταν 43,4 μήκος x 11,5 μ. πλάτος.112 Αργότερα, το κτήριο άλλαξε όψη, με την προσθήκη κιονοστοιχίας στην ανατολική πλευρά (με βάθος ίσο με το βάθος ενός δωματίου, δηλαδή 4,6 μ. περίπου), ενώ ο βόρειος και ο νότιος τοίχος επεκτάθηκαν. Τέλος, περαιτέρω τροποποιήσεις επήλθαν στο κτήριο, με την προσθήκη κιονοστοιχίας στη βόρεια πλευρά, ενώ περίπου το 100 π.Χ. όλη η πλατεία της Αγοράς πλαισιώθηκε από στοές, αποκτώντας την τυπική όψη των ελληνιστικών αγορών της Μικράς Ασίας. Στο σημείο όπου βρίσκεται η δυτική πύλη της Ρωμαϊκής Αγοράς, ανασκάφηκαν τα ίχνη πύλης που ίσως να ταυτίζεται με την αρχική, πρώιμη ελληνιστική πύλη της Κορησσού.113 Στην ίδια περιοχή εντοπίστηκαν δύο κρηναία οικοδομήματα της Ελληνιστικής περιόδου, καθώς και οικίες του β΄ μισού του 1ου αι. π.Χ.114Υπήρχε και δεύτερη αγορά, η οποία μάλλον εξυπηρετούσε διοικητικούς και θρησκευτικούς σκοπούς. Αν και δεν έχει εντοπιστεί με ακρίβεια, μαρτυράται σε μια επιγραφή της περιόδου του Λυσιμάχου και θα πρέπει να αναζητηθεί δυτικά της Τετραγώνου Αγοράς.115Μπροστά από τις οικίες της Εμβόλου και λίγο πιο χαμηλά από τη λεγόμενη στοά του Αλυτάρχου (5ος αι. μ.Χ.) διακρίνονται τα ερείπια ενός οκταγωνικού ταφικού μνημείου, ενδεχομένως της Αρσινόης, της δολοφονημένης αδελφής της Κλεοπάτρας (41 π.Χ.), το οποίο ήταν απομίμηση του φάρου της Αλεξάνδρειας. Πολυγωνικό στην κάτοψη με κορινθιακούς κίονες και πλούσια διακοσμημένο επιστύλιο, το κτήριο στήριζε οκταγωνική πυραμίδα, που επιστεφόταν από σφαίρα.116 Ακριβώς δίπλα βρέθηκε το Ηρώο του Ανδρόκλου. Τέλος, ένα μνημείο του β΄ μισού του 1ου αι. π.Χ., στην άκρη της Ιεράς Οδού, ήταν αφιερωμένο σε έναν εγγονό του Σύλλα, το Γ. Μέμμιο. Στο σημείο όπου χτίστηκε η Βασιλική Στοά της περιόδου του Αυγούστου, ανακαλύφθηκε μικρότερη ελληνιστική στοά και πιθανότατα τα ίχνη ενός ελληνιστικού σταδίου.117 Στα μνημεία της Ελληνιστικής περιόδου συγκαταλέγεται και η αρχική μορφή του θεάτρου στους πρόποδες του όρους Πίον, το οποίο θα πρέπει να χρονολογηθεί μάλλον στον 1ο αι. π.Χ., παράλληλα με την παρακείμενη μνημειακή κρήνη.118**6.3. Η πόλη του Αυγούστου**Ο πολεοδομικός ιστός της ρωμαϊκής πόλης και ο αρχαιολογικός χώρος διακρίνονται σε δύο τμήματα: στην άνω πόλη, κατά μήκος του Panayir Dağ, όπου βρίσκονταν τα κυριότερα δημόσια μνημεία, και η οποία ονομαζόταν Κορησσός κατά τη Ρωμαϊκή περίοδο,119 και στην κάτω πόλη μπροστά στο λιμάνι. Η ανοικοδόμηση της πόλης ως ενός ιδιαίτερου εμπορικού, θρησκευτικού, διοικητικού και πολιτισμικού κέντρου επικεντρώθηκε στο μικρό υψίπεδο μεταξύ και των ορέων Πίον και Πρέον, όπου χτίστηκε η λεγόμενη Δημόσια Αγορά, ένα μεγάλο πλακοστρωμένο ορθογώνιο διαστάσεων 160 x 58 μ. Η πλατεία ενδεχομένως να προϋπήρχε. Στο δυτικό τμήμα της είχε αναγερθεί ένας πρόστυλος ναός του 1ου αι. π.Χ., που εξαιτίας της ολοσχερούς καταστροφής του δεν έχει ταυτιστεί με ασφάλεια.120Στον άξονα με το ναό αυτό χτίστηκε το πολυτελέστατο Πρυτανείο, προφανώς υπό την επίβλεψη του απελεύθερου του αυτοκράτορα Ιουλίου Νικηφόρου, ο οποίος εξελέγη διά βίου πρύτανης της Εφέσου, το 18 π.Χ.121 Δίπλα στο Πρυτανείο βρίσκεται το Βουλευτήριο ή Ωδείο, το οποίο στη μορφή που έχει αποκατασταθεί σήμερα ανήκει κυρίως στην περίοδο της βασιλείας του Λεύκιου Βήρου (160-169). Είναι ένας ευρύχωρος αμφιθεατρικός χώρος, στηριγμένος στο πρανές του λόφου Panayir Dağ. Η χωρητικότητά του έχει υπολογιστεί σε 1.500 άτομα. Χρονολογείται γύρω στο 150 μ.Χ. και αποδίδεται στον Παύλο Βήδιο Αντώνιο και στη σύζυγό του Φλαβία Παπιανή.122Δυτικά του Βουλευτηρίου ή Ωδείου υπήρχε ένα τέμενος του Αυγούστου και της Αρτέμιδος, που περιβαλόταν από κιονοστοιχία ιωνικού ρυθμού στις τρεις πλευρές του και περιέκλειε ένα υψηλό βάθρο πλάτους 15 μ., στο οποίο εδραζόταν βωμός ή μικρός ναός ρωμαϊκού τύπου. Το κτήριο υπήρχε ήδη το 25 π.Χ., όταν ο Απολλώνιος Πασσάλας αφιέρωσε ένα άγαλμα του Αυγούστου.123 Στην ίδια περιοχή ενδέχεται να τοποθετείται και το ελληνιστικό ή πρώιμο ρωμαϊκό γυμνάσιο στο οποίο ο πατέρας του Απολλωνίου, ο Ηρακλείδης, με την ιδιότητα του νεάρχου, μαζί με τους νέους έκανε μια αφιέρωση στον Αύγουστο, τον κτίστη της πόλης.124 Στην ανατολική πλευρά της Αγοράς, στηριγμένο στο λόφο του Panayir Dağ, βρίσκεται ένα μεγάλο συγκρότημα ρωμαϊκών λουτρών, που παλιότερα πιστευόταν ότι είναι τα λουτρά του Βαρίου και χρονολογείται στα μέσα του 2ου αι. μ.Χ.125Στη βόρεια πλευρά της Αγοράς, μπροστά από το ναό και το τέμενος, βρίσκεται η Βασιλική Στοά, μια μεγάλη τρίκλιτη διώροφη στοά με ιωνικές κιονοστοιχίες, δύο εσωτερικές και μία εξωτερική. Πρόκειται για ένα από τα εντυπωσιακότερα κτήρια της Εφέσου, το οποίο αφιέρωσε ο C. Sextilius Pollio και η οικογένειά του το 11 μ.Χ.126Ο κύριος άξονας της πόλης, που προφανώς ήταν σε ισχύ ήδη από την Αρχαϊκή περίοδο, η λεγόμενη Πλατεία, ξεκινούσε στην Πύλη της Μαγνησίας, περνούσε νότια και δυτικά από τη δημόσια Αγορά και κατόπιν κατέβαινε στην κοιλάδα μεταξύ των ορέων Πίον και Πρέον, για να καταλήξει στην Τετράγωνο Αγορά. Η Τετράγωνος Αγορά της Εφέσου χρονολογείται επίσης στην περίοδο της επανίδρυσης της πόλης από τον Αύγουστο και διαδέχεται την αντίστοιχη Διοικητική Αγορά της ελληνιστικής Εφέσου. Βρισκόταν κοντά στο λιμάνι και αποτελούσε το εμπορικό κέντρο της πόλης. Είναι ένα τετράγωνο με πλευρά 111 μ., που περιβάλλεται από στοές, πίσω από τις οποίες βρίσκονταν καταστήματα και εργαστήρια. Το συνολικό μήκος κάθε πλευράς είναι 149,5 μ. Η Αγορά προσεγγίζεται μέσω της πύλης που αφιέρωσαν δύο πλούσιοι απελεύθεροι του Αυγούστου, ο Μαζαίος και ο Μιθριδάτης, το 4 ή 3 π.Χ., η οποία κατά την Αρχαιότητα ονομαζόταν Τρίοδος. Πρόκειται για μια αψίδα με τρεις εισόδους, στηριζόμενη σε ισχυρούς πεσσούς και πλούσια αρχιτεκτονική διακόσμηση στην αψίδα και το επιστύλιο. Ήταν αφιερωμένη στον αυτοκράτορα, τη γυναίκα του Λιβία, την κόρη του Ιουλία και το γαμπρό του Αγρίππα.127 Εκτός από την πύλη αυτή, στην Αγορά υπήρχαν δύο ακόμη είσοδοι, μία μνημειακή πύλη με πρόπυλο στη δυτική πλευρά, όπου κατέληγε η Δυτική Οδός (διαστάσεις 160 x 24 μ.), η οποία πλαισιωνόταν από δωρική κιονοστοιχία και μια αρκετά απλούστερη στη βόρεια πλευρά.128Ο κύριος οδικός άξονας στο σημείο της Τριόδου διχαζόταν: ο ένας δρόμος οδηγούσε στο λιμάνι και στην Πυγέλα, ενώ ο άλλος κατέληγε, ακολουθώντας παραθαλάσσια διαδρομή, στην Κορησσό. Το Στάδιο, το οποίο ήταν χτισμένο εν μέρει στους πρόποδες του όρους Πίον, θεωρείται συνήθως ότι αντικαθιστά κτίσμα της εποχής του Λυσιμάχου, αν και οι πρόσφατες έρευνες δεν απέδωσαν στοιχεία της Ελληνιστικής περιόδου. Στη μορφή που σώζεται ανάγεται στην περίοδο του Νέρωνα (54-68). Έχει διαστάσεις 230 x 30 μ. Στα ανατολικά ο στίβος είναι στενότερος, ένδειξη που θεωρείται ότι πιστοποιεί την ύπαρξη αρένας για βίαια θεάματα, κυρίως αγώνες μονομάχων και άγριων θηρίων. Σώζεται σε πολύ κακή κατάσταση: από τις κερκίδες διατηρούνται μόνο οι απολήξεις των υπόγειων περασμάτων στις άκρες του πετάλου.129Η πόλη του Αυγούστου, και ιδιαίτερα τα μνημεία στις δύο Αγορές, για τα οποία έχουμε στοιχεία, καταστράφηκαν σε μεγάλο βαθμό στη διάρκεια των σεισμών του 23 μ.Χ. Το μεγαλύτερο μέρος της δραστηριότητας έως τη βασιλεία του Δομιτιανού εξαντλήθηκε σε εργασίες ανακατασκευής. Την εποχή του Νέρωνα αφιερώθηκε το Στάδιο, ενώ επιγραφές της περιόδου βρίσκονται στην Τετράγωνο Αγορά. Το σημαντικότερο πάντως μνημείο της περιόδου είναι η μεγάλη δίκλιτη βασιλική που πλαισίωνε την ανατολική πλευρά της Τετραγώνου Αγοράς. Σύμφωνα με τις επιγραφές, ήταν αφιερωμένη στην Αρτέμιδα Εφεσία, το Νέρωνα, τη μητέρα του Αγριππίνα και τους πολίτες της Εφέσου.130 Μεταξύ 54 και 59 χτίστηκε στην περιοχή του λιμανιού ένα μεγάλο κτήριο για την εξυπηρέτηση των αλιέων της πόλης.131 Την ίδια περίοδο έγιναν εργασίες στο λιμάνι της πόλης από τον ανθύπατο Barea Soranus επί Νέρωνα, για τις οποίες αργότερα κατηγορήθηκε ότι αποσκοπούσαν στην αύξηση της δημοτικότητάς τους στην Ασία, με σκοπό να επαναστατήσει.132 Τέλος, κατά τη διάρκεια της βασιλείας του Βεσπασιανού (69-79), η Πύλη της Μαγνησίας ξαναχτίστηκε και απόκτησε τρεις μνημειακές εισόδους που επιστέφονται με αψίδες.**6.4. Η περίοδος της μέγιστης ακμής και της παρακμής: Από το Δομιτιανό στις γοτθικές επιδρομές** Η Έφεσος εξήλθε από την περίοδο της στασιμότητας, που ακολούθησε τις καταστροφές του 23 μ.Χ., όταν επιλέχθηκε ως νεωκόρος πόλη, προκειμένου να στεγάσει το ναό του αυτοκράτορα Δομιτιανού, το 88-89. Ο ναός των Αυτοκρατόρων οικοδομήθηκε στα δυτικά της Αγοράς, στο κέντρο μιας μεγάλης πλατείας διαστάσεων 50 x 100 μ. περίπου, η οποία στηριζόταν σε ένα σύστημα θόλων. Πρόκειται για ένα μικρό πρόστυλο ναό με 4 κίονες και πτερό 8 κιόνων στις στενές και 13 κίονες στις μακριές πλευρές. Ο στυλοβάτης πατά πάνω σε υψηλό κρηπίδωμα 8 βαθμίδων, διαστάσεων 24 x 37 μ., ενώ οι διαστάσεις του σηκού ήταν μόλις 9 x 17 μ. Το λατρευτικό άγαλμα του αυτοκράτορα, που απεικονίζεται καθιστός, είναι κολοσσιαίων διαστάσεων: είχε ύψος 5 μ. Σώζονται σήμερα μόνο η κεφαλή και το ένα χέρι. Μπροστά στο λατρευτικό άγαλμα υπήρχε ένας βωμός διακοσμημένος με ανάγλυφα. Μετά το θάνατο του αυτοκράτορα, οι Εφέσιοι αφιέρωσαν το ναό στη μνήμη του πατέρα του Δομιτιανού, του Βεσπασιανού. Μπροστά του υπάρχει ένα υψηλό παραπέτο αποτελούμενο από δύο ημικίονες και κόγχες όπου βρίσκονται δύο αγάλματα.133 Απέναντι από την πλατεία του ναού, χτίστηκε από το C. Laecanius Bassus ένα ιδιαίτερα εντυπωσιακό μνημείο, το Υδρεκδοχείο. Προκειμένου να στεγαστούν οι Αγώνες προς τιμήν του αυτοκράτορα, ισοπεδώθηκε η περιοχή των ελών δυτικά του Γυμνασίου του Σταδίου και δημιουργήθηκε μια μεγάλη πλατεία διαστάσεων 220 x 200 μ., οι Ξυστοί, όπου διεξάγονταν τα αθλήματα. Την πλατεία περιέβαλλαν στοές. Δυτικά από αυτή την περιοχή κατασκευάστηκε το Γυμνάσιο των Σεβαστών και τα Λουτρά του Λιμανιού, ένα συγκρότημα που βρίσκεται στη βόρεια πλευρά της λεγόμενης Αρκαδιανής Οδού. Η κατασκευή των λουτρών του λιμανιού οδήγησε σε εργασίες τροποποιήσεων στο λιμάνι, οι οποίες διεξήχθησαν στη διάρκεια της βασιλείας του Τραϊανού.134Τα δύο κεντρικά σημεία της πόλης, ο ναός των Αυτοκρατόρων και η περιοχή του λιμανιού, συνδέονταν μέσω της κυρίας οδού, της Πλατείας, η οποία περιστοιχιζόταν από κιονοστοιχίες (διέτρεχε τη συνοικία Έμβολος και στο κεντρικό της σημείο αποκαλείται με το σύγχρονο όνομα Οδός των Κουρητών), η οποία συνεχιζόταν στη Μαρμάρινη Οδό, την πρώτη παράλληλή της στα ανατολικά. Η Οδός των Κουρητών (ιερέων της Αρτέμιδος Εφέσου) ξεκινά από το βόρειο άκρο της πλατείας του Δομιτιανού και οδηγεί από την άνω πόλη στο λιμάνι. Η Μαρμάρινη Οδός είναι η ιερά οδός που περιβάλλει το λόφο του Panayir Dağ και οδηγεί από τη Βιβλιοθήκη του Κέλσου στο Στάδιο. Ονομάζεται έτσι επειδή καλύπτεται από μεγάλες μαρμάρινες πλάκες, που όμως χρονολογούνται στον 5ο αι. μ.Χ. Κατά μήκος της ανατολικής πλευράς, υπάρχει μια στοά με κιονοστοιχία. Στο σημείο συνάντησης της Μαρμάρινης Οδού με την Αρκαδιανή Οδό, προερχόμενη από το λιμάνι, βρίσκεται η είσοδος του Θεάτρου. Η τελευταία πήρε το όνομά της από τον αυτοκράτορα Αρκάδιο, γιο του Θεοδοσίου (395-408), στον οποίο οφείλεται η τελική μορφή της. Είχε 528 μ. μήκος και πλευρικές στοές με κιονοστοιχίες, πλάτους 11 περίπου μ., ενώ το δάπεδό τους ήταν καλυμμένο με μωσαϊκά. Κατέληγε στο λιμάνι, μέσω μέσω μιας εντυπωσιακής πύλης, από την οποία σώζονται ελάχιστα ερείπια.135Στην ανατολική πλευρά της πλατείας του Δομιτιανού και ακριβώς δίπλα στη δυτική άκρη της Αγοράς, υπάρχει ένα ακόμη σημαντικό μνημείο, το Νυμφαίο του Πολλίωνος (97). Ο Αριστίων δώρισε δύο ακόμη νυμφαία, στη διάρκεια της βασιλείας του Τραϊανού. Το πρώτο βρισκόταν στο δρόμο που διασχίζει τη Δημόσια Αγορά στο νότιο τμήμα της. Στην πρόσοψη της κρήνης υπήρχαν αγάλματα αυτοκρατόρων και διακεκριμένων πολιτών της Εφέσου, ορισμένα από τα οποία εκτίθενται στο μουσείο της πόλης.Το άλλο κρηναίο οικοδόμημα που δώρισε ο Αριστίων είναι το Νυμφαίο του Τραϊανού, στο βόρειο άκρο της Εμβόλου (μεταξύ 102 και 114). Στο νοτιοδυτικό άκρο της Αγοράς υπήρχε μία ακόμη διώροφη κρήνη με μεγάλη δεξαμενή, το Υδρεκδοχείο, όπου ήταν τοποθετημένα αγάλματα τα οποία και σήμερα εκτίθενται στο Μουσείο της Εφέσου. Την ίδια περίοδο (104-105) ολοκληρώθηκαν οι εργασίες στο Θέατρο, τις οποίες είχε χρηματοδοτήσει και επιβλέψει ο C. Vibius Salutaris. Αποτελεί το μεγαλύτερο θέατρο στο μικρασιατικό χώρο και ένα από τα ωραιότερα θέατρα του αρχαίου κόσμου. Είχε συνολική χωρητικότητα 25.000 κατοίκων και χρησιμοποιήθηκε και για τις συναθροίσεις του δήμου. O Salutaris δώρισε χρυσά αγάλματα του αυτοκράτορα Τραϊανού, της συζύγου του Πλωτίνας, της ρωμαϊκής συγκλήτου, της ρωμαϊκής Τάξης των Ιππέων, του ρωμαϊκού λαού, του Αυγούστου, της Αρτέμιδος, της Εφέσου, του δήμου της Εφέσου, των Έξι Φυλών, της βουλής, της γερουσίας και της εφηβείας, ενώ μοίρασε και διάφορα χρηματικά ποσά στους βουλευτές, σε μέλη της γερουσίας και των Έξι Φυλών. Τα αγάλματα έπρεπε να φέρονται σε πομπή κατά τη διάρκεια μιας σειράς σημαντικών τοπικών και αυτοκρατορικών εορτασμών.136Επί Τραϊανού ολοκληρώθηκε ένα ακόμη μεγαλεπήβολο σχέδιο, η δημιουργία ενός μουσείου, ένα είδος ιατρικής σχολής, του οποίου μάλλον ήταν επικεφαλής ο προσωπικός γιατρός του αυτοκράτορα, ο Titus Statilius Crito. Ο Scherrer εικάζει ότι αντικατέστησε το ελληνιστικό Ασκληπιείο, το οποίο αναφέρεται σε επιγραφές, και ότι θα πρέπει να ταυτιστεί με το λεγόμενο Σεραπείο, έναν μεγαλόπρεπο πρόστυλο ναό μεγάλων διαστάσεων, αποτελούμενο από πρόναο και σηκό. Ο ναός βρίσκεται δίπλα στην Αγορά, επί της Δυτικής Οδού, μήκους 160 και πλάτους 24 μ., σε μια πλατεία διαστάσεων 100 x 75 μ., η οποία προέκυψε από την κατεδάφιση των ύστερων ελληνιστικών οικιών της περιοχής. Η πλατεία περιβάλλεται από δίτονες κορινθιακές στοές, οι οποίες αποδίδονται στο ίδιο εργαστήριο από την Αφροδισιάδα, το οποίο έχτισε και τα Λουτρά του Λιμανιού, και ήταν στρωμένη με μαρμάρινες πλάκες.137 Ο ναός είναι πρόστυλος σε βάθρο, με διαστάσεις 29,2 x 36,7 μ. Οι οκτώ μονολιθικοί κίονες της πρόσοψης είναι κορινθιακού ρυθμού, ύψους 14-15 μ. και συνολικού βάρους 57 τόνων ο καθένας, και έφεραν πλούσια διακοσμημένο επιστύλιο και αέτωμα, στο οποίο ανοίγονταν τρεις θύρες.138Η δημιουργία του ναού έκλεισε την παλιότερη είσοδο στην Τετράγωνο Αγορά. Έτσι, η Οδός των Κουρητών έπρεπε να μετατοπιστεί στο τέλος της κατά 30 μ. περίπου προς νότο. Στο τέρμα της, στο σημείο που συναντά τη Μαρμάρινη Οδό, υπάρχει μια μνημειακή αψιδωτή πύλη αφιερωμένη στον αυτοκράτορα Αδριανό ή, σύμφωνα με νεότερες απόψεις, στον Τραϊανό. Έχει τρεις ορόφους με κίονες και πεσσούς κορινθιακού ρυθμού, ενώ τις κόγχες του τόξου κοσμούσαν αγάλματα θεών και μελών της αυτοκρατορικής οικογένειας.139Κατά μήκος της Οδού των Κουρητών συναντάται ο μικρός ναός του Αδριανού (το αργότερο χτισμένος το 138), που αφιερώθηκε από τον επιφανή Εφέσιο Πόπλιο Κυιντίλλο, μαζί με τα παρακείμενα λουτρά και τη δεξαμενή. Και τα δύο μνημεία σήμερα έχουν ενταχθεί στα λεγόμενα Λουτρά της Σχολαστικίας, του 4ου αιώνα. Ο ναός του Αδριανού έχει αναστηλωθεί. Είναι κορινθιακού ρυθμού, αποτελούμενος από ένα μικρό σηκό και έναν πρόναο.140 Το διπλανό διώροφο κτήριο, του 1ου αιώνα, είχε πολλά δωμάτια διακοσμημένα με ψηφιδωτά και πίνακες και εφοδιασμένα με λουτήρες. Ο καλοδιατηρημένος χώρος σε επαφή με το δρόμο ήταν συγκρότημα δημόσιων αποχωρητηρίων, όπου διακρίνεται ο πάγκος με τις τρύπες και το ρείθρο όπου κυλούσε το νερό, ενώ στο κέντρο του υπήρχε μικρό συντριβάνι. Έχει αναστηλωθεί και παρουσιάζεται σε άριστη κατάσταση.141Οι στοές της Οδού Κουρητών επικοινωνούσαν στο πίσω τμήμα τους, μέσω κλιμάκων, με οικίες που βρίσκονταν σε υψηλότερο επίπεδο, χτισμένες στους πρόποδες λόφου. Επτά οικοδομήματα από αυτό το πολυτελές συγκρότημα οικιών έχουν ανασκαφεί πλήρως και είναι επισκέψιμες σήμερα, αν και συχνά ο χώρος δεν είναι ανοικτός για το κοινό. Οι οικίες αυτές καταλάμβαναν δύο ολόκληρα οικοδομικά τετράγωνα. Κάθε σπίτι χρησίμευε επίσης ως πλάτωμα ενός άλλου σπιτιού τοποθετημένου ψηλότερα, σε τρία συνολικά επίπεδα. Χρονολογούνται κυρίως στον 1ο αιώνα, αλλά χρησιμοποιούνταν έως τον 7ο αιώνα. Διαθέτουν μια κεντρική αυλή μεγέθους 25-50 μ., στρωμένη με μαρμάρινες πλάκες, η οποία περιβάλλεται από στοές και μικρά σχετικά αλλά πολυτελή δωμάτια, διακοσμημένα συχνά με τοιχογραφίες, ενώ τα δάπεδα καλύπτονταν με μωσαϊκά που έφεραν φυτικά ή μυθολογικά θέματα. Στο περιστύλιο ή στην αυλή υπήρχε κρήνη με πόσιμο τρεχούμενο νερό. Τα περισσότερα σπίτια ήταν τριώροφα και θερμαίνονταν με υπόκαυστα, κατά το πρότυπο των θερμών. Την περίοδο αυτή επανήλθε ένα παλιότερο έθιμο, το οποίο όριζε ότι οι επιφανέστεροι κάτοικοι της πόλης θάβονταν κατά μήκος της Εμβόλου. Στο μνημείο του Ανδρόκλου και τον τάφο της Αρσινόης της Ελληνιστικής περιόδου και στα μνημεία του Μεμμίου και των απελευθέρων Μαζαίου και Μιθριδάτη, καθώς και στον τάφο του ευεργέτη C. Sextilius Pollio (που την περιόδο του Τραϊανού μετατράπηκε σε κρήνη), ήρθε να προστεθεί ένα μεγαλόπρεπο μνημείο στα θεμέλια του οποίου ενταφιάστηκε ο πρώην ανθύπατος T. Iulius Celsus Polemaenus. Ο ανθύπατος είχε ορίσει στη διαθήκη του τη δωρεά στην πόλη της Εφέσου μιας βιβλιοθήκης, με την προϋπόθεση να τον αφήσουν να ταφεί εκεί. Ο Αδριανός επέτρεψε το 129 στην πόλη της Εφέσου να ανοικοδομήσει ένα δεύτερο ναό για την αυτοκρατορική λατρεία, όπου ο ίδιος λατρευόταν ως Ολύμπιος. Ο ναός αυτός, τον οποίο ο Παυσανίας ονομάζει Ολυμπιείο, χτίστηκε στα βόρεια του Γυμνασίου του Λιμανιού, σε περιοχή όπου παλιότερα βρισκόταν η θάλασσα και συνδέθηκε με την τέλεση αγώνων. Μετά την έντονη αυτή περίοδο οικοδομικής δραστηριότητας, που συνόδευσε τις δύο νεωκορίες της πόλης, κατά το β΄ μισό του 2ου αιώνα παρουσιάστηκε ύφεση. Στα βόρεια του σταδίου, κοντά στα τείχη, χτίστηκε περίπου το 150 το Γυμνάσιο του Βηδίου, ένα από τα καλύτερα διατηρημένα κτήρια της Εφέσου. Βόρεια του Θεάτρου διακρίνονται τα ερείπια ενός μεγάλου Γυμνασίου, του μεγαλύτερου της πόλης, όπου όμως οι ανασκαφικές εργασίες δεν έχουν ακόμη ολοκληρωθεί. Η θέση του Μνημείου των Πάρθων (μετά το 169) προς τιμή του αυτοκράτορα Λεύκιου Βήρου δεν έχει ακόμη ταυτιστεί, καθώς η ζωφόρος που το κοσμούσε βρέθηκε κατακερματισμένη σε διάφορα σημεία της πόλης σε δεύτερη χρήση (4ος αιώνας). Η οδός που έβγαινε από την πύλη οδηγούσε είτε στην πόλη της Μαγνησίας του Μαιάνδρου είτε στο χώρο του Αρτεμισίου. Η οδός αυτή ανακατασκευάστηκε το 2ο αιώνα από το σοφιστή Φλάβιο Δαμιανό, ο οποίος έχτισε και το Ανατολικό Γυμνάσιο, του οποίου τα κατάλοιπα διακρίνονται βόρεια της Πύλης της Μαγνησίας. Πρόκειται για ένα μνημειακό συγκρότημα αποτελούμενο από παλαίστρα, λουτρά και μεγάλη αυλή με περιστύλιο, περιβαλλόμενο από διώροφες δωρικές στοές και δωμάτια για μελέτη και για την αυτοκρατορική λατρεία. Το πρόπυλο βρισκόταν στην ανατολική πλευρά. Είχε τέσσερις κίονες. Στο εσωτερικό ενός δωματίου βρέθηκαν τα αγάλματα του σοφιστή Δαμιανού και της συζύγου του Βεδίας Φαιδρίνας, που φυλάσσονται σήμερα στο Μουσείο της Εφέσου. Η κυριότερη όμως συνεισφορά του Δαμιανού στην πόλη του ήταν η κατασκευή μιας στοάς που συνέδεε το Αρτεμίσιο με την πόλη, προκειμένου να επισκέπτονται απρόσκοπτα οι πιστοί το ιερό. Το εκπληκτικό αυτό μνημείο είχε μήκος 2,5 χλμ. και πλάτος 3,70 μ. Είχε θολωτή στέγη και, κατά περίεργο τρόπο, δεν είχε πλακοστρωθεί.142Η δραστηριότητα των τελευταίων Εφέσιων ευεργετών είναι γνωστή μόνο από επιγραφικές πηγές.143 Ο 3ος αιώνας είναι περίοδος οικονομικής κρίσης, που συνοδεύεται από περιορισμένη οικοδομική δραστηριότητα. Μοναδικό άξιο λόγου μνημείο της περιόδου είναι το δωδεκάπλευρο κτήριο, που περιβάλλεται από ευρύχωρη πλατεία, το οποίο θεωρείται ότι συνδέεται με την τρίτη νεωκορία της Εφέσου, την περίοδο του Καρακάλλα (211-217).144 Ο σεισμός του 262 και οι επιδρομές των Γότθων οδήγησαν σε εκτεταμένες καταστροφές των περισσότερων μνημείων (Τετράγωνος Αγορά, Στοές του Σεραπείου, Θέατρο, οικίες στη συνοικία της Εμβόλου). 1. Ιστορικό των ανασκαφών: Wiplinger, G. – Wlach, G. (επιμ.), *Ephesos. 100 Years of Austrian Research* (Vienna – Cologne – Weimar 1996). 2. Heinhold-Krämer, S., *Arzawa: Untersuchungen zu seiner Geschichte nach den hethitischen Quellen* (Texte der Hethiter 8, Heidelberg 1977), σελ. 93 κ.ε. 3. Gültekin, H. – Baran, H., “The Mycenean Grave found at the hill of Ayasuluk”, *TürkArkDerg* 13.2 (1964), σελ. 125-133· Büyükkolanci, M., “Excavations on Ayasuluk Hill in Selçuk / Turkey. A Contribution to the Early History of Ephesus”, στο Krinzinger, F. (επιμ.), *Akten des Symposions “Die Ägäis und das Westliche Mittelmeer. Beziehungen und Wechselwirkungen 8. bis 5. Jh. v. Chr.”, Wien 24. bis 27. März 1999* (DenkschrWien 288, Archäologische Forschungen 4, Wien 2000), σελ. 39-44. 4. Φερεκ., *FGrHist* 3 F 155· Έφορος, *FGrHist* 70 F 126· Κρεώφυλος, *Εφέσου Ώραι*, όπως παρατηρείται από τον Αθήναιο 8.62.7. Σύσταση του πληθυσμού: Νίκανδρος, *FGrHist* 271-272 F 5· Μάλακος, *FGrHist* 552 F 1· Αίλιος Αριστείδης ΧΧΙΙ.26· Φιλόστρ., *Απολλ.* VIII.7 και *Σούδ*., βλ. λ. «Αρίσταρχος». Μια σειρά όμως από τοπωνύμια και ανθρωπωνύμια μαρτυρούν ότι τουλάχιστον ένα τμήμα του πληθυσμού είχε δεσμούς με τη Βοιωτία και την Πελοπόννησο, ιδιαίτερα την Αρκαδία: Sakellariou, M.B. (επιμ.), *La migration grecque en Ionie* (Athènes 1958), σελ. 123-128. 5. Παυσ. 7.2.8-9· Στράβ. 14.1.21. 6. Σύμφωνα με το *Χρονικό* του Ευσεβίου στη λατινική μετάφραση του Ιερώνυμου (σελ. 55-72), η πόλη ιδρύθηκε το 1045 π.Χ. Βλ. και Ερατοσθένη, *FGrHist* 24 F 1, ο οποίος χρονολογούσε τον ιωνικό αποικισμό 140 έτη μετά την πτώση της Τροίας (1044/1043 και 1184/1183 π.Χ. αντίστοιχα). Σύμφωνα με το Sakellariou, M.B., *La migration grecque en Ionie* (Athènes 1958), σελ. 344-345 και 357, η παρουσία της λατρείας του Αγαμέμνονα στην Έφεσο οδηγεί σε μια χρονολόγηση της ίδρυσης της πόλης γύρω στο 1000 π.Χ. Τα πρωιμότερα ευρήματα ανάγονται στον 8ο αι. π.Χ. Αντίθετα, στο Αρτεμίσιο τα ευρήματα είναι πρωιμότερα και χρονολογούνται στον 11ο/10ο αι. π.Χ.: Kerschner, M., “Zum Kult im früheisenzeitlichen Ephesos. Interpretation eines protogeometrischen Fundkomplexes aus dem Artemisheiligtum”, στο Schmalz, Β. – Söldner, Μ. (επιμ.), *Griechische Keramik im kulturellen Kontext. Akten des Internationalen Vasen-Symposions in Kiel vom 24 bis 28.9 2001 veranstaltet durch das Archäologische Institut der Christian-Albrechts-Universität zu Kiel* (München 2003), σελ. 246-250. 7. Παυσ. 7.2.9. 8. Έφορος, *FGrHist* 70 F 126. 9. Hommel, P., *Panionion und Melie* (*JDAI* Suppl. XXIII, Berlin 1967). Πρώιμη συνομοσπονδία: Roebuck, C., “The Early Ionian League”, *CR* 50 (1955), σελ. 26-40. 10. Κιμμέριοι: Καλλίνος, απόσπασμα 1. Κατάλυση πολιτεύματος των Βασιλιδών: Berve, H., *Die Tyrannis bei den Griechen* (München 1966), σελ. 98 κ.ε. Συγγένεια με Λυδούς βασιλείς: Νικόλαος Δαμασκού, *FGrHist* 90 F 3. Κροίσος και Πίνδαρος: Aelian, *Varia Historia* III, 26· Πολύαινος 6.50· Radet, G., *La Lydie et le monde grec au temps des Mermnades* (Paris 1898), σελ. 206 κ.ε. Αρίσταρχος: *Σούδ.*, βλ. λ. «Αρίσταρχος». Αθηναγόρας και Κώμας: *Σούδ.*, βλ. λ. «Ιππώναξ»· Frère, J., “Politique et religion à Ephèse entre 550 et 450”, *Kernos* 9 (1996), σελ. 87-96.11. Η Έφεσος δε δείχνει να συμμετείχε ιδιαίτερα στις εχθροπραξίες: υπήρξε βάση του ιωνικού στόλου και πρόσφερε οδηγούς στους Αθηναίους και τους Ίωνες που έκαψαν τις Σάρδεις (Ηρ. 5.100). Το 498 π.Χ. οι επαναστάτες ηττήθηκαν από τους Πέρσες κοντά στην πόλη (Ηρ. 5.102). Μετά τη ναυμαχία της Λάδης, οι Εφέσιοι κατέσφαξαν όσους από το χιακό στόλο είχαν επιβιώσει, καθώς νόμισαν ότι επρόκειτο για ληστές (Ηρ. 6.16.2).12. Στη δημοκρατία αντιτάχθηκε ο φίλος του Ηρακλείτου Ερμόδωρος, ο οποίος εξορίστηκε: Gehrke, H.-J., *Stasis: Untersuchungen zu den inneren Kriegen in der griechischen Staaten des 5. und 4. Jahrhunderts v. Chr.* (München 1985), σελ. 57-58. 13. Βλ. γενικά Alzinger, W., “Athen und Ephesos in fünften Jahrhundert von Christus”, στο Akurgal, E. (επιμ.), *The proceedings of the Xth International Congress of Classical Archaeology, Ankara - Izmir 23. - 30.IX.1973* (Ankara 1978), σελ. 507-516 και Piérart, M., “Chios entre Athènes et Sparte. La contribution de Chios à l’effort de guerre lacédémonien pendant la guerre du Peloponnèse”, *ΒCH* 119 (1995), σελ. 276. Στους καταλόγους εισφορών της Αθηναϊκής Συμμαχίας αναφέρεται δεκαέξι φορές από το 454/453 π.Χ. (*ΙG* I³, 259 Ι, στίχος 22) έως το 415/414 π.Χ. (*ΙG* I³, 260 VI, στίχος 13). Η εισφορά που της αναλογεί είναι 7 ½ τάλαντα έως το 445/444 π.Χ. (*ΙG* I³, 267 V, στίχος 17), όταν μειώνεται σε έξι τάλαντα, για να αυξηθεί και πάλι την παραμονή του Πελοποννησιακού πολέμου (433/432 π.Χ.) σε 7 ½ τάλαντα (*ΙG* I³, 279 I, στίχος 65). Το 414 π.Χ. παρουσιάζεται στην Έφεσο ένας Αθηναίος στρατηγός, ο οποίος λαμβάνει σημαντικό χρηματικό ποσό (*ΙG* I³, 270 I, στίχος 79). 14. Το 412 π.Χ. βρήκε καταφύγιο στην Έφεσο μια χιακή τριήρης, την οποία καταδίωκαν οι Αθηναίοι: Θουκ. 8.18.3. Στα τέλη του 411 π.Χ. θυσίασε στην Άρτεμη ο σατράπης της Λυδίας Τισσαφέρνης: Θουκ. 8.109.1. 15. Ξεν., *Ελλ.* 1.2.7-10· *Ελληνικά Οξυρύγχια* 1.1. Βλ. Lehmann, C.A., “Ein neues Fragment der Hell. Oxy”, *ZPE* 26 (1977), σελ. 181-191. Την ίδια εποχή η Έφεσος πρόσφερε στους Λακεδαιμονίους το ποσό των 1.000 δαρικών: *IG* V1.1 = *SEG* 39 (1989), αρ. 370. 16. Την περίοδο εκείνη η πόλη είχε εκβαρβαριστεί σε μεγάλο βαθμό. Οι Εφέσιοι είχαν υιοθετήσει περσικά έθιμα, ενώ φορούσαν και περσικά ενδύματα: Πλούτ., *Λύσ.* 3.3.4· Αθήναιος 12.525c-e. Υποδοχή Λυσάνδρου στην Έφεσο: Ξεν., *Ελλ.* 1.8.6 και Διόδ. Σ. 13.70.4. 17. Πλούτ., *Λύσ.* 5.6 και Διόδ. Σ. 13.70.4. Βλ. Bommelaer, J.-F., *Lysandre de Sparte. Histoire et Traditions* (Paris 1981), σελ. 80, 85 και 89. 18. Επιστροφή Λυσάνδρου: Ξεν., *Ελλ.* 2.1.6-7· Διόδ. Σ. 13.100.7-8· Πλούτ., *Λύσ.* 7.4. Η Έφεσος αναφέρεται μεταξύ των νικητών της ναυμαχίας στους Αιγός Ποταμούς: Bourguet, E., *Fouilles de Delphes III, 1: Épigraphie* (Paris 1911), σελ. 50-68· Παυσανίας 9.9. Το 403/402 π.Χ. είχε ανακτήσει την αυτονομία της, καθώς φιλοξενούσε εξόριστους δημοκρατικούς Σαμίους: *IG* II², 1. 19. Το 399  π.Χ. βρίσκεται υπό τον έλεγχο του Σπαρτιάτη Θίβρωνος: Ξεν., *Ελλ.* 3.1.8. Την άνοιξη του 396 π.Χ. αποβιβάστηκε εκεί με 8.000 άντρες ο Σπαρτιάτης βασιλιάς Αγησίλαος και την έκανε επιχειρησιακό του κέντρο: Ξεν., *Αγησ.* 7· Ξεν., *Ελλ.* 3.4.2, 3.4.20, 4.1.5-6, 11.13· Πλούτ., *Αγ.* 6.4-5· Διόδ. Σ. 14.79.1. Η παρουσία του επιβεβαιώνεται επιγραφικά: Börker, C., “König Agesilaos von Sparta und der Artemis-Tempel in Ephesos”, *ZPE* 37 (1980), σελ. 69· Wesenberg, B., “Agesilaos im Artemision”, *ZPE* 41 (1981), σελ. 175-180. 20. Αρχικά συντάχθηκαν με τον Κόνωνα (392 π.Χ.): Διόδ. Σ. 14.84.3. Το 391 π.Χ. η πόλη αποτέλεσε βάση εξόρμησης της εκστρατείας του Θίβρωνος στην Καρία: Ξεν., *Ελλ.* 4.8.17-19. Το 388 π.Χ. ο Ανταλκίδας είχε βάση του στόλου του την Έφεσο: Ξεν., *Ελλ*. 5.1.5-6.21. Αλλαγή πολιτεύματος: Gehrke, H.-J., *Stasis: Untersuchungen zu den inneren Kriegen in der griechischen Staaten des 5. und 4. Jahrhunderts v. Chr.* (München 1985), σελ. 39. Διαμάχη με τον Αυτοφραδάτη: Πολύαιν. 7.27.2. Μία από τις επιπτώσεις της σύγκρουσης ήταν η παρέμβαση του Μαυσώλου στις υποθέσεις της Ιωνίας και η επαναφορά της έδρας της Ιωνικής Δωδεκάπολης στη Μυκάλη από την επικράτεια της Εφέσου όπου είχε μεταφερθεί τον 5ο αι. π.Χ.: Debord, P., *L’Asie Mineure au IVème siècle* *(412-323 a.C.)* (Bordeaux 1999), σελ. 388. 22. Αρρ. Ι.17.10-12 και 1.18.2. Ανάκληση των εξορίστων: Dareste, J. – Haussoulier, B. – Reinach, S., *Recueil des inscriptions juridiques grecques, II* (Paris 1914), σελ. 344-354, αρ. XXXV (=*OGIS*, 2)· Heisserer, A.J., *Alexander the Great and the Greeks of Asia Minor* (Norman – Oklahoma 1980), σελ. 58-59 και Debord, P., *L’Asie Mineure au IVème siècle* *(412-323 a.C.)* (Bordeaux 1999), σελ. 421-426. 23. Πολύαιν. 6.49. 24. Περδίκκας: Αρρ., *Τα Μετά Αλεξάνδρου* 25.1-4· Keil, J., “Ephesische Bürgerrechts-und Proxeniedekrete aus dem vierten und dritten Jahrhundert v.Chr.”, *ÖJh* 16 (1913), σελ. 231 κ.ε., αρ. ΙΙΝ. Σχέσεις με τον Πτολεμαίο: Διόδ. Σ. 20, 21. Συνθήκη της Τριπαραδείσου: Αρρ., *Τα Μετά Αλεξάνδρου* 1.34-37· Διόδ. Σ. 18, 39.5-6. Κατάληψη της Εφέσου και αποχώρηση του Κλείτου: Διόδ. Σ. 18, 52.5-8. Ο Αντίγονος και ο γιος του Δημήτριος τιμήθηκαν συχνά με ψηφίσματα και χρυσούς στεφάνους από το λαό της Εφέσου: Keil, J., “Ephesische Bürgerrechts-und Proxeniedekrete aus dem vierten und dritten Jahrhundert v.Chr.”, *ÖJh* 16 (1913), σελ. 231-244, αρ. Ig, IIIb και ΙΙΙe· I.*Ephesos V*, αρ. 1448, 1450, 1451 και VI, αρ. 2003. Πρεπέλαος: Διόδ. Σ. 20.106, 107.4 και 111.3. Φρουρά Πρεπελάου στην Έφεσο: *I.Ephesos V*, αρ. 1449· Robert, L., “Sur un décret d’Ephèse”, στο Robert, L., *Hellenica* 3 (Paris 1946), σελ. 79-95. Ανακατάληψη από το Δημήτριο: Διόδ. Σ. 20, 111.3 και Πολύαιν. 4, 12.1. 25. Πλούτ., *Δημήτρ.* 30.1-2. 26. *I.Ephesos V*, αρ. 1461 και *VI*, αρ. 2001. 27. Ενώ ο Δημήτριος λεηλατούσε τα παράλια της Μικράς Ασίας με το στόλο του, αλλά και με τη βοήθεια των πειρατών, ο Λύκος, στρατηγός του Λυσιμάχου, προσέγγισε το σημαντικότερο από τους αρχηγούς των πειρατών, τον Άνδρωνα και τον εξαγόρασε. Μια μέρα ο Άνδρων εισήλθε στην Έφεσο μ’ ένα μεγάλο αριθμό αιχμαλώτων, τους οποίους ισχυρίστηκε ότι ήθελε να πουλήσει, αλλά στην πραγματικότητα ήταν στρατιώτες του Λυσιμάχου και κατέλαβαν την πόλη: Φροντίνος, *Στρατηγήματα* 3.3, 7· Πολύαιν. 5.19. 28. Ο Λυσίμαχος απείλησε ότι θα πλημμυρίσει την παλιά πόλη, αν δε συναινέσουν στη μεταφορά οι κάτοικοί της: Στράβ. 14.1.21 και Παυσ. 1.9.7 και 7.3.5. Η νέα θέση ήταν λιγότερο εκτεθειμένη σε πλημμύρες. Βλ. Rogers, G.M., “The Foundation of Arsinoeia”, *Med.Ant.* 4 (2001), σελ. 587-630. Μετά το θάνατο του Λυσιμάχου, το 281 π.Χ., η πόλη ξαναπήρε το παλιό της όνομα. Η άποψη ότι μετά το θάνατό του η νέα πόλη ερημώθηκε είναι αστήρικτη: Karwiese, S., “Gedanken zur Entstehung des römischen Ephesos”, στο Friesinger, H. – Krinzinger, F., (επιμ.), *Ephesos. Der neue Führer. 100 Jahre österreichische Ausgrabungen. 1895-1995. Akten des Symposions, Wien 1995* (Wien 1999), σελ. 393-398. 29. *OGIS*, 222· Ma, J., *Antiochos ΙΙΙ and the Cities of Western Asia Minor* (Oxford 2000), σελ. 166. Η πόλη πέρασε υπό τον πτολεμαϊκό έλεγχο πιθανόν το 264 π.Χ. 30. Πτολεμαίος: Pompeius Trogus 26· Αθήν. 13.593β· Φροντίνος, *Στρατηγήματα* 3.2.11· Welles, C.B., *Royal Correspondence of the Hellenistic Period* (New Haven 1934), αρ. 14, στίχος 9· Huss, W., “Ptolemaios der Sohn”, *ZPE* 121 (1998), σελ. 229-250. Κατάληψη και ναυμαχία της Εφέσου: *Χρονικό της Λίνδου*, 37· Πολύαιν. 5.18· Φροντίνος, *Στρατηγήματα 3*.9.10· Will, E., *Histoire politique du monde hellénistique*², τόμ. 1(Nancy 1979), σελ. 234-237. Ο Αντιόχος B´ στην Έφεσο: *SEG* 1, 366, l.10. Το 246 π.Χ. η Έφεσος ήταν έδρα ενός Σελευκίδη αξιωματούχου με τον τίτλο «επί της Εφέσου»: Φύλαρχος *FGrHist* 81 F 24.31. Αππ., *Συρ.* 65· Φύλαρχος, *FGrHist* 81 F 24· Ιερώνυμος, *Δανιήλ* 11.6. Αντίθετα, ο Πολύαιν. 8.50 και ο Justin. XXVII.1.1 δεν κάνουν λόγο για δολοφονία. 32. Ο Ευσέβιος [Schoene, A., *Eusebi Chronicorum Libri Duo* 1 (Berlin 1875), σελ. 251 κ.ε.] αναφέρει ότι ο Σέλευκος Β΄, κατά τη διάρκεια του πολέμου ενάντια στον αδελφό του Αντίοχο Ιέρακα (241-239 π.Χ.), επιχείρησε να καταλάβει τις Σάρδεις και την Έφεσο, αλλά απέτυχε. 33. Ο Αντίοχος Γ΄ κατέλαβε την Έφεσο το 197 π.Χ.: Titus Livius ΧΧΧΙII.19.8-20. Σημαντική βάση επιχειρήσεων: Πολύβ. 18.40α. Υπάρχει πάντως το ενδεχόμενο ο Αντίοχος Γ´ να επιχείρησε ενάντια στην πόλη ήδη από το 203 π.Χ., κάτι που προκάλεσε την πρεσβεία του αξιωματούχου των Πτολεμαίων Αγαθοκλή, ο οποίος τον κάλεσε να σεβαστεί τις υπάρχουσες συνθήκες (Πολύβ. 15.25.13). Βλ. Ma, J., *Antiochos ΙΙΙ and the Cities of Western Asia Minor* (Oxford 2000), σελ. 72. Στην ακρόπολη της Εφέσου τοποθετήθηκε σελευκιδική φρουρά: Titus Livius ΧΧΧVIΙ 37.13.9· Αννίβας: Titus Livius ΧΧΧΙII.45-49· Αππ., *Συρ.* 4.15-16· Justin. ΧΧΧΙ 1.7-2.3· Ρωμαίοι και Αντίοχος: Πόλεμοι Αντιόχου και Ρωμαίων: Grainger, D., *The Roman War of Antiochos the Great* (Leyden 2002). Ειρήνη της Απάμειας: Πολύβ. 21.45. Titus Livius ΧΧΧVIΙ 39-41. 34. Ήταν έδρα στρατηγού: *I.Ephesos, ΙΙ,* αρ. 201. Ο Άτταλος Β΄ φρόντισε ιδιαίτερα την καλή κατάσταση του λιμένα της πόλης, εκτελώντας πολυδάπανα έργα: Στράβ. 14.1, 24.35. Ελευθερία της Εφέσου: Rigsby, K., “The era of the province of Asia”, *Phoenix* 33 (1979), σελ. 39-47. Η πράξη του Αττάλου Γ΄ αποδίδεται στο γεγονός ότι ο παιδαγωγός του, με τον οποίο ήταν ιδιαίτερα συνδεδεμένος, ήταν Εφέσιος, όπως αναφέρει σε επιστολή προς τις Αρχές της πόλης ο πατέρας του: Knibbe, D., “Epigraphische Nachlese im Bereiche der ephesischen Agora”, *ÖJh* 47 (1964-1965), σελ. 1-6, αρ. 1· Robert, J. – Robert, L., *Bulletin épigraphique* (1968), αρ. 464· Engelmann, H., “Zu einem Brief von Attalos II”, *ZPE* 19 (1975), σελ. 224 και Herrmann, P., “Nochmals zu dem Brief Attalos’ II. an die Ephesier”, *ZPE* 22 (1976), σελ. 233-234. Η πρόσφατη απόκτηση της ελευθερίας της πόλης εξηγεί και την πεισματική αντίσταση στον Αριστόνικο στη ναυμαχία της Κύμης παρότι η μητέρα του ήταν Εφεσία (Στράβ. 14.1, 38). Επαρχία της Ασίας και ελευθερία των ελληνικών πόλεων: Sherwin-White Α.Ν., *Roman Foreign Policy to the East 168 B.C. to 1 AD* (London 1984), σελ. 80-88, 235-249 και Mitchell,  S., “The Administration of Roman Asia from 133 B.C. to ca. A.D. 250”, στο Eck, W. (επιμ.), *Lokale Autonomie und römische Ordnungsmacht in den kaiserzeitlichen Provinzen vom 1. bis 3. Jahrhundert* (München 1999), σελ. 17-46. 36. Αππ., *Μιθριδ.* 12, 21-23: οι Εφέσιοι έφθασαν στο σημείο να τραβούν τους φυγάδες που είχαν γαντζωθεί πάνω στα αγάλματα της Άρτεμης και να τους σφάζουν επιτόπου. 37. Παραχωρήσεις στο Αρτεμίσιο: Στράβ. 14.1, 23. Βίαιη μετακίνηση των Χίων στη Μαύρη Θάλασσα: Αππ., *Μιθριδ.* 12.46-47. Εξέγερση της Εφέσου δολοφονία του Ζηνοβίου: Αππ., *Μιθριδ.* 12, 48. Κάλεσμα στις υπόλοιπες πόλεις της Ασίας: *I.Ephesos Ia*, αρ. 8. Oliver, J.H., “On the Ephesian debtor law of 85 B.C.”, *AJPh* 60 (1939), σελ. 468-470. Στο κείμενο προβλέπεται και η διαγραφή των χρεών, η ακύρωση των δικών για ατιμία ή στέρηση πολιτικών δικαιωμάτων, η επιβεβαίωση των προηγούμενων πολιτογραφήσεων και η εγγραφή δούλων, μετοίκων, περιοίκων και απελευθέρων στο σώμα των πολιτών, με αντάλλαγμα τη συμμετοχή τους στην πολεμική προσπάθεια. Το μέτρο απέβλεπε προφανώς στην υποστήριξη των λαϊκών στρωμάτων που στρέφονταν προς το Μιθριδάτη, λόγω της ριζοσπαστικής πολιτικής που επιδίωξε να εφαρμόσει μετά τις πρώτες δυσκολίες που συνάντησε στην επαρχία της Ασίας.38. Αππ., *Μιθριδ.* 12.61-62 (ο Σύλλας φέρθηκε με ιδιαίτερη σκληρότητα στους Εφεσίους, επειδή δε σεβάστηκαν τις ρωμαϊκές προσφορές στα ιερά). Πλούτ., *Σύλλ.* 25.39. *I.Ephesos Ιa*, αρ. 5: ψήφισμα προς τιμήν της Αστυπάλαιας για την καταδίωξη πειρατών που είχαν πλήξει την Έφεσο και το ιερό της Αρτέμιδος Μουνυχίας και είχαν απαγάγει παιδιά (105 ή 85 π.Χ.).40. Habicht, C., “New Evidence on the Province of Asia”, *JRS* 65 (1975), σελ. 64-91. 41. Dio Cassius XXXIX.12-16. Τον ίδιο δρόμο ακολούθησε το 44 π.Χ. και η κόρη του Αρσινόη, την οποία όμως έδιωξε ο Αντώνιος και αργότερα (34 π.Χ.) δολοφόνησε η Κλεοπάτρα: Στράβ. 14.6.6. 42. Caesar, *Bellum Civile* III.32· Cicero, *Ad fam.* V.20.9, *Ad Att.* XI.1.2, 2.3 και 13.4· Hatzfeld, J., *Les trafiquants romaines dans l’Orient hellénique* (Paris 1919), σελ. 200 κ.ε.43. Caesar, *Bellum Civile* III.105. Αππ., *Εμφ. Πόλ.* 2.89. Οι Έλληνες τον αντάμειψαν αναγείροντας το άγαλμά του στην Έφεσο. Τον χαιρέτησαν ως απόγονο του Άρη και της Αφροδίτης και ως θεό: *I.Ephesos II*, αρ. 251. 44. Αππ., *Εμφ. Πόλ.* 4.74 και 5.4-5· Dio Cassius XLVII.32.4. 45. Νέος Διόνυσος: Πλούτ., *Αντ.* 24· Pelling, C., *Plutarch: Life of Antony* (Cambridge 1988), σελ. 176-181. Φορολογία: Αππ., *Εμφ. Πόλ.* 5.6. Ο Αντώνιος και η Κλεοπάτρα στην Έφεσο: Πλούτ., *Αντ.* 56: εκεί τους συνάντησαν 300 περίπου μέλη της συγκλήτου. 46. Σύμφωνα με το Seneca, *Ep.* 17.2.21, η Έφεσος ήταν η δεύτερη μεγαλύτερη πόλη του ανατολικού τμήματος της αυτοκρατορίας, μετά την Αλεξάνδρεια. 47. Ο Rigsby, K., “The era of the province of Asia”, *Phoenix* 33 (1979), σελ. 47, θεωρεί ότι η Έφεσος είναι πρωτεύουσα της επαρχίας ήδη από το 129 π.Χ. 48. Άσυλο: Στράβ. 14.1.23. Προσάρτηση γαιών (20 π.Χ.): *I.Ephesos Ia*, αρ. 19Β β4 και *VII.2*, αρ. 3501-3502.49. Scherrer, P., “The City of Ephesos from the Roman Times to Late Antiquity”, στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 7.50. Dio Cassius LXVII.18. 51. Broughton, T.R.S., “Asia”, στο Frank, T., *An Economic Survey of Ancient Rome* 4 (Baltimore 1938), σελ. 813. Αντίθετα, ο Russel, J.C., *Late Antique and Medieval Population* (*TAPA* 48.3, Philadelphia 1958), σελ. 80-81, εκτιμά ότι η πόλη είχε, στις αρχές του 2ου αι. μ.Χ., πληθυσμό 51.000 κατοίκων. Σύγχρονες έρευνες, οι οποίες λαμβάνουν υπόψη την έκταση της επικράτειας της πόλης, αλλά και την πυκνότητα κατοίκησης στον αστικό ιστό και στην ύπαιθρο, τείνουν να επιβεβαιώσουν τους παραδοσιακούς υπολογισμούς, καθώς ανεβάζουν το συνολικό πληθυσμό των Εφεσίων σε 180.000 και πλέον κατοίκους, εκ των οποίων το 28,6% (40.000 περίπου) ήταν πολίτες, ενώ σημαντικό τμήμα ήταν ξένοι: White, L.M., “Urban Development and Social Chadge in Imperial Ephesos”, στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 40 κ.ε. 52. Forchheimer, P. – Heberdey, R. – Keil, J. – Niemann, G. – Wilberg, W., *Forschungen in Ephesos* *3*, *Agora, Torbauten an Hafen, Wasserleitungen, Brunnenhaus beim Theater, Aquädukt* (Wien 1923),  αρ. 172, σελ. 155 κ.ε. και αρ. 180, σελ. 161 κ.ε.53. Karwiese, S., *Grosse ist die Artemis von Ephesos. Die Geschiche einer der grossen Städte der Antike* (Wien 1995), σελ. 122-124. 54. Foss, C., *Ephesos after Antiquity: A Late Antique, Byzantine and Turkish City* (Cambridge MΑ 1979)· Scherrer, P., “The City of Ephesos from the Roman Times to Late Antiquity”, στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 15-25. 55. Drews, R., *Basileus.* *The Evidence for Kingship in Geometric Greece* (New Haven – London 1983), σελ. 14-15· Carlier, P., *La royauté en Grèce avant Alexandre* (Strasbourg 1984), σελ. 440-443· Lenz, J.R., *Kings and the Ideology of Kingship in Earlier Greece (c. 1200-700 B.C.): Epic, Archaeology and History*, διδακτορική διατριβή, University of Columbia 1993 (University Microfilms, Ann Arbor 1995), σελ. 288-293. 56. Φερεκ., *FGrHist* 3 F 155.57. Βάτων της Σινώπης, «Περί των εν Εφέσωι Τυράννων», *FGrHist* 268 F 3.58. Αντισθένης (5οςαι. π.Χ.), στο  Διογ. Λ. 9.6. 59. Carlier, P., *La royauté en Grèce avant Alexandre* (Strasbourg 1984), σελ. 443.60. Βλ. Hicks, E.R., *Ancient Greek Inscriptions in the British Museum*, III 2 (London 1890), αρ. 528. 61. *Μέγα Ετυμολογικό Λεξικό,* βλ. λ. «ἐσσήν». Σχετίζεται με το ιερατείο της Αρτέμιδος Εφεσίας: Picard, C., *Ephèse et Claros. Recherches sur les sanctuaires et les cultes se l’Ionie du Nord* (Paris 1922), σελ. 190-197. O τίτλος *πάλμυς* είναι λυδικός, κάτι που οδήγησε στην εσφαλμένη υπόθεση ότι η Έφεσος ήταν λυδικό βασίλειο, πριν εξελληνιστεί κατά την Αρχαϊκή εποχή: Hegyi, D., "ΒΑΣΙΛΕΙΟΝ ΤΩΝ ΙΩΝΩΝ", *Acta Antiqua* 25 (1977), σελ. 321-324.62. Οικονόμου, Γ., «Ναοποιοί και εσσήνες», *AρχΔελτ* 7 (1921-1922), σελ. 258-346· Keil, J., "Zur ephesischen *essenia*", *ÖJh* 36 (1946), στήλ. 13-14. 63. Keil, J., "Die ephesischen Chiliastyen", *JÖAI* 16 (1913), σελ. 245-248· Knibbe, D., "Neue ephesischen Chiliastyen", *JÖAI* 46 (1961-1963), σελ. 19-32 και *Forschungen in Ephesos IX.1.1: Der Staatsmarkt, Die Inschriften des Prytaneions* (Bad Vöslau – Baden 1981), σελ. 107-109 και 177. Η ίδρυση των φυλών των Τηίων και των Καρηνέων, που ο Στέφ. Βυζ., βλ.λ. «Βέννα», ανάγει στην εποχή του Ανδρόκλου, μάλλον αφορούν την επέκταση του σώματος των πολιτών κατά τον 6ο αι. π.Χ. Η δεύτερη επέκταση του σώματος των πολιτών χρονολογείται πιθανόν στον 5ο αι. π.Χ. και αφορά την ίδρυση της φυλής των Βεμβινέων (η *Βέννα* του Στεφάνου), η οποία περιλάμβανε κυρίως μετοίκους. Στα τέλη του 5ου ή τις αρχές του 4ου αι. π.Χ., εντάχθηκαν στο πολιτικό σώμα και οι κάτοικοι του Σελινούντα, λόγω της βοήθειας που πρόσφεραν ενάντια στους Αθηναίους (Ξεν., *Ελλ.* 1.2.10). Άλλες επεκτάσεις του πολιτικού σώματος έγιναν στον 4ο αι. π.Χ., προφανώς για να αντιμετωπιστεί το πρόβλημα της *ολιγανθρωπίας*. Βλ. Σακελλαρίου, Μ.Β., «Συμβολή στην Ιστορία του Φυλετικού Συστήματος της Εφέσου», *Ελληνικά* 15 (1957), σελ. 220-231 και Jones N.F., *Public Organization in Ancient Greece: A Documentary Study* (Memoirs of the Philosophical Society 176, Philadelphia 1987), σελ. 311-315. 64. Γερουσία: Oliver, J.H., *The Sacred Gerusia* (*Hesperia* Supplement VI, Princeton 1940), σελ. 9-27 και 52-125. Βουλή και εκκλησία του δήμου: Rogers, G.M., "The Assembly of Imperial Ephesos", *ZPE* 94 (1992), σελ. 224-228.65. *I.Ephesos III*, αρ. 859 και 859Α. Engelmann, H., "Ephesische Inschriften", *ZPE* 84 (1990), σελ. 92-94, αρ. 2.66. Knibbe, D. – İplıkçıoğlu, B., "Neue Inschriften aus Ephesos VIII", *JÖAI* 53 (1981-1982), σελ. 130-131, αρ. 6 (ψήφισμα με το οποίο η πόλη τιμά τον Αριστόδημο της Μιλήτου για τη μεσολάβησή του στο βασιλιά Αντίγονο, προκειμένου η πόλη να έχει ατέλεια φόρων στις εισαγωγές αγαθών από τις βασιλικές γαίες). 67. Κύρια θύματα της κρίσης ήταν οι αγροτικοί πληθυσμοί, οι *γεωργοί*, που είχαν χρεωθεί και βρίσκονταν σε αδυναμία να αποπληρώσουν τα χρέη τους. Σε επιγραφές της περιόδου ανακηρύσσεται πάγωμα των δανείων, καθορισμός ανώτατου ορίου τόκων στο 8,33% και θέσπιση της πώλησης του δικαιώματος εγγραφής στον κατάλογο των πολιτών: *I.Ephesos V*, αρ. 1461 και *VI*, αρ. 2001. Asheri,  D., "Leggi greche sul problema dei debiti", *SCO* 18 (1969), σελ. 42-47 και 108-114.68. Βλ. Rostovtseff, Μ.Ι., *Histoire économique et sociale du monde hellénistique* (Paris 1989), σελ. 117-118 και 996, σημ. 43. Γύρω στο 300 π.Χ. η πόλη απέδωσε στο Ρόδιο Αγαθοκλή τον τίτλο του πολίτη, επειδή εισήγαγε 14.000 εκτείς σίτου και τους πούλησε σε τιμή κατώτερη από την τότε ισχύουσα: *I.Ephesos V*, αρ. 1455.69. Dion Cassius 31, 54 κ.ε. *Syll.³* 742· Caesar, *Bellum Civile* III.32.70. Le Ridder, G., "Ephèse et Arados au IΙe siècle avant notre ère", *QTic* 20 (1991), σελ. 193-210·  Kosmetatou, E., "The Mint of Ephesos under the Attalids of Pergamon (202-133 B.C.)", στο Friesinger, H. *–* Krinzinger, F. (επιμ.), *Ephesos. Der neue Führer. 100 Jahre österreichische Ausgrabungen. 1895-1995* (Wien 1999), σελ. 185-193. 71. Rigsby, K., "The era of the province of Asia", *Phoenix* 33 (1979), σελ. 39-47.72. Στράβ. 14.1, 26. Οι συγκεκριμένες γαίες είχαν ήδη αποτελέσει αντικείμενο διεκδίκησης από τους Ατταλίδες βασιλείς, χωρίς επιτυχία. Rogers, G.M.L., *The Sacred Identity of Ephesos. Foundation Myths of a Roman City* (London *–* New York 1991), σελ. 4. Αργότερα, το 94/93 π.Χ., η *έχθρα* και η *διαφορά* μεταξύ Σάρδεων και Εφέσου, οι οποίες είχαν οδηγήσει σε πραγματικό πόλεμο, διευθετήθηκαν χάρη στη μεσολάβηση του ανθυπάτου Quintus Mucius Scaevola: *I.Ephesos Ia*, αρ. 7. 73. Broughton, T.R.S., "Asia", στο Frank, T., *An Economic Survey of Ancient Rome* 4 (Baltimore 1938), σελ. 550 (Veturii και Gerillani). 74. Η τελωνειακή οργάνωση αναφέρεται σε επιγραφή που χρονολογείται στα χρόνια του Νέρωνα, αλλά το πρώτο τμήμα της αναφέρεται στην περίοδο μετά το 75 π.Χ. Καθορίζει τους κανόνες της συλλογής των λιμενικών τελών, το ύψος των οποίων ανέρχεται στο 2,5% της αξίας των αγαθών. Engelmann, H. *–* Knibbe, D., "Das Zolgesetz der Provinz Asia", *EA* 14 (1989)· Nicolet, C., "À propos du règlement douanier d’Asie", *CRAI* (1990), σελ. 675-698, "Le *Monumentum Ephesenum* et les dîmes d’Asie", *BCH* 115 (1991), σελ. 465-480, "Le *Monumentum Ephesenum* et la délimitation du *portorium* d’Asie", *MEFRA* 105 (1993), σελ. 929-959 και "Le *Monumentum Ephesenum*, la loi *Terentia-Cassia* et les dîmes d’Asie", *MEFRA* 111 (1999), σελ. 191-215. 75. Malfitana, D., "Eastern Terra Sigillata Wares in the Eastern Mediterranean", στο Blondé, F. *–* Ballet, P. *–* Salles, J.-F. (επιμ.), *Céramiques hellénistiques et romaines. Production et diffusion en Méditerranée orientale* (Lyon 2002), σελ. 133-157· Bruneau, Ph., "Les lampes et l’histoire économique et sociale de la Grèce", στο Lévêque, P. *–* Morel, J.-P. (επιμ.), *Céramiques hellénistiques et romaines* I (Paris 1980), σελ. 34. 76. Elaigne, S., "L’introduction des céramiques fines hellénistiques du bassin oriental de la Méditerranée à Alexandrie", στο Blondé, F. *–* Ballet, P. *–* Salles, J.-F. (επιμ.), *Céramiques hellénistiques et romaines. Production et diffusion en Méditerranée orientale* (Lyon 2002), σελ. 159-173.77. Sutherland , C.H.V., *The Cistophori of Augustus* (London 1970). 78. *I.Ephesos Ia*, αρ. 17-19. 79. Habicht, C., "Zwei römische Senatoren aus Kleinasien. II. Ti. Claudius Severus, der erste Konsul aus Ephesos", *ZPE* 13 (1974), σελ. 1-6 και "Die Senatoren aus den kleinasiatischen Provinzen des römisches Reiches von 1. bis zum 3. Jahrhundert", στο *Epigrafia e ordine senatorio* II (Roma 1982), σελ. 603-649. 80. Forchheimer, P. *–* Heberdey, R. *–* Keil, J. *–* Niemann, G. *–* Wilberg, W., *Forschungen in Ephesos* *3*, *Agora, Torbauten an Hafen, Wasserleitungen, Brunnenhaus beim Theater, Aquädukt* (Wien 1923), σελ. 101 κε., αρ. 10-13, 15, 17-18 (3ος αι. μ.Χ.). 81. Rostovtseff, M.I., *Histoire économique et Sociale de l’Empire Romaine* (Paris 1988), σελ. 466-467, σημ. 9. 82. Forchheimer, P. *–* Heberdey, R. *–* Keil, J. *–* Niemann, G. *–* Wilberg, W., *Forschungen in Ephesos* *3*, *Agora, Torbauten an Hafen, Wasserleitungen, Brunnenhaus beim Theater, Aquädukt* (Wien 1923), σελ. 101 κ.ε., αρ. 16 και σελ. 117, αρ. 29· *Syll.³* 389 (3ος αι. μ.Χ.).83. *I.Ephesos II*, αρ. 211 και 274· Wörrle, M., "Ägyptisches Getreide für Ephesos", *Chiron* 1 (1971), σελ. 325-340.84. Knibbe, D., "Ephesos-nicht nur die Stadt der Artemis. Die ‘anderen’ ephesischen Götter", στο *Studien zur Religion und Kultur Kleinasiens. Festschrift für Friedrich Karl Dörner zum 65. Geburtstag am 28. Februar 1976* (Leiden 1978), σελ. 489-503. Για την Αυτοκρατορική περίοδο βλ. Oster, R., "Ephesus as a Religious Center Under the Principate I. Paganism before Constantine", *ANRW* 2.18.3 (Berlin 1995), σελ. 1661-1728.85. Θουκ. 3.104· Διόδ. Σ. 15.49. 86. Βλ. Price, S.R.F., *Rituals and Power. The Roman Imperial Cult in Asia Minor* (Cambridge 1984)· Friesen, S.J., *Twice* Neokoros: *Ephesus, Asia and the Cult of the Flavian Imperial Family* (Leiden 1993), "The cult of the Roman emperors in Ephesos. Temple wardens, city titles, and the interpretation of the Revelation of John", στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 229-250· Harland, P.H., "Honours and Worship: Emperors, Imperial Cults and Associations at Ephesos (third to first centuries C.E.)", *Studies in Religion / Sciences Religieuses* 25 (1996), σελ. 319-334 και Burrell, B., *Neokoroi: Greek Cities and Roman Emperors* (Cincinnati Classical Studies New Series IX, Leiden 2004), σελ. 59-85. 87. Oster, R., "Ephesus as a Religious Center Under the Principate I. Paganism before Constantine", *ANRW* 2.18.3 (Berlin 1995), σελ. 1686-1687.88. Tacitus, *Annales* 4.55. 89. *Πράξεις των Αποστόλων* 19.23-24· Thiessen, W., *Christen in Ephesus. Die historische und theologische Situation in vorpaulinischer und paulinischer Zeit und zur Zeit der Apostelgeschichte und der Pastoralbriefe* (Tübingen 1995), σελ. 90-110· Strelan, R., *Paul, Artemis and the Jews in Ephesos* (New York 1996)· Fieger, M., *Im Schatten der Artemis: Glaube und Ungehorsam in Ephesus* (Berne 1998) και Klauck, H.-J., *Magic and Paganism in Early Christianity. The World of the Acts of the Apostles* (Edinbrough 2000), σελ. 97-110. Για την εξέγερση βλ. Rogers, G.M., "Demetrios of Ephesos. Silversmith and neopoios?", *Belleten* 50 (1987), σελ. 877-883. Ο ίδιος ο Παύλος αναφέρεται στους κινδύνους που πέρασε στην Έφεσο στις επιστολές του [*1 Προς Κορινθίους* 15.32 ,*2 Προς Κορινθίους* 1.8-10, *Προς Ρωμαίους 1*6.4 (όπου αναφέρεται η σωτηρία του από τον Ακύλα και την Πρίσκιλλα)]. 90. Koester, H., "Ephesos in Early Christian Literature", στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 119-140. 91. *I.Ephesos IV*, αρ. 1351.92. Knibbe, D., "Ephesos: Geschichte" και Alzinger, W., "Ephesos : Archäologie", στo *RE Suppl.* 12 (1970), στήλ. 249-297 και 1588-1704· Scherrer, P., "The City of Ephesos from the Roman Times to Late Antiquity", στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 1-25, "Bemerkungen zur Siedlungsgeschichte von Ephesos vor Lysimachos", στο Friesinger, H. *–* Krinzinger, F., (επιμ.), *Ephesos. Der neue Führer. 100 Jahre österreichische Ausgrabungen. 1895-1995. Akten des Symposions, Wien 1995* (Wien 1999), σελ. 379-387 και "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 57-87· Scherrer, P. (επιμ.), *Ephesus. The New Guide* (Istanbul 2000). 93. Kraft J.C. *–* Kayan, İ. *–* Brückner, H., "The Interpretation of Ancient Coastal Environments and their Resultant Paleogeographies in Environs of the Feigengarten and Artemision Excavations at Ephesus", στο *Steine und Wege.* *Festschrift für Dieter Knibbe* (Wien 1999), σελ. 91-100.94. Κορησσός: Ηρ. 5.100· Ξεν, *Ελλ.* 1.2.7-10. Στα *Ελληνικά Οξυρύγχια* 1.1 η Κορησσός αναφέρεται ως *λιμήν*. Robert, L., "Sur un décret des Korésiens au musée de Smyrne", στο Robert, L., *Hellenica 11-12* (Paris 1960), σελ. 132-176· Alzinger, W., «Koressos»,στο *Festschrift für Fritz Eichler* (Wien 1967), σελ. 1-9· Karwiese, S., "Koressos, ein fast vergessener Stadtteil von Ephesos",στο *Pro arte antiqua. Festschrift für Hedwig Kenner* 2 (Wien 1985), σελ. 214-225· Engelmann, H., "Beiträge zur ephesischen Topographie", *ZPE* 89 (1991), σελ. 286-292 και "Das Koressos ein ephesisches Stadtviertel", *ZPE* 115 (1997), σελ. 131-135. 95. Keil, J., "ΧΙΙ. Vorläufige Berichte über die Ausgrabungen in Ephesos", *ÖJh* 23 (1926), στήλ. 247-300 (ιδίως 250-256) και "ΧΙΙΙ. Vorläufige Berichte über die Ausgrabungen in Ephesos", *ÖJh* 24 (1929), στήλ. 1-68 και Vetters, H., "Ephesos. Vorläufiger Grabungsbericht 1979", *AnzWien* 117 (1980), σελ. 249-266.96. Keil, J., "Zur Topographie und Geschichte von Ephesos", *ÖJh* 21-22 (1922-1924), σελ. 96-112 (ιδίως 104 κ.ε.). Η ύπαρξη λιμενοβραχίονα επιβεβαιώθηκε από τη γεωφυσική έρευνα που διεξήγαγε εκεί το 1996 ο S. Seren. Βλ. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 60, σημ. 15. 97. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 60, εικ. 3.4. Ο Miltner, F., *Ephesos: Stadt der Artemis und des Johannes* (Wien 1958), σελ. 3, εικ. 1, χρονολογούσε τα τείχη στον 5ο αι. π.Χ. 98. Scherrer, P. (επιμ.), *Ephesus. The New Guide* (Istanbul 2000). 99. Σμύρνη: Ιππώναξ, απόσπ. 50.1 (όπου αναφέρεται ότι η θέση του ήταν «όπισθεν της πόλεως»). Keil J., "Die Lage des ephesischen 'Smyrna'", *ÖJh* 31 (1938-1939), σελ. 33-35. Για τη θέση του προαστίου κάτω από την Αγορά της πόλης του Λυσιμάχου και τα ευρήματα από τον 8ο έως τον 5ο αι. π.Χ. βλ. Scherrer, P., "Grabungen 1995", *ÖJh* 65 (1996), σελ. 12 και  "Grabungen 1996", *ÖJh* 66 (1997) σελ. 5 κ.ε. 100. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 59. Νεκροταφείο της ύστερης Αρχαϊκής και της Κλασικής περιόδου: Mitsopoulou-Leon, V., "Ein Grabfund des vierten vorchristlichen Jahrhunderts aus Ephesos", *ÖJh* 50 (1972-1975), σελ. 252-265· Langmann, G., "Eine spätarchaische Nekropole unter dem Staatsmarkt zu Ephesos", στο *Festschrift für Fritz Eichler* (Wien 1967), σελ. 103-123· Jobst, W., "Embolosforschungen I: Archaologische Untersuchungen östlich der Celsusbibliothek in Ephesos", *ÖJh* 54 (1983), σελ. 171-178· Özyiğit, Ö., "Spätarchaische Funde im Museum von Ephesos und die Lage von Alt-Ephesos", *IstMitt* 38 (1988), σελ. 83-96· Knibbe, D. *–* Langmann, G., *Via Sacra Ephesiaca 1* (Wien 1993), σελ. 51 κ.ε. και Karwiese, S., "Das Südtor der Tetragonos Agora in Ephesos", *ÖJh* 67 (1997), σελ. 307 κ.ε. 101. Ηρ. 1.26.2. Βλ. Özyiğit, Ö., "Spätarchaische Funde im Museum von Ephesos und die Lage von Alt-Ephesos", *IstMitt* 38 (1988), σελ. 94-96. 102. Keil, J., "Zur Topographie und Geschichte von Ephesos", *ÖJh* 21-22 (1922-1924), σελ. 96-112 (ιδίως 97 κ.ε.). 103. İcten, C. *–* Evren, A., "Seluçuk­-Efes 3447 parsel kurtarma kazısı", στο *VIII. Müze Kutarma Kazıları Semineri* (Ankara 1997), σελ. 85-110· Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 61. 104. Γυμνάσια: Ξεν., *Ελλ.* 3.4.18 και Πλούτ., *Αγησ.* 1.25 (αρχές 4ου αι. π.Χ.). Θέατρο: *I.Ephesos IV*, αρ. 1440 (4ος αι. π.Χ.). Ιερό του Διός Πατρώου και Απόλλωνος Πατρώου: *I.Ephesos II*, αρ. 101-104· Scherrer, P. (επιμ.), *Ephesus. The New Guide* (Istanbul 2000), σελ. 60. 105. Alzinger, W., "Das Zentrum der lysimachichen Stadt", στο Friesinger, H. *–* Krinzinger, F. (επιμ.), *Ephesos. Der neue Führer. 100 Jahre österreichische Ausgrabungen. 1895-1995* (Wien 1999), σελ. 389-392.106. Στράβ. 14.1.21· Πολύαιν. 8.57· *I.Ephesos IV*, αρ. 1441· Bammer, A., "Die gebrannten Mauerziegel von Ephesos und ihre Datierung", *ÖJh* 47 (1964-1965), σελ. 289-300· Seiterle, G., "Ephesos. Lysimachische Stadtmauer", Ö*Jh* 47 (1964-1965), σελ. 8-11, *Die hellenistische Stadtmauer von Ephesos* (διατριβή, University of Zürich 1970) και Mc Nicoll, R., "Developments in techniques of siegecraft and fortification in the Greek World ca. 400-100 B.C.", στο Leriche, P. *–* Tréziny (επιμ.), *La fortification dans l’histoire du monde grec: Actes du Colloque International de Vabonne, 1982* (Paris 1986), σελ. 306-310. Ο Özyiğit, Ö., "Spätarchaische Funde im Museum von Ephesos und die Lage von Alt-Ephesos", *IstMitt* 38 (1988), σελ. 95, και "On the dating of the city walls of Ephesos", στο *Erol Atalay memorial* (Izmir 1991), σελ. 137-144, χρονολογεί το τείχος στον 5ο αι. π.Χ. 107. Παυσ. 7.2.6 και *I.Ephesos Ia*, αρ. 27· Seiterle, G., "Das Hauptstadttor von Ephesos", *AntK* 25 (1982), σελ. 145-149. 108. Η πύλη είναι γνωστή από επιγραφές: *I.Ephesos Ia*, αρ. 27 και *II*, αρ. 425 και 566. Θα πρέπει να τοποθετηθεί μεταξύ του Θεάτρου και της Εμπορικής Αγοράς: Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 63. Έξω από την πύλη βρέθηκε μια κρήνη της Ελληνιστικής περιόδου: Wilberg, W., "Das Brunnenhaus am Theater", στο Forchheimer, P. *–* Heberdey, R. *–* Keil, J. *–* Niemann, G. *–* Wilberg, W., *Forschungen in Ephesos* *3*, *Agora, Torbauten an Hafen, Wasserleitungen, Brunnenhaus beim Theater, Aquädukt* (Wien 1923), σελ. 266-273.109. Keil, J., "Χ. Vorläufige Berichte über die Ausgrabungen in Ephesos", *ÖJh* 15 (1912), Beibl., σελ. 184 κ.ε. και Scherrer, P., "The historical topography of Ephesos", στo Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 63. 110. Λιμάνι: Atalay, E., "Efes’de Bulunan Hellenistik porte (Önrapor)", *TürkArkDerg* 19.1 (1970), σελ. 213-215· Zabehlicky, H., "Preliminary views of the Ephesian harbor", στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 201-215. Πολεμικό λιμάνι: Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 63.111. Υπέλαιος κρήνη: Κρεώφυλος, *Εφεσίων Ώραι*, όπως αναφέρεται από τον Αθήναιο (8.63) και το Στράβωνα (14.1.4). Ο ναός όμως δεν είναι δυνατό να ταυτιστεί με το ιερό του Απόλλωνος Πυθίου, το οποίο έχτισαν εκεί οι πρώτοι άποικοι, σύμφωνα με την αφήγηση του Κρεωφύλου, αντίθετα με όσα υποστηρίζει ο Karwiese, S., "Koressos, ein fast vergessener Stadtteil von Ephesos",στο *Pro arte antiqua. Festschrift für Hedwig Kenner* 2 (Wien 1985), σελ. 215-219, πίν. ΙΧ-Χ. Πειστικότερη είναι η ταύτιση με τον Αθήναιο, που τον αναφέρει ο Στράβων, 14.1.4 και 21, ως ευρισκόμενο έξω από τη σύγχρονη πόλη: Scherrer, P., "Bemerkungen zur Siedlungsgeschichte von Ephesos vor Lysimachos", στο Friesinger, H. *–* Krinzinger, F., (επιμ.), *Ephesos. Der neue Führer. 100 Jahre österreichische Ausgrabungen. 1895-1995* (Wien 1999), σελ. 379-387. 112. Langmann, G., "Smyrna gefunden", στο Dobesch, G. *–* Rehrenböck, G., (επιμ.), *Die epigraphische und altertumskundliche Erforschung Kleinasiens. Hundert Jahre Kleinasiatische Kommission der Österreichischen Akademie der Wissenschaften. Akten des Symposiums, Wien 23.-25. Oktober 1990* (Wien 1993), σελ. 283-287 (όπου όμως το κτήριο συνδέεται με τη συνοικία της Σμύρνης, καθώς χρονολογείται στον 4ο αι. π.Χ.)· Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 66-67 και Scherrer, P. (επιμ.), *Ephesus. The New Guide* (Istanbul 2000), σελ. 144 και 145, εικ. 2. Το παρακείμενο πηγάδι, το οποίο ήταν ενεργό κατά τη διάρκεια της κατασκευής της αποθήκης και σφραγίστηκε αμέσως μετά, περιείχε ένα τελετουργικό δείπνο προς τιμήν της Κυβέλης, καθώς και ένα άθικτο ειδώλιο της θεάς: Scherrer, P., "Grabungen 1992", *ÖJh* 62 (1993), σελ. 14· Soykal, F., "Eine spätklassische Terrakottastatuette der Kybele aus Ephesos", *BerMatÖAI* 5 (1993), σελ. 53-56.   113. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 67.114. Knibbe, D. *–* Thür, H. κ.ά., *Via sacra ephesiaca, 2. Grabungen und Forschungen 1992 und 1993* (Wien 1995), σελ. 91 κ.ε. 115. *I.Ephesos IV*, αρ. 1381. 116. Thür, H., "Arsinoe IV, eine Schwester Kleopatras VII, Grabinhaberin des Oktogons von Ephesos? Ein Vorschlag", *ÖJh* 60 (1990), σελ. 43-56 και Scherrer, P. (επιμ.), *Ephesus. The New Guide* (Istanbul 2000), σελ. 124-125. 117. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 72-73. 118. Scherrer, P. (επιμ.), *Ephesus. The New Guide* (Istanbul 2000), σελ. 158 (θέατρο) και 162 (κρήνη). 119. Keil, J., "Zur Topographie und Geschichte von Ephesos", *ÖJh* 21-22 (1922-1924), σελ. 96-112· Engelmann, H., "Beiträge zur ephesischen Topographie", *ZPE* 89 (1991), σελ. 286-292· Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* και Keil, J., "Zur Topographie und Geschichte von Ephesos", *ÖJh* 21-22 (1922-1924),σελ. 73. 120. Fossel, E., "Zum Tempel auf dem Staatsmarkt in Ephesos", *ÖJh* 50 (1972-1973), σελ. 212-219· Knibbe, D., *Der Staatsmarkt. Die Inschriften des Prytaneions. Die Kureteninschriften und sonstige religiöse Texte* (Forschungen in Ephesos 9.1.1, Wien 1981). Σύμφωνα με τον Alzinger, W., "Das Regierungsviertel", *ÖJh* 50 (1972-1975), Beiblatt, σελ. 283-294, πρόκειται για ναό της Ίσιδος. Ο Andreae, B., *Odysseus: Archaölogie des europäischen Menschenbildes* (Frankfurt 1982), σελ. 69-90, τον αποδίδει στο Διόνυσο / Μάρκο Αντώνιο. O Jobst, W.,"Zur Lokalisierung des Sebasteion-Augusteum in Ephesos", *IstMitt* 30 (1980), σελ. 248-259, θεωρεί ότι πρόκειται για ένα Σεβαστείον, ενώ τέλος ο Scherrer, P., "The City of Ephesos from the Roman Times to Late Antiquity", στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 4 υποστηρίζει ότι πρόκειται για το ναό που αφιέρωσε ο Αύγουστος στο conventus civium Romanorum για τον Ιούλιο και τη θεά Ρώμη το 29 π.Χ. (Dion Cassius 51.20.6). Στο ναό αποδίδεται μια σειρά από κορινθιακά κιονόκρανα, τα οποία βρέθηκαν στο δρόμο νότια της Δημόσιας Αγοράς. O Andreae απέδωσε στο αέτωμα του ναού το περίφημο σύμπλεγμα με τον Οδυσσέα και τον Πολύφημο, που χρησιμοποιήθηκε σε δεύτερη χρήση στο Νυμφαίο του Πολλίωνος. Η άποψη αυτή έχει καταρριφθεί: Lenz, D., "Ein Gallier unter den Gefährten des Odysseus. Zur Polyphemgruppe aus dem Pollio-Nymphaeum in Ephesos", *IstMitt* 48 (1998), σελ. 237-248. 121. *I.Ephesos III*, αρ. 859 και 859Α· Engelmann, H., "Ephesische Inschriften", *ZPE* 84 (1990), σελ. 92-94, αρ. 2. 122. Fossel, E., "Zum sogenannten Odeion in Ephesos", στο *Festschrift für Fritz Eichler* (Wien 1967), σελ. 72-81· Meinel, R., *Das Odeion, Untersuchungen an überdachten antiken Theatergebaüden* (Frankfurt 1980), σελ. 117-133· Bier, L., "The Bouleuterion of Ephesos. Some observations for a new survey", στο *Steine und Wege.* *Festschrift für Dieter Knibbe* (Wien 1999), σελ. 7-18 και Scherrer, P. (επιμ.), *Ephesus. The New Guide* (Istanbul 2000), σελ. 81-84. H άποψη του Alzinger, W., "Die Lokalisierung des hellenistischen Rathauses von Ephesos", στο *Bathron*. *Beiträge zur Architektur und verwandten Künsten für H. Drerup zu seinem 80. Geburtstag* (Saarbrücken 1988), σελ. 21-29, ότι στη θέση προϋπήρχε το ελληνιστικό βουλευτήριο δεν είναι πειστική. 123. *I.Ephesos III*, αρ. 902. Alzinger, W., *Augusteische Architektur in Ephesos* (Wien 1974), σελ. 55 κ.ε. 124. Scherrer, P., "The historical topography of Ephesos", στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I 2001), σελ. 71.125. Το κτήριο δεν έχει ανασκαφεί. Βλ. Scherrer, P. (επιμ.), *Ephesus. The New Guide* (Istanbul 2000), σελ. 74. Εκτεταμένες αλλαγές επήλθαν στο συγκρότημα κατά τον 5ο αι. μ.Χ., όπως, για παράδειγμα, η προσθήκη ενός δωματίου διακοσμημένου με μωσαϊκά στο νότιο τμήμα. 126. Sextilius Pollio: Knibbe, D. *–* Engelmann, H. *–* İplıkçıoğlu, B., "Neue Inschriften aus Ephesos XIΙ", *ÖJh* 62 (1993), σελ. 148 κ.ε., αρ. 80. Βασιλική: Fossel-Peschl, E.A., *Die Basilika am Staatsmarkt in Ephesos* (Graz 1982) και Alzinger, W., "Frühformen der römischen Marktbasilika", *Römische Historiche Mitteilungen* 26 (1984), σελ. 31-41· Knibbe, D. *–* Büyükkolancı, M., "Zur Bauinschrift der Basilica auf dem sog. Staatsmarkt von Ephesos", *ÖJh* 59 (1989), σελ. 43-45 και *Die Basilica am Staatsmarkt in Ephesos. Kleinfunde. Forschungen in Ephesos 9/2/2* (Wien 1991). 127. Weigand, E., "Propylon und Bogentor in der östlichen Reichskunst, ausgehend vom Mithridatestor in Ephesos", *Wiener Jahrbuch für Kunstgeschichte* 5 (1928), σελ. 71-114 και Karwiese, S., "Das Südtor der Tetragonos Agora in Ephesos", *ÖJh* 67 (1997), σελ. 253-318. Η πύλη αναστηλώθηκε μεταξύ 1979 και 1988. 128. Hörmann, H., "Das Westtor der Agora in Ephesos", *ÖJh* 25 (1929), σελ. 22-53. 129. Στάδιο: Heberdey, R., "Vorläufige Berichte über die Ausgrabungen in Ephesos", *ÖJh* 15 (1912), Beiblαtt, σελ. 157-182· Karwiese, S., "Grabungen 1996", *ÖJh* 66 (1997), σελ. 19-21 και "Grabungen 1997", *ÖJh* 67 (1998), σελ. 21 κ.ε. Οι εργασίες της εποχής του Νέρωνα οφείλονται στον απελεύθερο C. Stertinius Orpex: *I.Ephesos II*, αρ. 411, *VI*, αρ. 2113 και VII.2, αρ. 4123. Στο χώρο αυτό μαρτύρησαν χιλιάδες χριστιανοί τον 3ο και 4ο αι. π.Χ. Mετά την επικράτηση του χριστιανισμού, τα μάρμαρα της αρένας αφαιρέθηκαν για να χρησιμοποιηθούν στην κατασκευή εκκλησιών και του βυζαντινού τείχους του Ayasoluk.130. Lang, G.J., "Zur oberen Osthalle der Agora, der 'Neronischen Halle' in Ephesos", στο *Lebendige Altertumswissenschaft. Festgabe zur Vollendung des 70. Lebensjahres von H. Vetters* (Wien 1985), σελ. 176-180.131. *I.Ephesos Ia*, αρ. 20.132. Τacitus, *Annales* 16.23. 133. Ναός: Vetters, H., “Grabungen in Ephesos von 1960-1969 bzw. 1979. Domitianterrasse und Domitiangasse. Grabungen 1960-1961”, *ÖJh* 50 (1972-1975), Beiblatt, σελ. 311-330 και Scherrer, P. (επιμ.), *Ephesus. The New Guide* (Istanbul 2000), σελ. 92-93. Άγαλμα: Meriç, R., “Rekonstruktionsversuch der Kolossalstatue des Domitian in Ephesos”, στο *Pro arte antiqua. Festschrift für Hedwig Kenner* II (Wien 1985), σελ. 239-241. Για την ταύτιση του αγάλματος με το Δομιτιανό και όχι τον Τίτο βλ. Price, S.R.F., *Rituals and Power. The Roman Imperial Cult in Asia Minor* (Cambridge 1984), σελ. 254. Ο υπόγειος χώρος κάτω από το πλάτωμα του ναού του Δομιτιανού (*Cryptoporticus*) λειτουργεί σήμερα ως επιγραφικό μουσείο: Tek, F., “1969-1970 Yilli Domitianus Tapinağı Krıptoportık Kazısında Bulunan Kandıller”, *Efes Harabeleri ve Müzesı Yıllığı* 1 (1972) σελ. 36-42· Türkoğlu, S. *–* Meriç, R., “Domitian Kriptoportiği Kazısı Ön Raporu”, *Efes Harabeleri ve Müzesı Yıllığı* 1 (1972), σελ. 5-11· Türkoğlu, S., “Domitianus Kriptoportik’i Kazisinda Bulunan Portreler (Les Fouilles du Crypto-Portique de Domitien)”, *Efes Harabeleri ve Müzesı Yıllığı* 1 (1972), σελ. 12-31. 134. Heberdey, R. *–* Niemann, G. *–* Wilberg, W., *Das Theater in Ephesos. Forschungen in Ephesos 2* (Wien 1912), σελ. 174 κ.ε., αρ. 61· Forchheimer, P. *–* Heberdey, R. *–* Keil, J. *–* Niemann, G. *–* Wilberg, W., *Forschungen in Ephesos* *3*, *Agora, Torbauten an Hafen, Wasserleitungen, Brunnenhaus beim Theater, Aquädukt* (Wien 1923), σελ. 149, αρ. 66 και 71.135. Schneider, D., “Die Arkadiane in Ephesos. Konzept einer Hallenstrasse”, στο *Stadt und Umland. Neue Ergebnisse der archäologischen Bau und Siedlungsforschung. Bauforschungskolloquium in Berlin von 7 bi 10 Mai 1997* (Mainz 1999), σελ. 120-122 και “Bauphasen der Arkadiane”, στο Friesinger, H. *–* Krinzinger, F. (επιμ.), *Ephesos. Der neue Führer. 100 Jahre österreichische Ausgrabungen. 1895-1995* (Wien 1999), σελ. 467-478.136. Rogers, G.M.L., *The Sacred Identity of Ephesos. Foundation Myths of a Roman City* (London *–* New York 1991). 137. Sherrer, P., “The historical topography of Ephesos”, στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth R.I. 2001), σελ. 75 και Scherrer, P. (επιμ.), *Ephesus. The New Guide* (Istanbul 2000), σελ. 150.138. Ασκληπιείο: *I.Ephesos IΙ*, αρ. 105. Επικεφαλής του Μουσείου: *I.Ephesos IΙΙ*, αρ. 719. Ιατρικοί διαγωνισμοί στο Μουσείο: *I.Ephesos IV*, αρ. 1162, *VI*, αρ. 2065 και 2304, *VII.1*, αρ. 3068 και 3239, και *VII.2*, αρ. 4101. Σεραπείο: Keil, J., “Das Serapeion von Ephesos”, στο *Halil Edhem Hatira Kitabi* I (Ankara 1947), σελ. 181-192· Walters, J.C., “Egyptian Religions in Ephesos”, στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 281-309· Koester, H., “The cult of the Egyptian deities in Asia Minor”, στο Koester, H. (επιμ.), *Pergamon. Citadel of the Gods, Symposium held at the Harvard University, 1997* (Harvard Theological Studies 46, Harrisburg 1998), σελ. 111-135 και Scherrer, P. (επιμ.), *Ephesus. The New Guide* (Istanbul 2000), σελ. 148-150. Ταύτιση του Σεραπείου με το Μουσείο: Scherrer, P., “The historical topography of Ephesos”, στο Parrish, D., *Urbanism in Western Asia Minor. New Studies on Aphrodisias, Ephesos, Hierapolis, Pergamon, Perge and Xanthos* (*JRS* Supplement Series Number 45, Portsmouth RI 2001), σελ. 75. Αργότερα ο ναός μετατράπηκε σε εκκλησία.139. Thur, H., *Das Hadrianstor in Ephesos* (*Forschungen in Ephesos*, 11.1, Wien 1989): καταστράφηκε από σεισμό τον 4ο αιώνα.140. Outschar, U., “Zur Deutung des Hadrianstempels an der Kuretenstrae?”, στο Friesinger, H. *–* Krinzinger, F., (επιμ.), *Ephesos. Der neue Fuhrer. 100 Jahre osterreichische Ausgrabungen. 1895*-*1995* (Wien 1999), σελ. 443-448.  Miltner, F., “Eine Reliefplatte vom Tempel Hadrians in Ephesos”, στο *Festschrift zu Ehren Richard Heubergers* (Innsbruck 1960), σελ. 93-98· Saporiti, N., “A Frieze from the Temple of Hadrian at Ephesus”, στο *Essays in memory of K. Lehmann* (New York 1964), σελ. 269-278· Fleischer, R., “Der Fries des Hadrianstempel in Ephesos”, στο *Festschrift fur Fritz Eichler* (Wien 1967), σελ. 23-71· Brenk, B., “Die Datierung der Reliefs am Hadrianstempel in Ephesos und das Problem der tetrarchischen Skulptur des Ostens”, *IstMitt* 18 (1968), σελ. 238-258.141. Scherrer, P. (επιμ.), *Ephesus. The New Guide* (Istanbul 2000), σελ. 120. 142. Knibbe, D. *–* Langmann, G., *Via Sacra Ephesiaca* 1 (Wien 1993)· Knibbe, D. *–* Thur, H. κ.ά., *Via sacra ephesiaca, 2. Grabungen und Forschungen 1992 und 1993* (Wien 1995)· Knibbe, D., “Via Sacra Ephesiaca: New Aspects of the Cult of Artemis Ephesia”, στο Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 141-156· Thur, H., *Via sacra ephesiaca* 3(Wien 2000). Εκτός από το Ανατολικό Γυμνάσιο και τη Στοά, ο Δαμιανός έχτισε έναν οίκο στα Λουτρά του Βαρίου: *I.Ephesos III*, αρ. 672.143. Koester, H. (επιμ.), *Ephesos. Metropolis of Asia. An interdisciplinary approach to its archaeology, religion, and culture. Papers presented at a symposium organized by Harvard Divinity School, March 1994* (Cambridge MA 1995), σελ. 15.144. Karwiese, S., *Grosse ist die Artemis von Ephesos. Die Geschiche einer der grossen Städte der Antike* (Wien 1995), σελ. 104 και 113. Παλαιότερες υποθέσεις το ταυτίζουν με μνημείο του Ανδρόκλου ή με το λεγόμενο Μacellum. |
|

 |  |

Τέλος φόρμας

Αρχή φόρμας

|  |
| --- |
| Σμύρνη (Αρχαιότητα) |
|

|  |
| --- |
| **1. Γεωγραφική θέση: Περιγραφή της περιοχής**Η Σμύρνη στην Αρχαιότητα θεωρούνταν από τις πιο όμορφες πόλεις της Μικράς Ασίας.1 Οι πηγές αναφέρονται σε αυτήν ως «υπέροχη, στέμμα της Ιωνίας, στολίδι της Ασίας», όπως αναφέρει η *Αποκάλυψη*.2 Η Σμύρνη βρισκόταν περίπου 40 μίλια βόρεια της Εφέσου, επάνω στο λογοτεχνικά διάσημο ποταμό Μέλητα. Ο ρους του ποταμού, που το καλοκαίρι και το χειμώνα άρχιζε και τέλειωνε κοντά στην πόλη, περιγράφεται από τον Αίλιο Αριστείδη και τον Ιμέριο. Η περιγραφή επικεντρώνεται στο ρεύμα που ξεπηδάει από άφθονες πηγές στα ανατολικά της πόλης και χύνεται στο νοτιοανατολικό άκρο του κόλπου της Σμύρνης. Μια παράδοση συνδέει τη Σμύρνη με τον Όμηρο, που είναι επίσης γνωστός ως Μελησιγενής. Η Σμύρνη ήταν χτισμένη στις εκβολές και ενός άλλου ποταμού, του Έρμου, γεγονός που τοποθετούσε την πόλη επάνω σε ένα βασικό εμπορικό δρόμο μεταξύ των κεντρικών μικρασιατικών υψιπέδων και του Αιγαίου, ο οποίος χάρισε στη Σμύρνη ισχύ και αίγλη κατά τον 7ο αι. π.Χ. Η Σμύρνη είχε οικοδομηθεί σε μια όμορφη περιοχή στο κέντρο ενός κόλπου που εκτεινόταν σε βάθος 30 μιλίων. Υπήρξαν δύο οικιστικές φάσεις της πόλης: η πρώτη πόλη ήταν χτισμένη στο βορειοανατολικό άκρο του κόλπου της Σμύρνης, και ονομάζεται Παλαιά Σμύρνη (καταστράφηκε τον 7ο αι. π.Χ.), ενώ η δεύτερη Σμύρνη ήταν αυτή που επανιδρύθηκε την εποχή του Μεγάλου Αλεξάνδρου.3Είναι μάλλον δύσκολο να υπολογίσει κανείς την έκταση όλης της παλαιάς πόλης, αν και οι αρχαιολόγοι έχουν ταυτίσει μερικά από τα κυκλώπεια τείχη που την περιέβαλλαν.4 Ο πρώιμος ελληνικός οικισμός βρισκόταν αρχικά σε μια μικρή χερσόνησο, η οποία σήμερα έχει μετατραπεί σε λόφο ανατολικά της μικρής πόλης Bayraklı, 4 χλμ. από τη σύγχρονη Σμύρνη.5 Ο Στράβων6 τον 1ο αι. π.Χ. έδωσε την ακριβή θέση της πόλης, αναφέροντας ότι η Παλαιά Σμύρνη βρισκόταν 20 στάδια μακριά από την πόλη της εποχής του. Η καρδιά της νέας πόλης, που βρισκόταν σε λειτουργία από την Ελληνιστική περίοδο και σε όλη τη διάρκεια της Ρωμαϊκής περιόδου, αποτελεί τμήμα από το σύγχρονο Υπαίθριο Μουσείο της Αγοράς της Σμύρνης.**2. Προέλευση του ονόματος: Οι μύθοι**Υπάρχουν αρκετές διαφορετικές θεωρίες που αφορούν την προέλευση του ονόματος Σμύρνη και οι περισσότερες βασίζονται στη μυθολογία. Σύμφωνα με μια εκδοχή, η Σμύρνη ήταν η μητέρα του Άδωνη, που τον συνέλαβε έπειτα από επαφή με τον πατέρα της.7 Όταν εκείνος το έμαθε, την καταδίωξε, αλλά οι θεοί τη λυπήθηκαν και τη μεταμόρφωσαν σε δέντρο, που παρήγε το ομώνυμο αρωματικό προϊόν, τη σμύρνα (μύρο). Ο Τάκιτος έγραψε για την παράδοση που είχε διασωθεί από την Αρχαιότητα: η Σμύρνη είχε χτιστεί ή από τον Τάνταλο ή από το Θησέα, που και αυτός είχε θεϊκή καταγωγή. Σύμφωνα με άλλη παράδοση, την πόλη είχε ιδρύσει η Αμαζόνα Σμύρνη και για το λόγο αυτό αποκαλούνταν επίσης Αμαζονία.8**3. Η ιστορία και η εξέλιξη της πόλης κατά τις φιλολογικές μαρτυρίες**Η πρώτη Σμύρνη ιδρύθηκε κατά την 3η χιλιετία π.Χ., την ίδια περίπου εποχή που αναπτύχθηκε η Τροία. Η Σμύρνη στη συνέχεια καταλήφθηκε από τους Χετταίους, αλλά, όταν η Τροία καταστράφηκε, μειώθηκε δραστικά και η ισχύς τους. Κατά τον 8ο αι. π.Χ. η Σμύρνη ελεγχόταν από τη Μίλητο, η οποία ίδρυε αποικίες στο Λίβανο, τη Συρία, την Ελλάδα και τον Εύξεινο Πόντο. Η Σμύρνη εξελίχθηκε σε σημαντική πόλη, κέντρο αξιόλογης εμπορικής δραστηριότητας. Η παράδοση αναφέρει ότι εκεί κατοικούσαν προηγουμένως Λέλεγες, ένα αυτόχθον φύλο. Στις αρχές της 1ης χιλιετίας π.Χ. Έλληνες άποικοι εγκαταστάθηκαν στη Μικρά Ασία. Η Σμύρνη τότε αποικίστηκε από Αιολείς, κυρίως κατοίκους της Λέσβου, και έγινε μία από τις κυριότερες πόλεις της αιολικής δωδεκάπολης.9 Ο Ηρόδοτος αναφέρει ότι η Σμύρνη ήταν ανέκαθεν αιολική, αλλά φαίνεται ότι αποτέλεσε τμήμα του αιολικού κοινού μέχρι τον 7ο αι. π.Χ., όταν, με μια προδοτική πράξη των Κολοφώνιων, πέρασε στα χέρια των Ιώνων και η δέκατη τρίτη πόλη-κράτος μέλος του Πανιωνίου. Η ιωνική δωδεκάπολη, που τη συγκροτούσαν δώδεκα ιωνικές πόλεις, με κέντρο το ιερό του Ποσειδώνα Ελικώνιου στη Μυκάλη, στη συνέχεια αποτελούνταν από δεκατρείς πόλεις, όταν η Σμύρνη περιλήφθηκε στο ιωνικό κοινό.10Στην Αρχαϊκή περίοδο η Σμύρνη, μαζί με τις άλλες αποικίες, όπως η Μίλητος, η Έφεσος, η Τέως και οι Ερυθρές, ήταν πόλεις-κράτη που διοικούνταν με βάση το αριστοκρατικό σύστημα, με ένα βασιλέα.11 Οι πόλεις-κράτη έπαιξαν πολύ σημαντικό ρόλο στην ιστορία της Ιωνίας, ιδιαίτερα κατά την Αρχαϊκή περίοδο,12 και η Σμύρνη ως πόλη-κράτος έφτασε στην ακμή της μεταξύ του 650 και του 645 π.Χ. Όταν η δυναστεία των Μερμναδών πήρε τα ηνία στη Λυδία, η Σμύρνη ήταν από τα πρώτα μέρη στα οποία επιτέθηκε. Ο Γύγης (περ. 687-652 π.Χ.) ηττήθηκε ωστόσο κοντά στον ποταμό Έρμο. Ένα ισχυρό φρούριο, τα ερείπια του οποίου εξακολουθούν να στέκουν εντυπωσιακά επάνω σε ένα λόφο μεταξύ της Σμύρνης και της Νύμφης, οικοδομήθηκε μάλλον από τους Ίωνες της Σμύρνης για να ελέγχουν την κοιλάδα της Νύμφης στους δύσκολους εκείνους καιρούς.13 Σύμφωνα με το Θέογνι (500 π.Χ.), αυτό που κατέστρεψε τη Σμύρνη ήταν η περηφάνια της. Ο Μίμνερμος, καταγόμενος από τη Σμύρνη, έγραψε για τον εκφυλισμό των πολιτών στις μέρες του, καθώς δεν μπορούσαν πια να αντισταθούν στη λυδική προέλαση. Ο Αλυάττης Γ' (609-560 π.Χ.) κατέκτησε την πόλη και τη λεηλάτησε. Η Σμύρνη ως οικισμός δεν έπαψε να υπάρχει, αλλά ο ελληνικός τρόπος ζωής και η πολιτική ενότητα καταστράφηκαν και η πόλη-κράτος, που εκείνη την περίοδο ξεχώριζε ανάμεσα στα χωριά της περιβάλλουσας υπαίθρου χώρας, αναδιοργανώθηκε η ίδια ως χωριό. Η Σμύρνη αναφέρεται σε ένα χωρίο του Πινδάρου και σε μια επιγραφή του 388 π.Χ., ωστόσο το μεγαλείο της είχε χαθεί.14Ο Μέγας Αλέξανδρος ήταν αυτός που επανίδρυσε τη Σμύρνη το 334 π.Χ. και επανέφερε την παλιά της αίγλη. Ωστόσο, το σχέδιο αυτό ολοκληρώθηκε από τους διαδόχους του, Αντίγονο Μονόφθαλμο (316-301 π.Χ.) και Λυσίμαχο (301-281 π.Χ.), οι οποίοι επέκτειναν και οχύρωσαν την πόλη. Στην πραγματικότητα ο Λυσίμαχος ονόμασε την πόλη Ευρυδίκη, από την κόρη του, ένα όνομα που η Σμύρνη το διατήρησε έως το 281 π.Χ.15Κατά την Ελληνιστική περίοδο δημιουργήθηκαν εξαιρετικά αρχιτεκτονικά έργα στην πόλη, η οποία ξανακτίστηκε στην περιοχή όπου βρίσκεται η σύγχρονη Σμύρνη, εν μέρει στις υπώρειες ενός στρογγυλεμένου λόφου που ονομαζόταν Πάγος από τους Έλληνες, κοντά στο νοτιοανατολικό άκρο του κόλπου, και εν μέρει στα πεδινά εδάφη μεταξύ του λόφου και της θάλασσας. Ιδιαίτερα ακμάζουσα περίοδος ήταν το τέλος του 3ου αι. π.Χ., όταν η Σμύρνη πέρασε στη σφαίρα επιρροής των βασιλέων της Περγάμου. Ωστόσο, το 197 π.Χ. η πόλη ξαφνικά αποστάτησε από το βασιλιά Ευμένη της Περγάμου και στράφηκε για βοήθεια στη Ρώμη μαζί με τη Λάμψακο και την Αλεξάνδρεια Τρωάδα.16 Η Ρώμη άδραξε την ευκαιρία και, όταν οι ρωμαϊκές κοόρτεις στάλθηκαν στη Μικρά Ασία, η πόλη χρησιμοποιήθηκε ως προπύργιο για την ανατολική εξάπλωση της Ρώμης εξαιτίας του εξαιρετικού φυσικού λιμανιού της. Έκτοτε η Σμύρνη παρέμεινε πιστή σύμμαχος της Ρώμης.17Η Ρωμαϊκή περίοδος για τη Σμύρνη ήταν σημαντική από πολλές απόψεις. Μετά την ίδρυση της επαρχίας Ασίας η Σμύρνη θεωρήθηκε μητρόπολη: εκεί διοργανώνονταν περιοδικά δικαστήρια και πραγματοποιούνταν συχνές επισκέψεις του κυβερνήτη. Η πόλη εξακολούθησε να παρέχει βοήθεια στο ρωμαϊκό στρατό με όλους τους πιθανούς τρόπους. Το μόνο ατυχές περιστατικό ήταν η υποστήριξή της προς το Μιθριδάτη ΣΤ', το οποίο συνέβη μάλλον κατόπιν εξαναγκασμού. Το γεγονός αυτό πρέπει να είχε επίπτωση μια πρόσκαιρη απώλεια του καθεστώτος ελευθερίας της.18 Ωστόσο αυτό ξεχάστηκε σύντομα και η πόλη ανέκτησε την περίοπτη θέση της. Μέσω μιας σειράς αυτοκρατορικών δωρεών και τοπικών ευεργεσιών, το 2ο αιώνα η ομορφιά της πόλης ανταγωνιζόταν εκείνη της Εφέσου και της Περγάμου και μερικοί μάλιστα θεωρούσαν τη Σμύρνη «την πιο όμορφη πόλη της Ασίας».19 Αν και ένας σεισμός κατέστρεψε μεγάλο μέρος της το 178, ο μηχανισμός των ευεργεσιών, ιδιαίτερα της τοπικής αριστοκρατίας, κινητοποιήθηκε αμέσως και η πόλη ξανακτίστηκε πολύ σύντομα.20 Επιπλέον, η Σμύρνη ήταν ίσως η πρώτη πόλη που εισήγαγε τη λατρεία της θεοποιημένης Ρώμης και αργότερα του αυτοκράτορα.21 Η πόλη έγινε τρεις φορές νεωκόρος: το 26, επί Τιβερίου, το 123-124, επί Αδριανού, και το 214-215, επί Καρακάλλα.22Μια μετακίνηση προς έναν πιο αριστοκρατικό τύπο διακυβέρνησης της πόλης είναι εμφανής στις επιγραφές: αν και στην Ελληνιστική περίοδο τα περισσότερα ψηφίσματα υπογράφονταν «από το δήμο», στη Ρωμαϊκή περίοδο υπογράφονται «από τη βουλή και το δήμο» και μερικά μόνο «από τη βουλή». Αυτό σηματοδοτεί την αυξημένη ισχύ της τοπικής αριστοκρατίας.23Στη Σμύρνη κατοικούσε επίσης σημαντική εβραϊκή κοινότητα, γεγονός που συντέλεσε στον ταχύ εκχριστιανισμό της. Στην Ύστερη Αρχαιότητα, ιδιαίτερα έπειτα από την ίδρυση της Κωνσταντινούπολης από το Μεγάλο Κωνσταντίνο, η Σμύρνη πέρασε σε μια φάση παρακμής. Το 1084 η πόλη χρησιμοποιούνταν ως βάση για ναυτικές επιδρομές. Ερειπώθηκε όταν τη λεηλάτησαν οι Τούρκοι. Οι Ιωαννίτες ιππότες εγκαταστάθηκαν στην πόλη, αλλά δεν μπόρεσαν να κυριεύσουν την ακρόπολή της. Οι Μογγόλοι την κατέκτησαν για μικρό χρονικό διάστημα, αλλά η υποταγή της στον τοπικό Τούρκο εμίρη του Αϊδινίου κατέληξε στη μακροπρόθεσμη ενσωμάτωσή της στην Οθωμανική Αυτοκρατορία.**4. Αρχαιολογία****4.1. Ιστορία των ανασκαφών**Η συνεχής οικοδομική δραστηριότητα ανά τους αιώνες είχε αποτέλεσμα την απώλεια των αρχαιολογικών χαρακτηριστικών της πόλης. Από το 19ο αιώνα, ωστόσο, διεξήχθησαν σημαντικές αρχαιολογικές ανασκαφές. Η πρώτη είχε επικεφαλής το Γερμανό Karl Humann, ο οποίος ανέσκαψε και το Πέργαμο μεταξύ του 1866 και του 1878. Ακολούθησε ο Βρετανός αρχαιολόγος Wood το 1869, ο οποίος επικέντρωσε το ενδιαφέρον του στην ανασκαφή του ναού της Αρτέμιδος. Επόμενες στη σειρά ήταν οι ανασκαφές των Αυστριακών αρχαιολόγων μέχρι το 1904. Μια σημαντική ανασκαφή πραγματοποιήθηκε από τους Γερμανούς καθηγητές R. Naumann, F. Miltner και τον Τούρκο αρχαιολόγο S. Kantar (διευθυντή των μουσείων της Σμύρνης και της Εφέσου) μεταξύ του 1932 και του 1941. Ανακάλυψαν ένα τριώροφο κτίριο, ορθογώνιο, με σκάλες στην πρόσοψη, χτισμένο επάνω σε κίονες και τόξα που περιέβαλλαν μια μεγάλη αυλή στο κέντρο. Αρχαιολογικές ανασκαφές πραγματοποιήθηκαν επίσης μεταξύ του 1948 και του 1951, υπό την αιγίδα της Βρετανικής Σχολής στην Άγκυρα και του Πανεπιστημίου της Άγκυρας και υπό τη διεύθυνση των J.M. Cook και Ekrem Akurgal.24 To 1966 o Akurgal ξεκίνησε νέα έρευνα στο χώρο και δημοσίευσε τα αποτελέσματα των ερευνών του το 1983.25 Αυτές οι αρχαιολογικές αποστολές ήταν πολύ χρήσιμες, καθώς διαφώτισαν την αρχαιολογική συνέχεια της περιοχής και την πλειονότητα των κτηρίων της αρχαίας Σμύρνης. Οι ανασκαφές εντατικοποιήθηκαν τις τελευταίες τρεις δεκαετίες και μπόρεσαν να αποκαλύψουν μερικά από τα κυρίως κτήρια της πόλης. Επίσης εντατικοποίησαν την έρευνα και την ανάλυση των πιο σημαντικών στοιχείων. Ωστόσο υπάρχουν ακόμη αρκετά πράγματα να ανακαλυφθούν και πολλά ερείπια παραμένουν σκεπασμένα από σύγχρονες κατασκευές. Ορισμένα από τα κτήρια είναι καλύτερα μελετημένα, όπως αυτά της αγοράς και του ναού της Αθηνάς. Επιπλέον, λεπτομερείς θεματικές μελέτες ξεκίνησαν, όπως αυτές που επικέντρωναν το ενδιαφέρον τους στην κεραμική26 και τη νομισματοκοπία27 της πόλης. **4.2. Τα κτήρια της αγοράς**Όπως σε κάθε άλλη ελληνική πόλη, η αγορά φαίνεται ότι ήταν και στη Σμύρνη το πιο σημαντικό μέρος. Στην αγορά της αρκετά κτήρια σώζονται σε κάπως καλή κατάσταση. Σήμερα ο χώρος αποτελεί το Υπαίθριο Μουσείο της Αγοράς της Σμύρνης. Ήταν σε χρήση έως τη Βυζαντινή περίοδο και ένα βυζαντινό και αργότερα οθωμανικό νεκροταφείο βρισκόταν επάνω από τα ερείπια της αγοράς, εξαιτίας του οποίου ο χώρος προστατεύτηκε από μεταγενέστερη ανοικοδόμηση. Ωστόσο, περιβάλλεται από σύγχρονα κτήρια, μερικά από τα οποία καλύπτουν ακόμη την ανατολική και νότια πλευρά της. Έχει διαστάσεις 165 × 200 μ. και περιβάλλεται από όλες τις πλευρές από στοές. Μέχρι στιγμής είναι η μεγαλύτερη και καλύτερα διατηρημένη αγορά της Ιωνίας.28 Οι ανασκαφές έδειξαν ότι χτίστηκε κατά την Ελληνιστική περίοδο και ανοικοδομήθηκε τη Ρωμαϊκή περίοδο επί Μάρκου Αυρηλίου. Το πορτρέτο της αυτοκράτειρας Φαυστίνας στο δεύτερο τόξο της δυτικής στοάς επιβεβαιώνει αυτή τη φάση αναστήλωσης.29Η αγορά κατασκευάστηκε επάνω σε επικλινές έδαφος και εκτείνεται σε τρεις ορόφους, βρισκόταν δε κοντά στο κέντρο της πόλης. Η δημόσια αγορά διατηρείται σε καλή κατάσταση και είναι πιο καλά τεκμηριωμένη, ενώ αποτελείται από την κυρίως αγορά, τη βάση της πύλης της βόρειας βασιλικής, τις στοές και το αρχαίο εμπορικό κέντρο. Οι στοές της Σμύρνης εκτείνονταν σε δύο ορόφους και ήταν χωρισμένες κατά μήκος σε δύο μέρη από δύο σειρές κιόνων. Στη βόρεια πλευρά υπήρχε ακόμη μια διώροφη κιονοστοιχία με δύο πτέρυγες και ένα κλίτος.30 Η κύρια στοά αποτελούσε τη βασιλική, η οποία είχε χτιστεί επάνω σε υποδομή από υπόγεια και τόξα για την προστασία από τους σεισμούς. Το ανατολικό άκρο και οι νότιες στοές συνιστούσαν ένα διώροφο συμπαγές οικοδόμημα. Η βόρεια πτέρυγα στο υπόγειο της βασιλικής αποτελούσε σκεπαστή αγορά με καταστήματα, που κατά τη Ρωμαϊκή περίοδο ανοίχτηκαν στους δρόμους.31 Το σχέδιο του υπογείου έμοιαζε πολύ με τις κρυφές στοές (crypto-porticus) των δυτικών επαρχιών. Στο δυτικό τμήμα της βόρειας κιονοστοιχίας υπήρχε εξέδρα, η οποία αργότερα ερμηνεύτηκε ως αυλή. Ο ρήτορας Αίλιος Αριστείδης, καταγόμενος από τη Σμύρνη, περιέγραψε το βωμό του Δία, ο οποίος είχε ανεγερθεί στο κέντρο της αγοράς.32**4.3. Περιγραφή των κυριότερων αρχαιολογικών κτηρίων στην περιφέρεια της πόλης**Στη Σμύρνη οι δρόμοι ήταν φαρδείς, πλακοστρωμένοι και με ορθογώνια διάταξη. Η κύρια οδός, που ονομαζόταν Χρυσή οδός, διέτρεχε την πόλη από τα δυτικά προς τα ανατολικά, ξεκινώντας πιθανότατα από το ναό του Διός Ακραίου και καταλήγοντας στο ναό της Κυβέλης. Η πεδιάδα προς τη θάλασσα δεν μπορούσε να αποστραγγιστεί αποτελεσματικά και έτσι, όταν έβρεχε, οι δρόμοι της κάτω πόλης πλημμύριζαν με λάσπη και νερό.33 Η Σμύρνη κλείνεται από τα δυτικά με ένα λόφο, ο οποίος σήμερα αποκαλείται Değirmen Tepe, όπου αποκαλύφθηκαν τα ερείπια ενός ναού, που έχουν αποδοθεί στην αυτοκρατορική λατρεία. Τα τείχη του Λυσιμάχου διέσχιζαν την κορυφή του λόφου αυτού. Η ακρόπολη καταλάμβανε την κορυφή του Πάγου. Οι ανασκαφές του Cook βοήθησαν να καθοριστούν τα αρχαία τείχη της πόλης.34 Ο δρόμος από την Έφεσο οδηγούσε στην πόλη από την Εφεσία Πύλη, κοντά σε ένα από τα γυμνάσιά της. Σε μικρή απόσταση από την ακρόπολη βρισκόταν το στάδιο, ένα τμήμα του οποίου είναι ακόμη ορατό από το διάγραμμα. Αντίθετα, από το θέατρο δε σώζεται τίποτε, αν και γνωρίζουμε ότι βρισκόταν στη βόρεια πλαγιά του Πάγου.35 Η Σμύρνη είχε δύο λιμένες, τον εξωτερικό, που στην ουσία αποτελούσε τον ανοιχτό βραχίονα του κόλπου, και τον εσωτερικό, που ήταν μικρότερος, με μια στενή είσοδο, τον οποίο ο Ταμερλάνος έφραξε το 1402. Κοντά στο λιμάνι υπήρχε μια σιταποθήκη, για την αποθήκευση αγαθών, η οποία είχε χτιστεί την εποχή του Αδριανού, αλλά δεν έχει βρεθεί μέχρι σήμερα. Η σιταποθήκη μπορεί να αποτελούσε τμήμα της λεγόμενης εμπορικής αγοράς.36**4.4. Παλαιά Σμύρνη: Οικιστική αρχιτεκτονική**Στα πρώιμα στρώματα της Σμύρνης (1050-650 π.Χ.) υπάρχουν ενδείξεις ότι η οικονομία βασιζόταν κυρίως στην αγροτική παραγωγή. Αυτό πρέπει να το έχουμε υπόψη μας όταν αναλύουμε την κοινωνική δομή και για να κατανοήσουμε τον τρόπο με τον οποίο οι κάτοικοι έχτιζαν τα σπίτια τους. Η Σμύρνη διαθέτει τυπικά παραδείγματα ελληνικών σπιτιών. Υπάρχουν ακόμη ίχνη της κυκλώπειας τοιχοποιίας της εποχής εκείνης.37 Το αρχαιότερο κτήριο της Σμύρνης είναι ένα αψιδοειδές μονόχωρο σπίτι χτισμένο περίπου το 900 π.Χ. Είναι καλά διατηρημένο και κατασκευασμένο από ωμές πλίνθους. Υπάρχουν ορθογώνια σπίτια χρονολογούμενα στον 9ο αι. π.Χ., προφανώς από την ιωνική φάση της πόλης. Τα σπίτια αυτά αποτελούνται επίσης από ένα μόνο μεγάλο δωμάτιο με λίθινα θεμέλια.38 Κατά τη διάρκεια των ανασκαφών της δεκαετίας του 1970 βρέθηκαν τρία πολύ ωραία δείγματα ορθογώνιων οικιών. Ωστόσο, κατά τον 8ο και 7ο αι. π.Χ. οι αψιδωτές οικίες κυριάρχησαν έναντι των ορθογωνίων, που εμφανίζονται σπανιότερα.39 Έπειτα από μισό αιώνα στασιμότητας, εμφανούς σε όλο τον ελληνικό κόσμο, η Σμύρνη γνώρισε μεγάλη περίοδο ευημερίας μεταξύ του 650 και του 545 π.Χ., κατά τη λεγόμενη «ανατολίζουσα φάση» και οι οικίες της εποχής είναι γνωστές ως «μέγαρα»: αποτελούνται από μια σκεπαστή είσοδο και δύο δωμάτια ή είναι πιο περίπλοκα, με σκεπαστή είσοδο, τρία δωμάτια και αυλή. Υπάρχουν ακόμα και δείγματα σπιτιών με πήλινες μπανιέρες. Οι οικίες έχουν γενικά προσανατολισμό βορρά-νότου ή ανατολής-δύσης ως αποτέλεσμα ενός αξονικού σχεδίου ήδη από τον 7ο αι. π.Χ. Κατά τον 5ο και 4ο αι. π.Χ. οι οικίες εξακολουθούν να παρουσιάζουν αξονικό σχέδιο.40 Την εποχή του Μεγάλου Αλεξάνδρου, καθώς ο πληθυσμός αυξήθηκε σημαντικά, η πόλη επεκτάθηκε στις πλαγιές του Πάγου και αναπτύχθηκε ένα νέο οικιστικό σύστημα. Τα κτήρια ήταν πολύ κοντά χτισμένα το ένα στο άλλο, ενώ η ποιότητα κατασκευής υποβαθμίστηκε, καθώς κυρίαρχος τρόπος δομής αναδείχθηκε η αργολιθοδομή. Τα περισσότερα σπίτια αποτελούνταν από δύο ή το πολύ τρία δωμάτια. Νέο στοιχείο της τοπικής αρχιτεκτονικής ήταν η χρήση κεραμιδιών για την κάλυψη της στέγης.41**4.5. Αρχαιολογικά ευρήματα: Κεραμική και επιγραφές**Οι οικίες της Σμύρνης έχουν δώσει πλούσιο αρχαιολογικό υλικό, αποτελούμενο από πτηνόσχημα δοχεία, διάφορων ειδών αγγεία, χάλκινα αγαλματίδια, τερακότες και ελεφαντοστά. Υπάρχουν επίσης τμήματα από λίθινα αγάλματα από το 600 π.Χ. κ.ε. Η αφθονία κυπριακών και συριακών ειδωλίων, καθώς και λυδικής κεραμικής, καταδεικνύει ότι οι Ίωνες μετά τον 7ο αι. π.Χ. είχαν επεκταθεί στο διεθνές εμπόριο.42 Στη Σμύρνη το εμπόριο με την κυρίως Ελλάδα είχε βοηθήσει τις ανταλλαγές πολύτιμων αντικειμένων, ιδιαίτερα καλής ποιότητας κεραμική. Ο Cook προέβη σε μια πολύ σημαντική ανάλυση των ιωνικών μελανόμορφων αγγείων.43 Ωστόσο το πιο δύσκολο εγχείρημα για τη μελέτη της μελανόμορφης κεραμικής είναι η διάκριση μεταξύ αττικής και ιωνικής κεραμικής. Στον πρώιμο 6ο αι. π.Χ. διακρίνεται σημαντική παραγωγή ανατολίζουσας κεραμικής. Μπορεί να ταυτιστεί με ιωνική κεραμική, με μια μικρή παραγωγή μελανόμορφων απομιμήσεων αττικής κεραμικής. Στα μέσα του 6ου αι. π.Χ. υπάρχει αύξηση μελανόμορφης κεραμικής στη βόρεια Ιωνία. Μέσω της ανάλυσης της κεραμικής κατέστη δυνατή η διάκριση διαφορετικών στιλ, σύμφωνα με την ποιότητα της κεραμικής αλλά και με το διάκοσμο.44 Μια προσεκτική μελέτη άλλων ευρημάτων του 4ου αι. π.Χ. απέδειξε ότι υπήρξαν καλές απομιμήσεις του αττικού στιλ στη Σμύρνη. Η παράδοση του μελανού υαλώματος είναι αττική και υπάρχει πιθανότητα έποικοι από την Αθήνα να εργάστηκαν για την τοπική αγορά στη Σμύρνη.45Η Σμύρνη ήταν μεγάλο εμπορικό κέντρο στην Αρχαιότητα και μπορούμε να το παρατηρήσουμε σε μερικές από τις επιγραφές που ταξινομήθηκαν από τους Bowdoin και Leyden. Για την ακρίβεια, τα επιγραφικά κείμενα είναι σημαντικά ευρήματα που μπορούν να αποδείξουν τόσο το πολιτιστικό επίπεδο όσο και την επίδραση από άλλους πολιτισμούς. Στη Σμύρνη έχουν βρεθεί κατάλογοι ονομάτων, που είναι πολύ σημαντικοί για να μάθει κανείς περισσότερα για την εξέλιξη της πόλης: ονόματα ευεργετών, τοπικών ή από τη Ρώμη,46 καθώς και ονόματα αξιωματούχων. Στην πραγματικότητα οι επιγραφές παρέχουν πολύτιμες πληροφορίες για τη διοίκηση της πόλης γενικότερα, καθώς εμφανίζονται αξιωματούχοι όπως ο γυμνασίαρχος, ο γραμματοφύλαξ και αργότερα ο γραμματεύς της πόλεως, ο αγωνοθέτης, οι εξετασταί (βοηθοί του γραμματέως), οι επιμένιοι (υπεύθυνοι για να υποδέχονται τους ξένους πρεσβευτές στο πρυτανείο), ο αγορανόμος, ο ειρηνάρχης, οι διωγμίται κ.λπ.47**5. Νομίσματα**Ο Ηρόδοτος (1.94) έγραφε ότι οι Λυδοί είχαν θεσμούς παρόμοιους με των Ελλήνων, αλλά ήταν οι πρώτοι που χρησιμοποίησαν νομίσματα. Τα πιο αρχαία νομίσματα έχουν βρεθεί στο ναό της Αρτέμιδος στην Έφεσο: ήταν φτιαγμένα από κράμα αργύρου και χρυσού, χρονολογούνται περίπου το 660-650 π.Χ. και προέρχονταν από τη Λυδία. Οι Λυδοί χρησιμοποιούσαν τον 6ο αι. π.Χ. τα νομίσματα που αποκαλούνταν κροισηδείς (από τον Κροίσο, 560-546 π.Χ.), κατασκευασμένα από χρυσό ή άργυρο. Η Λυδία είχε τεράστια επίδραση στην υπόλοιπη Μικρά Ασία και ιδιαίτερα στη Σμύρνη. Οι αρχαιολόγοι βρήκαν τρεις τύπους κροισηδών νομισμάτων σε ορισμένες πόλεις της Μικράς Ασίας, αλλά ιδιαίτερα στη Σμύρνη και την Περσέπολη, όπου συλλέγονταν ως «θησαυροί».48 Τα πρωιμότερα νομίσματα της Σμύρνης έφεραν ένα λέοντα. Μετά την ειρήνη της Απάμειας η Σμύρνη άρχισε να κόβει αργυρές δραχμές, σύμφωνα με τον αττικό σταθμητικό κανόνα, και στα μέσα του 2ου αι. π.Χ. παρήγε και κιστοφορικά νομίσματα. Τα πρώιμα ελληνιστικά νομίσματα συνήθως έφεραν κεφαλή Απόλλωνα στον εμπροσθότυπο και τον Όμηρο καθισμένο στον οπισθότυπο, ενώ μετά το 180 π.Χ. τα αργυρά τετράδραχμα διατήρησαν κυρίως την κεφαλή της Κυβέλης ή της Τύχης της πόλης εστεμμένης με τα τείχη στον εμπροσθότυπο και ένα δάφνινο στεφάνι με την επιγραφή ΣΜΥΡΝΑΙΩΝ στον οπισθότυπο. Ο τύπος αυτός είχε κάνει την εμφάνισή του μερικές δεκαετίες νωρίτερα. Τα νομίσματα της εποχής του Μάρκου Αυρηλίου, του Γορδιανού και του Φιλίππου Άραβα απεικονίζουν τον Αλέξανδρο να κοιμάται κάτω από έναν πλάτανο, επάνω στο όρος Πάγο, μαζί με τις δύο Νεμέσεις, που, σύμφωνα με το μύθο, τον κατεύθυναν να χτίσει τη Σμύρνη ακριβώς στο σημείο εκείνο.49 Η Νέμεση στην ουσία εμφανίζεται μόνο κατά τον 1ο αι. μ.Χ. σε νομίσματα της Σμύρνης και γίνεται πιο συχνή το 2ο αι. μ.Χ., όταν απεικονίζονται και οι δύο Νεμέσεις. Η Σμύρνη εγκατέλειψε τη δική της νομισματοκοπία για να ενταχθεί στο αυτοκρατορικό σύστημα το 260 μ.Χ. **6. Θρησκεία: Kτήρια και λατρείες**Η θρησκεία παίζει πάντοτε σημαντικό ρόλο στην ανθρώπινη ζωή. Η κατασκευή ναών στην ελληνική κοινωνία ήταν ένας τρόπος να τιμήσουν τις θεότητες που βοηθούσαν τους ανθρώπους σε όλες τις πτυχές της καθημερινής ζωής τους. Στη Σμύρνη μπορούσε κανείς να βρει διαφορετικές λατρείες ως αποτέλεσμα μιας πολυπολιτισμικής παράδοσης. **6.1. Οι ναοί της Σμύρνης**Στη Σμύρνη λατρεύονταν αρκετοί θεοί από το ελληνικό πάνθεο, όπως και θεότητες που προέρχονταν από την ανατολή ή την κεντρική Μικρά Ασία. Οι ανασκαφές που πραγματοποιήθηκαν εδώ και περίπου πενήντα χρόνια έφεραν στο φως έναν εντυπωσιακό ναό που ήταν αφιερωμένος στην Αθηνά. Μια κοινή ανασκαφή στην Παλαιά Σμύρνη διεξήχθη μεταξύ του 1948 και του 1951 από το Πανεπιστήμιο της Άγκυρας και τη Βρετανική Σχολή της Αθήνας, υπό τη διεύθυνση του Ekrem Akurgal και του J.M. Cook. Η βρετανική ομάδα ανακάλυψε τους ναούς πλάι στη στοά, καθώς και ένα μέρος από τη ράμπα που οδηγούσε στο ιερό, και μελέτησαν τη στρωματογραφία της γύρω περιοχής. Διέκριναν τέσσερις φάσεις του ναού: αυτή του 700 π.Χ. που αντιστοιχούσε σε ένα πρώιμο ιερό, όπως προκύπτει από τα αναθήματα, ο οποίος αργότερα γκρεμίστηκε από σεισμό και ξαναχτίστηκε μεταξύ του 690 και του 670 π.Χ. Ένας δεύτερος ναός οικοδομήθηκε στα 630-610 π.Χ., ενώ ένας τρίτος ναός, που αποκαλούνταν «μεγάλος ναός», χρονολογούμενος στο 610-600 π.Χ. καταστράφηκε την περίοδο του Αλυάττη.50 Ένας τέταρτος ναός ανεγέρθηκε, αλλά σύμφωνα με το Nicholls και την περαιτέρω αποσαφήνιση της χρονολογίας με βάση τα κεραμικά ευρήματα στην οποία προέβη η Susan Rotroff, υπήρξε σταδιακή εγκατάλειψη του ναού στις αρχές του 3ου αι. π.Χ.51Ο ρήτορας Αίλιος Αριστείδης έγραψε στα 150 π.Χ. ότι ένας βωμός του Δία βρισκόταν σε κεντρικό σημείο της αγοράς. Η ανασκαφή επιβεβαίωσε ότι ο βωμός έφερε πλούσια ανάγλυφη διακόσμηση, τμήμα της οποίας απεικόνιζε τη Δήμητρα να στέκει πλάι στον Ποσειδώνα. Σύμφωνα με μερικούς ερευνητές, ανάμεσα στους οποίους και ο Akurgal,52 η Δήμητρα και ο Ποσειδώνας δίπλα δίπλα ήταν το σύμβολο της κυριαρχίας της Σμύρνης στη θάλασσα και τη στεριά. Άλλος ένας ναός αφιερωμένος στο Δία Ακραίο έστεκε στις πλαγιές του όρους Πάγος, από όπου ξεκινούσε η Χρυσή Οδός, η οποία μάλλον κατέληγε κοντά στο ναό της Κυβέλης, δίπλα στο λιμάνι, προς το σημερινό Τεπετζίκ στα ανατολικά της πόλης. Η Κυβέλη λατρευόταν ως Μήτηρ Σιπυληνή (από το όρος Σίπυλος, που οριοθετεί την κοιλάδα της Σμύρνης) και θεωρούνταν η προστάτιδα της πόλης.53 Από τα νομισματικά δεδομένα πληροφορούμαστε επίσης την ύπαρξη και άλλων λατρειών στην πόλη, όπως αυτή του Ασκληπιού και της Υγείας, του Σέραπη, του Ηρακλή, του Διονύσου και του ερπετού θεού Γλύκωνος, τις οποίες προωθούσε ο «ψευδοπροφήτης» Αλέξανδρος ο Αβωνοτειχίτης. Οι ποταμοί της πόλης, Έρμος και Μέλης, λατρεύονταν επίσης ως θεότητες.**6.2. Η Σμύρνη και ο χριστιανισμός**Για τους χριστιανούς η Σμύρνη ήταν μία από τις Επτά εκκλησίες της *Αποκάλυψης*, καθώς η χριστιανική κοινότητα εδραιώθηκε εκεί σε πολύ πρώιμη περίοδο και παρέμεινε φανατικά προσκολλημένη στη νέα θρησκεία παρά τις τιμωρίες που της επιβάλλονταν από τη ρωμαϊκή κυβέρνηση. Μεταξύ των πρώιμων χριστιανών που υπέφεραν το μαρτύριο συγκαταλέγεται ο Πολύκαρπος, που πέθανε στο β' μισό του 2ου αιώνα σε πολύ μεγάλη ηλικία. Ήταν επίσκοπος Σμύρνης το 96 μ.Χ., χρονιά που γράφτηκε η *Αποκάλυψη*. Από την επιστολή της Σμύρνης μαθαίνουμε τις περιστάσεις του μαρτυρίου και του θανάτου του την εποχή του Μάρκου Αυρηλίου. Σε έναν εντυπωσιακό στίχο από την *Αποκάλυψη* η Σμύρνη φέρεται ως σκηνή μαρτυρίου μιας αδελφότητας που υποφέρει. Ο Ιγνάτιος, επίσκοπος Αντιοχείας, έγραψε από εδώ τέσσερις επιστολές (προς την Έφεσο, τη Μαγνησία, τις Τράλλεις και τη Ρώμη, περί το 100 μ.Χ.) και μία προς την ίδια τη Σμύρνη όταν πια βρισκόταν στην Τρωάδα, καθώς μεταφερόταν από την Αντιόχεια στη Ρώμη. Εδώ έφτασε ο επίσκοπος Ονήσιμος από την Έφεσο, ταξιδεύοντας μαζί με μια ομάδα από την εκεί χριστιανική κοινότητα για να τον συναντήσει. Στη Σμύρνη υπήρχε επιπλέον σημαντική εβραϊκή κοινότητα, γεγονός που εξηγεί και τον πρώιμο εκχριστιανισμό της πόλης, όπως τεκμηριώνεται και από επιγραφές.541. Στράβ. 16.646. 2. *Αποκάλυψη* 2.8.11. 3. Το πιο περιεκτικό βιβλίο για την ιστορία της πόλης είναι του Cadoux, C.J., *Ancient Smyrna. A history of the city from the earliest times to 324 A.D.* (Oxford 1938). Για αντιπροσωπευτική παρουσίαση της αρχαιολογίας της Παλαιάς Σμύρνης βλ. Akurgal, E., *Alt-Smyrna* 1: *Wohnschichten und Athenatempel* (Ankara 1983).4. Cook, J.M. – Nicholls, R.V., *Old Smyrna Excavations: the temples of Athena* (London 1998), σελ. 5.5. *PECS*, σελ. 847-848, βλ. λ. “Smyrna” (E. Akurgal).6. Στράβ. 16.646.7. Οβίδιος, *Μεταμορφώσεις* 10.300-330. 8. Στράβ. 14.633.9. Musti, D., *Storia Greca Linee di Sviluppo dall’Età micenea all’età Romana* (Roma – Bari 1994), σελ. 82, και για περισσότερες λεπτομέρειες Musti, D. (επιμ.), *AAVV*, *Le origini dei Greci. Dori e Mondo Egeo* (Roma – Bari 1985).10. Βλ. Βιτρ. 4.1.3-6. Για τις συζητήσεις σχετικά με την ιωνική δωδεκάπολη βλ. Carlier, P., *La Royautè en Grece Avant Alexandre* (Strasbourg 1984), σελ. 431-456.11. Παυσανίας 7.1-5. 12. Drews, R., *Basileus. The evidence for Kingship in Geometric Greece (*New Haven – London 1983), ιδίως σελ. 10-29.13. Ηρ. 1.13-15.14. Drews, R., *Basileus. The evidence for Kingship in Geometric Greece (*New Haven – London 1983).15. Πλίν., *ΦΙ* 5.29· Παυσ. 7.5.1· Αίλ. Αριστ. 21.431, 21.435, 22.440, 41.763. Βλ. επίσης Klose, D.O.A., *Die Münzprägung von Smyrna in der Römischen Kaiserzeit* (Berlin 1987), σελ. 3. 16. Πολύβ. 5.77.6, 21.14.1-3· Λίβ. 33.38.3. 17. Βλ. Dmitriev, S., *City Government in Hellenistic and Roman Asia Minor* (Oxford 2005), σελ. 248-250, με σχετικές πηγές και βιβλιογραφία.18. Lewis, G.R., “Sulla and Smyrna”, *CQ* 41 (1991), σελ. 126-129.19. Στράβ. 14.1.37· Δίων, *Λόγος* 40.11, 38.47. 20. Αίλ. Αριστ., *Λόγος* 18.2-3, 19.2-3, 21.14. 21. Στην πραγματικότητα είναι πολύ πιθανό ότι η Σμύρνη καθιέρωσε μια λατρεία της θεάς Ρώμης ακόμα και πριν από το 190 π.Χ. Βλ. Τάκιτος, *Ανν.* 4.56· Cadoux, C.J., *Ancient Smyrna* (Oxford 1938), σελ. 136.22. Dmitriev, S., *City Government in Hellenistic and Roman Asia Minor* (Oxford 2005), σελ. 251.23. Dmitriev, S., *City Government in Hellenistic and Roman Asia Minor* (Oxford 2005), σελ. 253-254.24. Akurgal, E., *Bayraklı: erster vorläufiger Bericht über die Ausgrabungen in Alt-Smyrna* (Zeitschrift der Philosophischen Fakultaet der Universitaet Ankara,Ankara 1950). 25. Akurgal, Ε., *Alt-Smyrna* 1: *Wohnschichten und Athena-Tempel* (Ankara 1983). 26. Για την κεραμική από τη Σμύρνη βλ. μεταξύ άλλων Cook, J.M., “Old Smyrna: Ionic Black Figure and other Sixth-Century Figured Wares”, *BSA* 60 (1965), σελ. 114-142· Cook, J.M., “Ionic Black-Figure”, *BSA* 60 (1965), σελ. 114-153· Cook, R.M., “Old Smyrna. The Clazomenian Sarcophagi­”, *BSA* 69 (1974), σελ. 55-60· Boardman, J., “Old Smyrna, The Attic Pottery”, *BSA* 53-54 (1958-1959), σελ. 152-181· Cahen-Delhaye, A., *Τerres-cuites hellénistiques de Smyrne influencées par le statuaire: étude de quelques têtes feminines des Musées Royaux d’ Art et d’ Histoire de Bruxelles* (Bruxelles 1969)*·* Gjerstad, E., “*The Cypro-archaic life-size terracotta statue found in Old Smyrna*”, *ActaArch* 49 (1979), σελ. 191-196.27. Για τη νομισματοκοπία βλ., μεταξύ άλλων, Milne, J.G., “The Silver Coinage of Smyrna”, *NC* 14 (1914), σελ. 273-298· Milne, J.G., “The Autonomous Coinage of Smyrna, I” (*NC* 5th Series 3, 1923), σελ. 1-30, “The Autonomous Coinage of Smyrna, II” (*NC* 5th Series 7, 1927), σελ. 1-107· Milne, J.G., “The Autonomous Coinage of Smyrna, III” (*NC* 5th Series 8, 1928), σελ. 131-171· Pászthory, E., “Investigations of the Early Electrum Coins of the Alyattes Type”, *Metallurgy in numismatics* 1 (London 1980), σελ. 151-156· Winsemann Falghera, E. – Martini, R., “Emissioni di homonoia tra Ephesus e Smyrna di Antoninus Pius”, *Annotatazioni Numismatiche* (1992), σελ. 87-89· Klose, D.O.A., “Münzprägung und städtische Identität. Smyrna in der römischen Kaiserzeit”, *Hellas und der griechische Osten. Studien zur Geschichte und Numismatik der griechischen Welt. Festschrift für Peter Robert Franke zum 70. Geburtstag* (Saarbrücken 1996), σελ. 53-63· Klose, D.O.A., *Die Münzprägung von Smyrna in der römischen Kaiserzeit* (Antike Münzen und geschnittene Steine 10, Berlin 1987)· Ηeyman, C., “Homer on Coins from Smyrna”, *Studia Paulo Naster oblata* 1 (Numismatica Antiqua, Leuven 1982), σελ. 161-174· Gysen, P., “A propos des ateliers de Smyrne et de Cyzique sous Claude II le Gothique”, *BCercleNum* 36 (1999), σελ. 29-41· Göktürk, M.T., *Kistophorik Izmir definesi / A hoard from Izmir AnadoluYil* (1995), σελ. 97-113.28. Βλ. Wycherley, R.E., “The Ionian Agora”, *JHS* 62 (1942), σελ. 21-32.29. *PECS,* σελ. 847-848, βλ. λ. “Smyrna” (E. Akurgal).30. *PECS,* σελ. 847-848, βλ. λ. “Smyrna” (E. Akurgal).31. *PECS,* σελ. 847-848, βλ. λ. “Smyrna” (E. Akurgal).32. *PECS,* σελ. 847-848, βλ. λ. “Smyrna” (E. Akurgal).33. *PECS,* σελ. 847-848, βλ. λ. “Smyrna” (E. Akurgal).34. Βλ. την εισαγωγή των Cooks-Nicholls 1998.35. Levi, P., *Atlante del Mondo Greco, Istituto Geografico De Agostani* (Oxford 1984), σελ. 45.36. *PECS,* σελ. 847-848, βλ. λ. “Smyrna” (E. Akurgal).37. Levi, P., *Atlante del Mondo Greco, Istituto Geografico De Agostani* (Oxford 1984), σελ. 220.38. Για την Πρώιμη και τη Μέση Γεωμετρική περίοδο όσον αφορά την οικιστική αρχιτεκτονική βλ. Akurgal, E., *Alt-Smyrna* Ι: *Wohnschichten und Athenatempel* (Ankara 1983), σελ. 22-27.39. *PECS,* σελ. 847-848, βλ. λ. “Smyrna” (E. Akurgal) και ιδιαίτερα Akurgal, E., *Alt-Smyrna* 1: *Wohnschichten und Athenatempel* (Ankara 1983), σελ. 27-29.40. *PECS,* σελ. 847-848, βλ. λ. “Smyrna” (E. Akurgal).41. Κurgal, E., *Alt-Smyrna* 1: *Wohnschichten und Athenatempel* (Ankara 1983), σελ. 56-58. 42. *PECS,* σελ. 847-848, βλ. λ. “Smyrna” (E. Akurgal).43. Στην παρούσα μελέτη συμμετείχε και ο Boardman. Βλ. Cook, J.M., “Old Smyrna: Ionic Black Figure and other Sixth-Century Figured Wares”, *BSA* 60 (1965), σελ. 114-142.44. Cook, J.M., “Old Smyrna: Ionic Black figure and other sixth century figured ware”, *BSA* 60 (1965), σελ. 116.45. Cook, J.M., “Old Smyrna: Ionic Black figure and other sixth century figured ware”, *BSA* 60 (1965), σελ. 143.46. Dow, S., “Alphabetized Inscriptions from Smyrna in Bowdoin and Leyden”, *AJA* 67 (1963), σελ. 26.47. Dmitriev, S., *City Government in Hellenistic and Roman Asia Minor* (Oxford 2005), σελ. 254-255. Οι επιγραφές της Σμύρνης περιλαμβάνονται στα κάτωθι έργα: Petzl, G. (επιμ.), *Die Inschriften aus Smyrna* (*IGSK* 23, 24.1, 24.2, Bonn 1982-1990).48. Musti, D., *Storia Greca Linee di Sviluppo dall’Età micenea all’età Romana* (Roma – Bari 1994), σελ. 262.49. *PECS,* σελ. 847-848, βλ. λ. “Smyrna” (E. Akurgal). Για τη νομισματοκοπία βλ. Klose, D., *Die Münzprägung von Smyrna in der römischen Kaiserzeit* (Berlin 1987).50. Ηρ. 1.16. 51. Cook, J.M. – Nicholls, R.V., *Old Smyrna* (London 1998).52. *PECS,* σελ. 847-848, βλ. λ. “Smyrna” (E. Akurgal).53. Akurgal, E., *Ancient Civilizations and Ruins of Turkey* (2002).54. Βλ. Αmeling, W., *Inscriptiones Judaicae Orientis* 2: *Kleinasien* (*TSAJ* 99, Tübingen 2004), σελ. 174-195. |
|

 |  |

Αρχή φόρμας

Αρχή φόρμας

|  |
| --- |
| Πέργαμον (Αρχαιότητα) |
|

|  |
| --- |
| **1. Τοπογραφία**Το Πέργαμον (ή η Πέργαμος), σημερινή πόλη Bergama, έχει χτιστεί στις όχθες του ποταμού Κάικου (σημερινού Bakır ή Bergama Çay), σε απόσταση περίπου 28 χλμ. από τις εκβολές του. Το ηφαιστειογενές έδαφος προσδίδει ιαματικό χαρακτήρα σε πολλές από τις πηγές που αναβλύζουν στην κοιλάδα και τα γύρω υψώματα και χαμηλά βουνά, όπως η Πίνδασος (Kozak) στο βορρά, και το όρος Ασπορδηνών (Yünd Dağ) στο νότο. Η ίδια η πόλη του Περγάμου είναι χτισμένη πάνω σε ένα ύψωμα από ανδεσίτη ύψους 335 μ., γεγονός που μαρτυρά και η ονομασία της, εξελληνισμένος τύπος προελληνικής λέξης που σήμαινε το οχυρό ύψωμα (burg). Κατά την Κλασική και Πρώιμη Ελληνιστική περίοδο στην περιοχή ανθούσαν οι πόλεις Αταρνεύς και Πιτάνη, καθώς και η Ελαία, που έγινε αργότερα επίνειο του Περγάμου, στις εκβολές του Κάικου.**2. Ιστορία2.1. Προελληνιστική περίοδος: μύθοι και πραγματικότητα**Τα πρωιμότερα δείγματα κατοίκησης στην περιοχή χρονολογούνται στην εποχή του Χαλκού. Κατά τη 2η χιλιετία π.Χ. η περιοχή αποτελούσε τμήμα του κράτους των Χετταίων, ενώ την 1η χιλιετία π.Χ. εγκαταστάθηκαν εκεί θρακοφρυγικά φύλα, καθώς και Αιολείς άποικοι. Σύμφωνα με την ελληνική μυθολογία, στην περιοχή βασίλευε ο βασιλιάς Τεύθρας. Εκεί προσάραξε η εγκαταλελειμμένη στο πέλαγος Αυγή, ιέρεια της Αθηνάς από την Αρκαδία, η οποία είχε έρθει σε ερωτική επαφή με τον Ηρακλή και είχε αποκτήσει ένα γιο, τον Τήλεφο. Ο Τεύθρας υιοθέτησε το γιο της Αυγής, ο οποίος αργότερα αντιμετώπισε τους Αχαιούς όταν αυτοί εσφαλμένα άραξαν τα καράβια τους στην Τευθρανία, πηγαίνοντας για την Τροία. Ο Τήλεφος θεωρήθηκε μυθικός ιδρυτής του Περγάμου, εξυπηρετώντας τη νομιμοποίηση του βασιλικού οίκου των Ατταλιδών. Η πρώτη ιστορική μνεία είναι αυτή του Ξενοφώντα,1 ο οποίος αναφέρει ότι το ελληνικό μισθοφορικό εκστρατευτικό σώμα φιλοξενήθηκε από τη σατράπισσα Ελλάδα, απόγονο του εξόριστου αριστοκρατικού γένους των Γογγυλιδών της Ερέτριας. Μετά τη μάχη του Γρανικού (334 π.Χ.) η περιοχή πέρασε στα χέρια των Μακεδόνων. Ο Αλέξανδρος φρόντισε για την οχύρωση του Περγάμου και για ένα διάστημα έμεινε εκεί η δεύτερη σύζυγός του Βαρσίνη με το μικρό γιο τους Ηρακλή.**2.2. Ίδρυση του βασιλείου του Περγάμου**Η μάχη της Ιψού (301 π.Χ.) μεταξύ των διαδόχων του Αλεξάνδρου ανέδειξε ως κυρίαρχο της Μικράς Ασίας το διοικητή της Θράκης Λυσίμαχο. Αυτός διόρισε διοικητή στο οχυρό του Περγάμου το γαζοφύλακάτου Φιλέταιρο, καταγόμενο από το Τίειο του Εύξεινου Πόντου. Του ανέθεσε τη φύλαξη μεγάλου μέρους της πολεμικής λείας που είχε αρπάξει από τον ηττημένο της μάχης Αντίγονο Μονόφθαλμο, η οποία και ανερχόταν σε 9.000 τάλαντα αργύρου. Το 282 π.Χ. όμως ο Φιλέταιρος μαζί με άλλους αξιωματούχους αποστάτησε και τάχθηκε με το μέρος του Σελεύκου Νικάτορα. Το 281 π.Χ. ο Λυσίμαχος σκοτώθηκε στη μάχη του Κουροπεδίου και την ίδια χρονιά δολοφονήθηκε και ο Σέλευκος. Ο Φιλέταιρος επωφελήθηκε από το κενό εξουσίας για να ενεργήσει ως αυτόνομος διοικητής του Περγάμου. Στην ουσία όμως δεν πήρε ποτέ τον τίτλο του βασιλέα.2Ο Φιλέταιρος επέκτεινε τον οχυρωματικό περίβολο της πόλης και δημιούργησε ένα νέο οικιστικό τμήμα. Επίσης, ακολούθησε μια πολιτική ευεργεσίας με πανελλήνια εμβέλεια, κάνοντας δωρεές σε γειτονικές πόλεις, αλλά και στο μαντείο των Δελφών. Ο ίδιος δεν απέκτησε παιδιά, αφού, σύμφωνα με τις πηγές, ήταν ευνούχος, αλλά υιοθέτησε τον ανιψιό του Ευμένη, θέτοντας τα θεμέλια για τη δημιουργία μιας δυναστείας. Ο Ευμένης Α΄ διοίκησε το Πέργαμον –κι αυτός όχι επίσημα ως βασιλιάς– από το 263 έως το 241 π.Χ. Με μια αποφασιστική νίκη κατά του Αντιόχου Α΄ περιέλαβε στο κράτος του το μεγαλύτερο μέρος της Μυσίας.3 Καθώς και αυτός έμεινε άτεκνος, υιοθέτησε τον ανιψιό του Άτταλο Α΄ (241-197 π.Χ.), ο οποίος αφού ανήλθε στην εξουσία πέτυχε μια αποφασιστική νίκη κατά των Γαλατών, για την οποία πήρε τον τίτλο «Σωτήρ».4 Οι συγκρούσεις μεταξύ Ατταλιδών και Γαλατών έμελλε να επαναληφθούν αρκετές φορές στην ιστορία του βασιλείου και να σηματοδοτήσουν το ρόλο του Περγάμου ως «κυματοθραύστη» έναντι των επίφοβων αυτών εχθρών.Μια από τις πολιτικές κινήσεις του Αττάλου με μακροπρόθεσμες συνέπειες ήταν η συμμαχία του με το Κοινό των Αιτωλών εναντίον του Φιλίππου Ε΄ της Μακεδονίας. Αυτό κατέστησε τους Ατταλίδες συμμάχους και των Ρωμαίων, οι οποίοι επίσης υποστήριζαν το Αιτωλικό Κοινό. Το κοινό ανταπέδωσε τη βοήθεια, πουλώντας στον Άτταλο την Αίγινα (210 π.Χ.), που αποτέλεσε έκτοτε ναυτική βάση των Περγαμηνών. Οι φιλικές σχέσεις των Ατταλιδών προς τη Ρώμη συνεχίστηκαν και το 205 π.Χ. ο Άτταλος μεσολάβησε στους Γαλάτες για να σταλεί ο βαίτυλος του ιερού της Κυβέλης από την Πεσσινούντα στη Ρώμη. Το 201 π.Χ. η επίθεση του Φιλίππου Ε΄ κατά του Περγάμου πυροδότησε το Β΄ Μακεδονικό πόλεμο (199-197 π.Χ.). Τον Άτταλο διαδέχτηκε ο πρωτότοκος από τους τέσσερις γιους του, ο Ευμένης Β΄ (197-158 π.Χ.). Η περίοδος της βασιλείας του χαρακτηρίστηκε από μεγάλη άνθιση των τεχνών και των γραμμάτων, αλλά και από σταδιακή πρόσδεση του Περγάμου στο άρμα της Ρώμης. Η αντιπαράθεση των Περγαμηνών με τον Αντίοχο Δ΄ Επιφανή έδωσε το έναυσμα στους Ρωμαίους να επέμβουν στα πολιτικά πράγματα της Μικράς Ασίας.5 Τα κέρδη για αυτούς ήταν εδαφικά και πολιτικά. Ωστόσο, ήταν πια φανερό πως η πολιτική της ζωή εξαρτιόταν πλέον άμεσα από τις διαθέσεις και τις σκοπιμότητες της Ρώμης. Ο Ευμένης Β΄ επιδόθηκε σε έργα εξωραϊσμού της πόλης του. Έθεσε το θεμέλιο λίθο για το μεγαλοπρεπή βωμό του Δία και για τη Βιβλιοθήκη του Περγάμου, θεσμοθέτησε τα Νικηφόρια, αγώνες που τελούνταν με κέντρο το ιερό της Αθηνάς, και μετέβη στην Αθήνα όπου συμμετείχε νικηφόρα σε αρματοδρομία των Παναθηναίων.Ωστόσο η φιλορωμαϊκή πολιτική των Ατταλιδών είχε στο μεταξύ ενοχλήσει αρκετές ελληνικές πόλεις. Το 172 π.Χ. ο Ευμένης Β΄ επιστρέφοντας από ένα ταξίδι στη Ρώμη δέχτηκε επίθεση στους Δελφούς.6 Πληγώθηκε σοβαρά και οι αντίπαλοί του διέδωσαν ότι ήταν ήδη νεκρός. Το περιστατικό αυτό πυροδότησε το Γ΄ Μακεδονικό πόλεμο, που έληξε 3 χρόνια αργότερα με τη μάχη της Πύδνας (168 π.Χ.) και την ολοκληρωτική ήττα του Περσέα. Οι σχέσεις Ρώμης-Ατταλιδών όμως πέρασαν στη συνέχεια κρίση, καθώς η Σύγκλητος φοβόταν ότι η ανοιχτή συμμαχία τους θα οδηγούσε σε εξέγερση τις ελληνικές πόλεις, οι οποίες θα αναζητούσαν βοήθεια στους Γαλάτες. Ωστόσο, μια νέα νίκη των Ατταλιδών επί των Γαλατών στη Φρυγία το 166 π.Χ. υπενθύμισε στις ελληνικές πόλεις ότι οι Γαλάτες εξακολουθούσαν να αποτελούν φοβερό κίνδυνο. Ο Ευμένης Β΄ πέθανε τελικά το 158 π.Χ., ορίζοντας διάδοχό του τον αδελφό του Άτταλο, 61 χρονών τότε. Ο Άτταλος Β΄ (158-138 π.Χ.) συνέχισε τη φιλορωμαϊκή πολιτική των προκατόχων του: τα ρωμαϊκά στρατεύματα βοήθησαν το Πέργαμον να αποσοβήσει το σοβαρό κίνδυνο από την επίθεση του Προυσία της Βιθυνίας. Σε αντάλλαγμα, στρατιωτικές μονάδες των Ατταλιδών βρέθηκαν στο πλευρό των Ρωμαίων, καθώς αυτοί κατακτούσαν τις ελληνικές πόλεις. Τα τελευταία χρόνια της ζωής του ο Άτταλος Β΄ τα πέρασε και αυτός ασχολούμενος κυρίως με έργα ανάπτυξης στο ίδιο το Πέργαμον. Πέθανε το 138 π.Χ. αφήνοντας διάδοχό του τον ανιψιό του Άτταλο Γ΄ (138-133 π.Χ.), έναν άνθρωπο με άκρως αμφιλεγόμενη προσωπικότητα,7 που πέθανε το 133 π.Χ. Η διαθήκη του επιφύλασσε μια έκπληξη: άφηνε το βασίλειό του όχι σε κάποιο διάδοχο, αλλά στο ρωμαϊκό λαό!8**3. Διοίκηση και θεσμοί**Οι Ατταλίδες σεβάστηκαν αρκετούς από τους προϋπάρχοντες θεσμούς, που είχαν θεσπίσει ο Αλέξανδρος και οι Σελευκίδες, ενώ άλλους τους προσάρμοσαν στη δική τους πολιτική ιδεολογία. Ο πληθυσμός του βασιλείου του Περγάμου την περίοδο της ακμής του υπολογίζεται σε περίπου 5,5 εκατομμύρια. Το κράτος του Περγάμου περιλάμβανε, εκτός από την πρωτεύουσα και τη χώρα του, στρατιωτικές αποικίες (κατοικίες), πόλεις,9 «ιερές γαίες»,10 βασιλικά κτήματα και περιοχές όπου κατοικούσαν φυλές αυτοχθόνων σε κατάσταση ημιαυτονομίας, όπως η Αββαΐτις, η Αβρεττηνή, η Μορηνή και η Φρυγία Επίκτητος. Με μεγάλη διορατικότητα, ο Άτταλος Β΄ και ο Ευμένης Β΄ φρόντισαν να εγκαταστήσουν εποίκους σε παλιές μακεδονικές πόλεις, τονώνοντας την αγροτική παραγωγή και ενισχύοντας τη νομιμοφροσύνη των κατοίκων. Ωστόσο, σε αντίθεση με τους Σελευκίδες, οι Ατταλίδες φρόντισαν ώστε οι έποικοι αυτοί να συντελέσουν στη φυλετική και πολιτισμική ώσμωση. Με απόφαση του Ευμένη Β΄, μέρος των κατοίκων μικρών πόλεων στη «χώρα» της Περγάμου (όπως η Τευθρανία, τα Αλίσαρνα, το Γάμβριο, το Παλαιογάμβριο και το Παρθένιο) μετοίκησαν στην πρωτεύουσα ανεβάζοντας τον πληθυσμό της σε περίπου 150.000. Κύρια όργανα των πολιτών ήταν η βουλή –που προετοίμαζε τα ψηφίσματα– και ο δήμος, δηλαδή η λαϊκή συνέλευση, που τα επικύρωνε. Επιπλέον οι Ατταλίδες φρόντιζαν να θεσπίζουν και οι ίδιοι νόμους, οι οποίοι δεν επιδέχονταν μεταβολές και άρα δημιουργούσαν ένα σταθερό θεσμικό πλαίσιο, το οποίο διασφάλιζε την εξουσία τους. Οι στρατηγοί, που υποκαθιστούσαν συχνά τους βουλευτές στην προετοιμασία των νόμων, ήταν επίσης επιφορτισμένοι με τον έλεγχο των δημόσιων οικονομικών, συνεργαζόμενοι στον τομέα αυτό με τους ταμίες, καθώς και με την επίβλεψη των αστυνόμων, των οργάνων δηλαδή που μεριμνούσαν για την πειθαρχία προς τις πολεοδομικές διατάξεις, την καθαριότητα κ.λπ.11 Το ιδιαίτερο χαρακτηριστικό της ατταλιδικής ηγεμονίας ήταν ότι ο βασιλιάς παρέμενε πανταχού παρών, ελέγχοντας τους περισσότερους τομείς της δημόσιας ζωής, χωρίς ωστόσο να καταστρατηγεί τους δημοκρατικούς θεσμούς. Ο ιδιαίτερος αυτός ρόλος θεωρείται πως αποτέλεσε πρότυπο για τον Οκταβιανό Αύγουστο. **4. Οικονομία**Ο πλούτος του βασιλείου του Περγάμου, από την εποχή της ίδρυσής του κιόλας, ήταν παροιμιώδης. Οι πόλεις, οι στρατιωτικές κατοικίεςαλλά και τα ιερά ήταν υποχρεωμένα να πληρώνουν φόρο, ο οποίος τις περισσότερες φορές ήταν σταθερός.12 Φόροι καταβάλλονταν επίσης για κάθε είδους εμπορική συναλλαγή και αγοραπωλησία. Ιδιαίτερη μέριμνα έδειχναν οι Ατταλίδες για την ενίσχυση της αγροτικής δραστηριότητας. Αποτέλεσμα ήταν η ύπαιθρος να είναι σχετικά πυκνοκατοικημένη και αξιοποιημένη στο έπακρο. Βασικό παραγόμενο προϊόν ήταν τα δημητριακά. Η αμπελοκαλλιέργεια και η ελαιοκαλλιέργεια ήταν επίσης αναπτυγμένες. Η κτηνοτροφία εντατικοποιήθηκε. Εκτρέφονταν κυρίως πρόβατα, και μάλιστα ένα είδος μαύρων προβάτων με στιλπνό τρίχωμα. Από τα πρόβατα εξάλλου προερχόταν και η περγαμηνή, το κατεργασμένο δέρμα νεογέννητου προβάτου, που αποτέλεσε μαζί με τον πάπυρο τη βασική γραφική ύλη της Ελληνιστικής εποχής. Το βασίλειο είχε επίσης επάρκεια σε ξυλεία, πολύτιμα μέταλλα, μάρμαρο και άλλα πετρώματα, αλάτι κ.λπ. Από βιοτεχνικής πλευράς, η πόλη του Περγάμου ήταν ονομαστή για την υφαντική της, αλλά και για την κατασκευή αρωμάτων και καλλυντικών. Στο σημείο αυτό οι Ατταλίδες φαίνεται ότι χρησιμοποίησαν την κληρονομιά των Σάρδεων σε τεχνικές παραγωγής ειδών πολυτελείας. Τέλος, το ιζηματογενές έδαφος γύρω από την πόλη πρόσφερε πρώτη ύλη στην κεραμική, που θεωρούνταν εξαιρετικής ποιότητας. Μάλιστα, η παραγωγή κεραμιδιών και πλακιδίων αποτελούσε τμήμα του κρατικού μονοπωλίου. Το Πέργαμον διέθετε δύο νομισματοκοπεία, αυτό της πόλης και το βασιλικό. Το νομισματοκοπείο του Περγάμου έκοβε κυρίως χάλκινα νομίσματα, με εικονογραφία σχετική με τη λατρεία της Αθηνάς, του Ασκληπιού και του Δία. Αργυρές κοπές πραγματοποιούνταν μόνο στο νομισματοκοπείο των Ατταλιδών.13**5. Τέχνες – Γράμματα**Συνακόλουθη με την οικονομική ήταν και η πολιτιστική ανάπτυξη του Περγάμου. Οι Ατταλίδες βασιλείς φρόντισαν να μετακαλέσουν στην πρωτεύουσά τους σημαντικούς καλλιτέχνες του ελληνιστικού κόσμου για να κατασκευάσουν τα μνημεία που θα τους δόξαζαν. Γλύπτες σαν το Φυρόμαχοάφησαν το στίγμα τους στην καλλιτεχνική ζωή της πόλης, δημιουργώντας μάλιστα δύο σχολές γλυπτικής. Από την άλλη μεριά η βιβλιοθήκη του Περγάμουαποτέλεσε πόλο έλξης για φιλοσόφους και μελετητές, με αποτέλεσμα να ανθίσουν οι επιστήμες, όπως η ιατρική, τα μαθηματικά και η αστρονομία. **6. Ρωμαϊκό Πέργαμον**Η οικειοθελής προσχώρηση του Περγάμου στο ρωμαϊκό κράτος είχε αποτέλεσμα την ιδιαίτερα ευνοϊκή μεταχείρισή της. Το 129 π.Χ. το Πέργαμον εντάχθηκε στη νεότευκτη επαρχία Ασίας και έγινε έδρα διοίκησης. Όμως η ρωμαϊκή επέκταση βρήκε αντίσταση στο βασιλιά του Πόντου Μιθριδάτη Στ΄, ο οποίος μεταξύ του 111 και του 89 π.Χ. κατάφερε να δημιουργήσει ένα αυτόνομο ισχυρό κράτος στη Μικρά Ασία, βασιζόμενος στη στρατιωτική του υπεροχή και την τρομοκρατία. Οι Ρωμαίοι πολίτες του Περγάμου και των άλλων μεγάλων πόλεων εκτελέστηκαν στο πλαίσιο μιας πολιτικής «εκκαθάρισης» του ρωμαϊκού στοιχείου. Όταν όμως το 85 π.Χ. ο Σύλλας κατάφερε να εξουδετερώσει το Μιθριδάτη, οι πόλεις που είχαν υποταχθεί σε αυτόν πλήρωσαν τα αντίποινα. Τα αρχαιολογικά δεδομένα από το Πέργαμον μαρτυρούν ότι στο α΄ τέταρτο του 1ου αι. π.Χ. η πόλη καταστράφηκε σε μεγάλο βαθμό. Η ανάκαμψη άρχισε όταν το 71 π.Χ. ο ανθύπατος Λεύκιος Λούκουλος πέτυχε κάποιες παραγραφές χρεών και φορολογικές ελαφρύνσεις και επιταχύνθηκε από την παρέμβαση του Διοδώρου Πάσπαρου, που κατάφερε ως πρεσβευτής του Περγάμου στη Ρώμη να επιτύχει όχι μόνο φορολογική απαλλαγή, αλλά και απομάκρυνση του ρωμαϊκού στρατού που έδρευε εκεί. Οι ρωμαϊκοί εμφύλιοι πόλεμοι είχαν κάποιον αντίκτυπο και στην Ασία. Μετά τη μάχη των Φιλίππων (42 π.Χ.) διοικητής της Ασίας έγινε ο Μάρκος Αντώνιος, ο οποίος διέμεινε ένα διάστημα στην πόλη και λατρεύτηκε ως «νέος Διόνυσος». Επί Οκταβιανού Αυγούστου (31 π.Χ.-14 μ.Χ.) η Ασία χρίστηκε συγκλητική επαρχία, διοικούμενη από ύπατο. Το Πέργαμον ανακηρύχθηκε «ελεύθερο» αν και η ελευθερία αυτή αφορούσε πλέον μόνο το δικαίωμα ρύθμισης των εσωτερικών της υποθέσεων. Η πόλη έπαθε σχετικά λίγες ζημιές από τον καταστροφικό σεισμό του 17 μ.Χ. που έπληξε πολλές μικρασιατικές πόλεις. Όμως στα μέσα του 1ου αιώνα ο αυτοκράτορας Νέρων στέρησε από την πόλη σημαντικά μνημεία, στο πλαίσιο της γενικότερης πολιτικής του για μεταφορά έργων τέχνης από τις επαρχιακές πόλεις στη Ρώμη. Η σημαντικότερη εξέλιξη του 1ου αιώνα ήταν ότι επιφανείς Περγαμηνοί κατάφεραν να πάρουν το δικαίωμα της ρωμαϊκής πολιτείας και μάλιστα να ανέλθουν έως και τα υψηλά αξιώματα της Συγκλήτου. Χαρακτηριστικότερη περίπτωση ήταν αυτή του Άουλου Ιούλιου Κουαδράτου,14 ο οποίος χρίστηκε ύπατος το 94 και φυσικά φρόντισε να ευεργετήσει τη γενέτειρά του. Το ρόλο του ως ευεργέτη επαύξησε στις αρχές του 2ου αιώνα, όταν ανέλαβε τη διοίκηση της επαρχίας Ασίας. Την περίοδο εκείνη κορυφώθηκε ο ανταγωνισμός της πόλης με την Έφεσο και τη Σμύρνη, με αφορμή τις τιμές για την αυτοκρατορική λατρεία.15 Οι διαμάχες μεταξύ των πόλεων δημιούργησαν τέτοια ένταση, ώστε η ανάγκη για ομόνοια εκφράστηκε μέσα από ειδικά ψηφίσματα,16 καθώς και επάνω στις επιγραφές των νομισμάτων. Στα μέσα του 2ου αιώνα το Πέργαμον έμοιαζε με τεράστιο εργοτάξιο, καθώς πολλά κτήρια και δημόσια έργα ολοκληρώνονταν παράλληλα. Την περίοδο εκείνη χτίστηκαν μεταξύ άλλων ο ναός προς τιμή των Αιγύπτιων θεών (Κόκκινη Βασιλική), το ρωμαϊκό θέατρο της Κάτω Πόλης και το Αμφιθέατρο, όπου λίγο αργότερα ο μεγάλος γιατρός της Ρωμαϊκής περιόδου, ο Γαληνός, θα έκανε τις περίφημες ανατομικές μελέτες του στους πληγωμένους ή νεκρούς μονομάχους. Το 214 το Πέργαμον επισκέφτηκε ο αυτοκράτορας Καρακάλλας (211-217), προκειμένου να θεραπευτεί στο Ασκληπιείο και έδωσε στην πόλη πολλά προνόμια. Μετά τη δολοφονία του ο διάδοχός του Μακρίνος (217-218) ακύρωσε τα προνόμια αυτά κι όταν ο λαός εξεγέρθηκε καταδίκασε την πόλη σε υποβιβασμό της θέσης της (217). Με τις διοικητικές μεταρρυθμίσεις του Διοκλητιανού (284-305) το Πέργαμον παρέμεινε στην επαρχία Ασίας – που τώρα είχε μειωθεί δραστικά σε έκταση. Εξακολούθησε επίσης να έχει το ρόλο της μητρόπολης – οι άλλες τρεις ήταν η Έφεσος, η Σμύρνη και οι Τράλλεις. Κατά την Πρώιμη Βυζαντινή περίοδο άλλαζε διοικητική υπαγωγή, ενώ τον 11ο αιώνα απειλήθηκε από τους Σελτζούκους Τούρκους. Στη δεκαετία του 1330 πέρασε στα χέρια του Ορχάν, ιδρυτή του Οθωμανικού κράτους.17**7. Θρησκείες και λατρείες**Το παλιότερο ίσως λατρευτικό κέντρο της πόλης ήταν το ιερό προς τιμή της Αθηνάς Νικηφόρου, ακριβώς στα δυτικά της εισόδου στην τειχισμένη ακρόπολη. Χτίστηκε την εποχή του Φιλεταίρου και αποτελούσε δωρικό περίπτερο ναό με 6 κίονες στις στενές και 10 στις μακρές πλευρές του. Την εποχή του Ευμένη Β΄ ο χώρος μπροστά στο ναό διαμορφώθηκε σε πλατεία περιτριγυρισμένη από δωρικές στοές, στην οποία οδηγούσε μνημειακό πρόπυλο.18Στις μέρες του Φιλεταίρου χτίστηκαν και άλλα σημαντικά ιερά, όπως της Δήμητρας ή της Μητέρας Ασπορδηνής. Η λατρεία της Δήμητρας κατά την Ελληνιστική περίοδο αφορούσε κυρίως τις γυναίκες και μάλιστα το ιερό ολοκληρώθηκε από την Απολλωνίδα, σύζυγο του Αττάλου Α΄.19 Στη Ρωμαϊκή περίοδο όμως βλέπουμε μεγάλη συμμετοχή ανδρών, τόσο ως μυστών όσο και ως ιερέων, πάντοτε για λογαριασμό γυναικών της οικογένειάς τους. Από τα αρχαιολογικά δεδομένα προκύπτει ότι κατά τον 4ο και τον πρώιμο 3ο αι. π.Χ. η διάταξη του ιερού της Δήμητρας ευνοούσε τελετουργίες που έμοιαζαν μάλλον με αυτές των Θεσμοφορίων. Εξάλλου και η αναθηματική επιγραφή μνημονεύει τη Δήμητρα και την Κόρη θεσμοφόρους. Το ιερό αποτελούνταν από έναν ιωνικό εν παραστάσι ναό και παρακείμενους βωμούς, από μια διώροφη στοά στα βόρεια που κατέληγε σε μια μικρή εξέδρα για θεατές και από «οίκους», ένα είδος βοηθητικών δωματίων. Όσο για τη λατρεία της Μητέρας Ασπορδηνής ήταν συναφής με αυτή της Κυβέλης ή Άγδιστης ή Μεγάλης Μητέρας, που είχε μυστηριακό χαρακτήρα και αναπτύχτηκε στην κεντρική κυρίως Μικρά Ασία (Φρυγία, Μυσία).20Τον 4ο αι. π.Χ. εισήχθη στο Πέργαμον η λατρεία του Ασκληπιού.21 Το λατρευτικό του κέντρο ιδρύθηκε περίπου 2,5 χλμ. νοτιοδυτικά της ακρόπολης και γνώρισε ανάπτυξη την περίοδο του Ευμένη Β΄. Η μεγάλη ακμή του Ασκληπιείου όμως ήρθε κατά τη Ρωμαϊκή περίοδο και συγκεκριμένα το 2ο αι. μ.Χ., όταν ξαναχτίστηκε από τον αυτοκράτορα Αδριανό. Το ιερό κάλυπτε έκταση 102x140 μ. και ήταν περιτριγυρισμένο από ιωνικές στοές στη βόρεια, στη νότια και στη δυτική πλευρά. Εκτός από τον κυκλικό περίπτερο ναό του Δία Ασκληπιού –μια ασυνήθιστη ταύτιση των δύο θεών– που χτίστηκε το 140, το συγκρότημα περιλάμβανε επίσης βεσπασιανές, θέατρο και βιβλιοθήκη. Τα δύο τελευταία κτήρια μαρτυρούν ότι, εκτός από τον ιαματικό του χαρακτήρα, το Ασκληπιείο έπαιζε και το ρόλο πνευματικού κέντρου. Ίσως για το λόγο αυτό προσείλκυσε και τον περίφημο ρήτορα του 2ου αιώνα Αίλιο Αριστείδη, που έζησε εκεί 13 χρόνια.22Άλλες θεότητες που λατρεύονταν στο Πέργαμον ήταν ο Διόνυσος, η Ήρα και φυσικά ο Δίας, του οποίου ο βωμός, που ανεγέρθηκε για να θυμίζει τις νίκες του Ευμένη Β΄ εναντίον των Γαλατών, κοσμούσε μια πλατεία επάνω ακριβώς από την Άνω Αγορά της πόλης. Στο Πέργαμον πρωτοστάτησε στην καθιέρωση της αυτοκρατορικής λατρείας ήδη από την εποχή του Αυγούστου. Στις αρχές του 2ου αιώνα η πόλη απέκτησε και δεύτερο ναό αφιερωμένο στον Τραϊανό και στο Δία Φίλιο, και έγινε έτσι «δις νεωκόρος». Επρόκειτο για έναν κορινθιακό περίπτερο ναό με 6 x 9 κίονες, χτισμένο επάνω σε ψηλή βάση, στο κέντρο μιας πλατείας με διαστάσεις 68 x 58 μ., περιβεβλημένης από στοές στη βόρεια, δυτική και ανατολική πλευρά. Στο Τραϊανείο βρέθηκαν τμήματα κολοσσιαίων αγαλμάτων του Τραϊανού και του διαδόχου του Αδριανού, ο οποίος και ολοκλήρωσε το ναό (129). Το 214 το Πέργαμον απέκτησε και την τρίτη του νεωκορία, χτίζοντας ναό προς τιμή του Καρακάλλα, που είχε επισκεφτεί την πόλη. Την περίοδο του Αδριανού στην πόλη άρχισαν να λατρεύουν τις αιγυπτιακές θεότητες Σέραπι, Ίσιδα και Αρποκράτη. Προς τιμή τους οικοδομήθηκε τεράστιο τέμενος, διαστάσεων 260 x 100 μ., που αποτελούνταν από περίστυλη αυλή και τρία ναϊκά οικοδομήματα. Το κεντρικό από αυτά ήταν ο κυρίως ναός, χτισμένος κατά τα ρωμαϊκά πρότυπα, με κόκκινα τούβλα που έφεραν μαρμάρινες επενδύσεις. Εκατέρωθεν βρίσκονταν δύο κυλινδρικά κτήρια. Την πρόσοψη στόλιζε κιονοστοιχία αιγυπτιακού ρυθμού. Τον 4ο αιώνα μετατράπηκε σε εκκλησία, που είχε ίσως το χαρακτήρα μαρτυρίου, αφού γνωρίζουμε ότι οι χριστιανοί της πόλης είχαν υποστεί διωγμούς επί Δομιτιανού (81-96). Το Πέργαμον εξάλλου απέκτησε προφανώς πολύ νωρίς χριστιανική κοινότητα, αφού μνημονεύεται στην *Αποκάλυψη* ως μία εκ των επτά εκκλησιών της Μικράς Ασίας. **8. Η ανακάλυψη του Περγάμου**Το 1871 μια ομάδα τεσσάρων Γερμανών αρχαιολόγων με επικεφαλής τον Ernst Curtius έφτασε στην οθωμανική κωμόπολη Bergama στο πλαίσιο μιας αρχαιοδιφικής εκδρομής. Εκεί συνάντησαν το Γερμανό μηχανικό Carl Humann, ο οποίος εργαζόταν για την κατασκευή ενός δρόμου. Ο Humann, αρχαιολάτρης ο ίδιος, έδειξε στους αρχαιολόγους θραύσματα από μια ανάγλυφη ζωφόρο που είχε βρει στον παρακείμενο λόφο. Μια μνεία στο *Liber Memorialis* του Lucius Curtius (2ος αιώνας) βοήθησε στην ταύτιση του μνημείου με το μεγάλο βωμό του Δία του Περγάμου. Οι ανασκαφές άρχισαν επτά χρόνια αργότερα και συνεχίστηκαν για δεκαετίες, φέρνοντας στο φως το ένα μετά το άλλο τα σημαντικά μνημεία της πόλης που αποτέλεσε το κέντρο του ατταλιδικού βασιλείου.**9. Αρχαιολογία**Η πόλη του Περγάμου είναι χτισμένη σε ένα ύψωμα από ανδεσίτη, ύψους 335 μ. με απότομες πλαγιές. Τα κτήρια απλώνονται σε τέσσερις επάλληλες ζώνες. Το υψηλότερο σημείο ήταν προορισμένο για τα βασιλικά ανάκτορα, εφοδιασμένα με πέντε δεξαμενές νερού. Το ανακτορικό συγκρότημα είναι τειχισμένο. Λίγο πριν από την είσοδό του διακρίνει κανείς ένα ηρώο, αφιερωμένο στους νεκρούς βασιλείς. Μπαίνοντας στην ακρόπολη δεξιά βρίσκονται τα ανάκτορα και αριστερά η πλατεία που οδηγεί στο ιερό της Αθηνάς Νικηφόρου. Το παράδοξο είναι πως στο Πέργαμον οι τρεις πρώτοι βασιλείς έχτισαν δικό τους παλάτι, με αποτέλεσμα το κτηριακό συγκρότημα να είναι αρκετά περίπλοκο. Το παλάτι του Φιλεταίρου αργότερα στέγαζε τη φρουρά της ακρόπολης. Στη βορειοδυτική άκρη του συγκροτήματος διακρίνεται το οπλοστάσιο, όπου βρέθηκαν περίπου 900 λίθινα βλήματα για καταπέλτες. Η πλατεία του ιερού της Αθηνάς σηματοδοτούσε το πέρασμα στη δεύτερη ζώνη της ακρόπολης. Ο ναός της Αθηνάς Νικηφόρου υψωνόταν στη δυτική άκρη της πλατείας. Ήταν δωρικού ρυθμού, χτισμένος επάνω σε ανάχωμα και διπλό κρηπίδωμα με διαστάσεις 12,72x21,77. Η πλατεία περιβαλλόταν από διώροφες στοές με δωρικούς κίονες στο ισόγειο και ιωνικούς στον όροφο. Στην ανατολική γωνία της Βόρειας Στοάς βρισκόταν η περίφημη Βιβλιοθήκη του Περγάμου. Οι πηγές λένε ότι περιλάμβανε περίπου 20.000 ειλητά χειρόγραφα. Αποτελούνταν από ένα αναγνωστήριο διαστάσεων 15,35x13,53 μ. και τρία περιφερειακά δωμάτια, όπου μάλλον φυλάσσονταν τα βιβλία. Στην μπροστινή όψη του αναγνωστηρίου έστεκε ένα άγαλμα της θεάς Αθηνάς ύψους 3,50 μ. Θεωρείται πως ο Μάρκος Αντώνιος χάρισε όλους τους τόμους της Βιβλιοθήκης του Περγάμου στην Κλεοπάτρα, για να αντικαταστήσει το υλικό που είχε καταστραφεί κατά την πυρκαγιά της Βιβλιοθήκης της Αλεξάνδρειας το 47 π.Χ. Το 2ο αι. μ.Χ. στα βόρεια της πλατείας της Αθηνάς Νικηφόρου χτίστηκε το Τραϊανείο. Επρόκειτο για μια μεγαλοπρεπή κατασκευή κορινθιακού ρυθμού, η οποία έχει μερικώς αναστηλωθεί και δεσπόζει και σήμερα στο χώρο.Η τρίτη ζώνη της Ακρόπολης περιλάμβανε το θέατρο, που βρίσκεται ακριβώς κάτω από το ναό της Αθηνάς και έχει τη μεγαλύτερη κλίση από όλα τα ελληνιστικά θέατρα. Χτίστηκε στα τέλη του 3ου αι. π.Χ. με χωρητικότητα 10.000 θεατών. Αποτελείται από 80 κερκίδες σε 3 διαζώματα, ενώ κοντά στην ορχήστρα υπήρχε βασιλικό θεωρείο από μάρμαρο. Μπροστά από το θέατρο ανοιγόταν μια μακρόστενη πλατεία με δωρικές στοές στο δυτικό και ανατολικό της τμήμα. Στο δυτικό άκρο της πλατείας ήταν χτισμένος ο ναός του Διονύσου, τετράστυλος πρόστυλος ιωνικού ρυθμού. Το σημαντικότερο μνημείο όμως της ζώνης αυτής ήταν ο βωμός του Δία, που αφιέρωσε ο Ευμένης Β΄ για να μνημονεύσει τις νίκες του εναντίον των Γαλατών. Καθώς το μνημείο βρίσκεται σήμερα στο Μουσείο Περγάμου στο Βερολίνο, το μόνο που μπορεί να δει ο επισκέπτης είναι ένα τμήμα του βάθρου με πέντε σκαλοπάτια. Νότια του βωμού του Δία βρισκόταν η Άνω Αγορά της πόλης, περιβεβλημένη από δωρικού ρυθμού στοές, που καταλάμβανε μεγάλο τμήμα της τέταρτης ζώνης της ακρόπολης. Ο κύριος οδικός άξονας της πόλης περνούσε μέσα από την αγορά, ενώ στο δυτικό της άκρο βρισκόταν ο βωμός της αγοράς και ο ναός του Ερμή. Κοντά στην αγορά ήταν χτισμένο το ιερό της Δήμητρας, το οποίο είχε αφιερώσει ο Φιλέταιρος. Σήμερα σε παρακείμενο χώρο στεγάζεται το μουσείο, όπου φυλάσσονται αρκετά από τα ευρήματα. Μεταξύ της Αγοράς και του ιερού της Δήμητρας βρισκόταν και το Μικρό Γυμνάσιο της πόλης. Ο δρόμος που ξεκινούσε από την Άνω Αγορά οδηγούσε στη Μέση Πόλη, όπου έχουν ανασκαφεί σπίτια και εργαστήρια της Ελληνιστικής εποχής. Μεταξύ των μνημείων αυτών ξεχωρίζει το ηρώο που οι Περγαμηνοί αφιέρωσαν τον 1ο αι. π.Χ. στον επιφανή πολίτη τους Διόδωρο Πάσπαρο. Συνεχίζοντας νοτιοδυτικά από το ιερό της Δήμητρας φτάνει κανείς στο Γυμνάσιο, ένα εντυπωσιακό κτήριο χτισμένο από τον Ευμένη Β΄ σε τρία επίπεδα (Άνω Γυμνάσιο, Μεσαίο και Κάτω Γυμνάσιο) που συνδέονταν μεταξύ τους με καμαροσκέπαστα κλιμακοστάσια και διαδρόμους. Το πρώτο προοριζόταν για τους παίδες, το δεύτερο για τους εφήβους και το τρίτο για τους νέους. Μέσα στο Γυμνάσιο υπήρχε η σκεπαστή αίθουσα του Ξυστού, αρκετά μικρά ιερά και ένα μικρό ωδείο. Εκατέρωθεν του Γυμνασίου υπήρχαν συγκροτήματα λουτρών, ενώ στη βόρεια πλευρά του ο Άτταλος Β΄ είχε χτίσει ένα ναό αφιερωμένο στην Ήρα Βασιλεία, δωρικό πρόστυλο τετράστυλο. Στη βορειοδυτική γωνία ανοιγόταν το βουλευτήριο, χωρητικότητας 1.000 ατόμων. Νοτιότερα από το Γυμνάσιο βρισκόταν η περιοχή όπου κατά τη Ρωμαϊκή περίοδο χτίστηκαν αρκετές επαύλεις και πολυτελείς οικίες, διακοσμημένες με ψηφιδωτά.23 Η γνωστότερη είναι η Οικία του Αττάλου. Δεν πρόκειται φυσικά για κάποιον από τους ελληνιστικούς βασιλείς αλλά για το Ρωμαίο ύπατο Άτταλο Πατρικλιανό, που ανακαίνισε παλαιότερη έπαυλη του 200 π.Χ. Το Πέργαμον διέθετε και δεύτερη αγορά (Κάτω Αγορά), στο χαμηλότερο επίπεδο της πόλης. Το δάπεδό της ήταν πλακοστρωμένο, ενώ περιτριγυριζόταν από δωρικές στοές όπου ανοίγονταν μεγάλα μαγαζιά. Τα σημαντικότερα ρωμαϊκά μνημεία, εκτός του Τραϊανείου, βρίσκονται σήμερα εκτός ακρόπολης, σε πεδιάδα στα νοτιοδυτικά της, ανάμεσα στα σπίτια της σύγχρονης πόλης. Πρόκειται για τη λεγόμενη Κόκκινη Αυλή ή Κόκκινη Βασιλική, αλλά και για το θέατρο, το αμφιθέατρο και το στάδιο, και τα τρία χρονολογούμενα στο 2ο αι. μ.Χ. Στο θέατρο διενεργούνται ακόμη ανασκαφές, μπορούμε όμως να πούμε με βεβαιότητα ότι ήταν ρωμαϊκού τύπου με χωρητικότητα περίπου 24.000 θεατών. Από το αμφιθέατρο είναι ορατοί μόνο κάποιοι αναλημματικοί τοίχοι, ενώ από το στάδιο δεν διακρίνεται σχεδόν τίποτε. Αρκετά από τα ευρήματα των ανασκαφών της Περγάμου, καθώς και άλλων γειτονικών πόλεων –όσα δηλαδή δεν έχουν μεταφερθεί στο Βερολίνο–, στεγάζονται σήμερα στο αρχαιολογικό μουσείο που χτίστηκε το 1936 στον κεντρικό δρόμο της πόλης. Περιλαμβάνει μεταξύ άλλων τμήματα της ζωφόρου του ναού της Δήμητρας, το ακρωτήριο του προπύλου του Ασκληπιείου, καθώς και πλήθος ρωμαϊκών αγαλμάτων. 1. Ξενοφών, *Ανάβασις* 7.8.4. Στα τέλη του 5ου αι. π.Χ. Έλληνες μισθοφόροι έλαβαν μέρος στη διαμάχη για τη διεκδίκηση του θρόνου, ανάμεσα στον Πέρση βασιλέα Αρταξέρξη και στον αδελφό του Κύρο. Οι Έλληνες τάχθηκαν στο πλευρό του Κύρου και μετά το θάνατό του (μάχη στα Κούναξα, 401 π.Χ.) κατευθύνθηκαν προς τον Εύξεινο Πόντο, αντιμετωπίζοντας πολλαπλούς κινδύνους. Η επιστροφή τους αποτελεί από τα πιο λαμπρά κατορθώματα της ελληνικής στρατιωτικής ιστορίας. 2. Τα νομίσματα της εποχής αποκαλύπτουν εύγλωττα τις αλλαγές αυτές της πολιτικής κατεύθυνσης, καθώς αρχικά κόβονταν στο όνομα του Λυσιμάχου, κατόπιν του Σελεύκου, ενώ μετά το θάνατο του τελευταίου ο Φιλέταιρος άρχισε να κόβει νομίσματα στο όνομα μόνο του Αλεξάνδρου. Από το 275 π.Χ. κ.ε. τα νομίσματα φέρουν την προτομή του Σελεύκου και το όνομα του Φιλεταίρου, γεγονός που υποδηλώνει την εξάρτηση από το σελευκιδικό βασίλειο.3. Επίσης προέβη σε αντικατάσταση του πορτρέτου του Σελεύκου με αυτό του Φιλεταίρου στα νομίσματα, τονίζοντας έτσι την ανεξαρτητοποίηση του Περγάμου.4. Οι Γαλάτες, κελτικά φύλα που ζούσαν στη Θράκη, είχαν εκδράμει εναντίον της κυρίως Ελλάδας στις αρχές του 3ου αιώνα και μετά την απόκρουσή τους ένα τμήμα τους πέρασε το Βόσπορο και εγκαταστάθηκε στα κεντρικά υψίπεδα της Μικράς Ασίας γύρω στο 279 π.Χ. Η περιοχή εγκατάστασής τους στη Φρυγία ονομάστηκε Γαλατία. Για μια τεσσαρακονταετία λεηλατούσαν την ύπαιθρο, εξαναγκάζοντας ακόμη και τους Σελευκίδες να τους πληρώνουν εισφορές.5. Ο ρωμαϊκός στρατός κυριάρχησε σε μεγάλο μέρος της Μικράς Ασίας, κατατροπώνοντας τον Αντίοχο Γ΄ στη μάχη της Μαγνησίας (189 π.Χ.). Λίγο νωρίτερα, ο ίδιος ο Ευμένης είχε μεταβεί στη Ρώμη δίνοντας διπλωματική μάχη για να κερδίσει την πρωτοκαθεδρία μεταξύ των συμμάχων της Ρώμης στην Ανατολή. Κατάφερε ώστε με τη συνθήκη της Απάμειας (188 π.Χ.) να του δοθούν όλα τα μικρασιατικά εδάφη βόρεια του Ταύρου και ως τα όρια της Καππαδοκίας. Στο νότο απέκτησε το λυκικό λιμάνι της Τελμησσού. Επίσης το Πέργαμον πήρε στην κυριαρχία της όλες τις θρακικές κτήσεις του Αντιόχου.6. Η επίθεση έγινε από οπαδούς του Μακεδόνα βασιλιά Περσέα, καθώς ο λόγος της επίσκεψης του Ευμένη στη Ρώμη ήταν να προσπαθήσει να υποκινήσει επίθεση εναντίον του. 7. Ο Άτταλος Γ΄ είχε αναπτύξει παθολογική φοβία για συνωμοσίες εναντίον του. Για το λόγο αυτό έβαλε να δολοφονήσουν αρκετά μέλη του συγγενικού και φιλικού του περιβάλλοντος. Στη συνέχεια όμως, προφανώς λόγω τύψεων, κλείστηκε στα ανάκτορα και άρχισε να ασχολείται με τη γλυπτική, τη φαρμακολογία και τη βοτανική. 8. Την κληρονομιά αυτή αμφισβήτησε ο Αριστόνικος ο Εφέσιος, ο οποίος οδήγησε μέρος των κατώτερων κυρίως στρωμάτων σε εξέγερση, χωρίς ωστόσο επιτυχία. Βλ. Collins, F., *The Revolt of Aristonicus* (Diss. University of Virginia 1978). 9. Ως προς τις πόλεις οι Ατταλίδες διατήρησαν τις υπάρχουσες, επανίδρυσαν άλλες, όπως τις Τράλλεις, ενώ τέλος ίδρυσαν και νέες, με χαρακτηριστικότερη την Αττάλεια, μεγάλο εμπορικό λιμάνι έως σήμερα.10. Ο όρος «ιερά γη» χρησιμοποιούνταν για να δηλώσει ιερά που διέθεταν τη δική τους εδαφική επικράτεια, την οποία έλεγχαν οικονομικά. Το καθεστώς αυτό δεν άλλαξε με τους Ατταλίδες, όμως συχνά η οικονομική ανάπτυξη των περιοχών ήταν σημαντική, καθώς αυξήθηκε ο «προσκυνηματικός τουρισμός» και μαζί με αυτόν και οι τοπικές εμποροπανηγύρεις. Επιπλέον, τα ιερά ήταν πλέον υποχρεωμένα να πληρώνουν φόρους για τη γη που νέμονταν.11. Εξαιρετική πηγή για τα καθήκοντα των αστυνόμων, αλλά και για τις λεπτομερέστατες νομοθετικές ρυθμίσεις που αφορούσαν τα έργα, την καθαριότητα κ.λπ. αποτελεί η «επιγραφή των αστυνόμων», γραμμένη στα τέλη του 1ου αι. μ.Χ., αλλά που απηχεί παλιότερες ρυθμίσεις. Η επιγραφή είχε την ισχύ βασιλικού νόμου, που είχε θεσπιστεί μάλλον από τον Ευμένη Β΄. Βλ. Kolbe, W., *AM* XXVII (1902), σελ. 47-77 = OGIS no. 483· Lécrivain, C., “La loi des astynomes de Pergame”, *Memoires de l’Académie des Sciences, Ins.et Belles Lettres de Toulouse,* X, series III (1903), σελ. 363-376· Hitzig, H.F., “Die Astynomeninschrift von Pergamon”, *Zeitschrift der Sauvigny-Stiftung für Rechtsgeschichte*, *Romanist.Abteilung* XXVI (1905), σελ. 432-449. Τους αστυνόμους βοηθούσαν στα καθήκοντά τους οι *αμφοδάρχαι*,ένα είδος δημόσιων επιστατών που συγκέντρωναν τα πρόστιμα, ενώ τους στρατηγούς βοηθούσαν οι *πράκτορες* και οι *νομοφύλακες*.12. Φορολογική ατέλεια παραχωρούνταν μόνο από το βασιλιά σε συγκεκριμένα άτομα ή ομάδες ατόμων και για καθορισμένο λόγο.13. Βλ. von Fritze, H., “Die Münzen von Pergamon”, *AbhBerlin* (1910), σελ. 1-108· Imhoof-Blumer, F., *Die Münzen der Dynastie von Pergamon* (Berlin 1884). Για τις κοπές της Ρωμαϊκής περιόδου βλ. Burnett, A. – Amandry, M. – Ripolles, P.M., *Roman Provincial Coinage* (London – Paris 1992). 14. Ο Κουαδράτος ήταν γόνος επιγαμίας μεταξύ βασιλικής γενιάς Γαλατών και περγαμηνής αριστοκρατικής οικογένειας. Βλ. White, M., “The social economy of Roman Pergamon”, στο Koester, H. (επιμ.), *Pergamon: Citadel of the Gods*,σελ. 331-373.15. Στην ουσία όμως ο ανταγωνισμός ήταν βαθύτερος και οφειλόταν στην έριδα για την πρωτοκαθεδρία στην οικονομική και πολιτική ζωή της Μικράς Ασίας. 16. Kampmann, U., *Die Homonoia-Verbindungen der Stadt Pergamon* (Saarbrücker Studien zur Archäologie und Alten Geschichte 9, Saarbrücken 1996). 17. Για το βυζαντινό και οθωμανικό Πέργαμον βλ. Gelzer, H., *Pergamon unter Byzantiner und Oxmanen* (Abhandlungen der königlich Preussischen Akademie der Wissenschaften 2, Berlin 1903) και Rheidt, K., “In the Shadow of Antiquity: Pergamon and the Byzantine Millenium”, στο Koester, H. (επιμ.), *Pergamon: Citadel of the Gods* (Harvard Theological Studies 46, Harvard 1998), σελ. 395-425.18. Βρίσκεται σήμερα αναστηλωμένο στο Μουσείο του Περγάμου στο Βερολίνο.19. Βλ. Thomas, Ch.M., “The sanctuary of Demeter at Pergamon: Cultic Space for Women and its Eclipse”, στο Koester, H. (επιμ.), *Pergamon: Citadel of the Gods* (Harvard Theological Studies 46, Harvard 1998), σελ. 277-297.20. Στο ελληνικό πάνθεο η Μεγάλη Μητέρα ισοδυναμούσε με τη Ρέα. 21. Θεωρείται ότι αυτός που φρόντισε να μεταφερθεί η λατρεία ήταν ένας Περγαμηνός πολίτης, ο Αρχίας, ο οποίος είχε θεραπευτεί στο Ασκληπιείο της Επιδαύρου. 22. Βλ. Jones, C., “Aelius Aristides and the Asclepieion”, στο Koester, H. (επιμ.), *Pergamon: Citadel of the Gods* (Harvard Theological Studies 46, Harvard 1998), σελ. 63-77.23. Βλ. Wulf-Rheidt, U., “The Hellenistic and Roman Houses of Pergamon”, στο Koester, H. (επιμ.), *Pergamon: Citadel of the Gods* (Harvard Theological Studies 46, Harvard 1998), σελ. 299-331. |
|

 |  |

Τέλος φόρμας

|  |
| --- |
| Θυάτειρα (Αρχαιότητα) |
|

|  |
| --- |
| **1. Ταύτιση και ονοματολογία**Τα Θυάτειρα, σημαντική πόλη της βόρειας Λυδίας, βρίσκονταν, σύμφωνα με επιγραφικές μαρτυρίες, στη θέση του σημερινού οικισμού Ak-hisar, κοντά στην πόλη Manisa, 80 χλμ. ΒΑ της Σμύρνης. Ήταν χτισμένα στην εύφορη κοιλάδα του ποταμού Λύκου και λόγω της θέσης τους στη συμβολή κομβικών οδών, που οδηγούσαν ΒΔ προς την Πέργαμο, ΝΑ προς τις Σάρδεις και ΝΔ προς τη Μαγνησία και τη Σμύρνη, υπήρξαν σημαντικό κέντρο του εγχώριου και διαμετακομιστικού εμπορίου.1Σύμφωνα με το Στράβωνα, τα Θυάτειρα βρίσκονταν στα αριστερά οροσειράς που όριζε από τα νότια την περιοχή της Απολλωνίας. Επιπλέον, αναφέρει ότι πρόκειται για κατοικία των Μακεδόνων και ότι πολλοί την αποκαλούν "απώτατη πόλη της Μυσίας".2 Από το γεωγράφο Πτολεμαίο τα Θυάτειρα αποκαλούνται μητρόπολη και παραδίδονται ανάμεσα στις πόλεις της Λυδίας.3Το όνομα Θυάτειρα απαντά σε επιγραφή για πρώτη φορά στις αρχές του 3ου αιώνα π.Χ.4 Ως γεωγραφικός όρος όμως φαίνεται να προϋπήρχε. Η ετυμολογία του ονόματος δεν είναι σαφής, αλλά κατά την επικρατούσα άποψη η κατάληξη της λέξης έχει ασιατική προέλευση.5 Αξίζει επίσης να σημειωθεί ότι σύμφωνα με τον Πλίνιο6 τα Θυάτειρα ονομάζονταν αρχικά Πελόπεια και Ευιππία, ενώ ο Στέφανος Βυζάντιος7 τα αναφέρει ως πόλη της Λυδίας, την οποία αποκαλεί "Μυσῶν ἐσχάτη", και επιπλέον παραδίδει τα αρχαιότερα ονόματά της Πελόπεια και Σεμίραμις.8 O Σέλευκο Α΄ ο Νικάτωρ, μάλλον, είναι αυτός που εγκατέστησε εκεί τον πρώτο ελληνιστικό οικισμό περί το 281/280 π.Χ. και έτσι έχουμε τις αναφορές σε σειρά επιγραφών, στις οποίες τα Θυάτειρα χαρακτηρίζονται ως "μακεδονικός οικισμός".9 Μετά την οθωμανική κατάκτηση τα Θυάτειρα πήραν το σημερινό τους όνομα Ak-hisar.10**2. Ιστορική επισκόπηση**Οι αρχαίες μαρτυρίες για τα Θυάτειρα προέρχονται κυρίως από το μεγάλο αριθμό επιγραφών των Ελληνιστικών και Ρωμαϊκών χρόνων,11 δεδομένου ότι οι αναφορές των αρχαίων συγγραφέων είναι αποσπασματικές. Ιστορικά στοιχεία για την πόλη αυτή παραδίδουν ο γεωγράφος Στράβων και ο βιογράφος Πλούταρχος. Την πόλη, όπως έχουμε ήδη αναφέρει, καταγράφουν στους καταλόγους τους ο ιστορικός Πλίνιος και ο γεωγράφος Πτολεμαίος.12Τα Θυάτειρα ιδρύθηκαν μάλλον από τους Λυδούς στα τέλη του 8ου με αρχές του 7ου αιώνα π.Χ. και απέκτησαν χαρακτήρα σημαντικού οικονομικού κέντρου στα βόρεια της λυδικής επικράτειας. Γύρω στο 500 π.Χ. πέρασαν στη σατραπεία Λυδίας της Περσικής Αυτοκρατορίας. Το 334 π.Χ. κατακτήθηκαν από το Μεγάλο Αλέξανδρο και πέρασαν στο μακεδονικό βασίλειο. Μετατράπηκαν σε μία από τις μακεδονικές στρατιωτικές αποικίες από το Σέλευκο Α΄ το Νικάτορα (312-281 π.Χ.), που πήρε τον έλεγχο της περιοχής, όταν επικράτησε επί του Λυσιμάχου μετά τη μάχη στο Κουροπέδιο (281 π.Χ.), και εγκατέστησε στην πόλη Μακεδόνες στρατιώτες.13 Η κομβική θέση της πόλης και η βιοτεχνική δραστηριότητά της την κατέστησαν συγκοινωνιακό κέντρο με πλούσια παραγωγική και εμπορική ανάπτυξη. Στις αρχές του 3ου αι. π.Χ. τα Θυάτειρα απειλήθηκαν από τους Γαλάτες. Το γεγονός μαρτυρείται σε επιγραφή που χρονολογείται το 275/274 π.Χ., όπου και μνημονεύονται οι μονάρχες Σέλευκος Α΄ και Αντίοχος Α΄ (290-261 π.Χ.) και εκφράζονται ευχαριστίες στον Απόλλωνα για τη σωτηρία της πόλης από την πρόσφατη επίθεση των Γαλατών.14Τα Θυάτειρα παρέμειναν στη σελευκιδική κυριαρχία έως την ήττα του Αντιόχου Γ΄ (223-187 π.Χ.) στη μάχη της Μαγνησίας (190 π.Χ.) από το βασιλιά της Περγάμου Ευμένη Β΄ (197-158 π.Χ.) και τους Ρωμαίους. Σύμφωνα μάλιστα με το Λίβιο, πριν από την αναμέτρηση ο Ευμένης επέλεξε να στρατοπεδεύσει στα Θυάτειρα, λόγω της στρατηγικής τους θέσης.15 Ύστερα από την ειρήνη της Απάμειας (188 π.Χ.) η πόλη συμπεριλήφθηκε στο βασίλειο της Περγάμου. Υπό την κυριαρχία των Ατταλιδών (αρχές 3ου και 2ος αι. π.Χ.) τα Θυάτειρα άκμασαν και διευρύνθηκαν πληθυσμιακά.16Μετά το θάνατο του Αττάλου Γ΄ του Φιλομήτορος, το 133 π.Χ., ο Αριστόνικος, πιθανόν νόθος γιος του Ευμένη Β΄, επαναστάτησε (133-129 π.Χ.), διεκδικώντας το περγαμηνό βασίλειο, επιτέθηκε στις πόλεις της βόρειας Λυδίας και κατέλαβε τα Θυάτειρα.17Στην αρχαία ιστοριογραφία τα Θυάτειρα αναφέρονται πάλι κατά τη λήξη του Α΄ Mιθριδατικού πολέμου (89-85 π.Χ), με αφορμή την αυτοκτονία του Ρωμαίου αξιωματικού Γάιου Φλάβιου Φιμβρία, ο οποίος είχε οργανώσει εξέγερση εναντίον του Σύλλα.18 Την ίδια εποχή, γύρω στο 80 π.Χ., η πόλη πέρασε στη Ρωμαϊκή Αυτοκρατορία και εντάχθηκε στην επαρχία της Ασίας. Οι Ρωμαίοι αυτοκράτορες έδειξαν ενδιαφέρον για τα Θυάτειρα.19 Ο αυτοκράτορας Τιβέριος (14-37) ζήτησε από τη σύγκλητο να σταλεί βοήθεια στην πόλη που είχε υποστεί ζημιές μετά το σεισμό του 17 μ.Χ.20 Τον 1ο αιώνα ξεκίνησε η περίοδος ακμής της πόλης που κορυφώθηκε, σύμφωνα με το μεγάλο αριθμό των επιγραφικών μαρτυριών, την εποχή των Αντωνίνων (138-193) και των Σεβήρων (193-235). Το 123 επισκέφθηκε τη Λυδία ο αυτοκράτορας Αδριανός (117-138) και ευεργέτησε τα Θυάτειρα με προνόμια και δωρεές.21 Ιδιαίτερο ενδιαφέρον όμως επέδειξε για την πόλη ο αυτοκράτορας Καρακάλλας (211-217), ο οποίος την επισκέφθηκε το 215 και διέμεινε για κάποιο χρονικό διάστημα. Ο Καρακάλλας απέδωσε στην πόλη τον επίσημο τίτλο «Λαμπροτάτη και Μεγίστη», καθώς και το προνόμιο conventus iuridicus.22 Τα Θυάτειρα εντάχθηκαν στην επαρχία της Λυδίας μετά τον επαναπροσδιορισμό των επαρχιών από το Διοκλητιανό (284-305), όπου και παρέμειναν έως τη Μεσοβυζαντινή περίοδο. **3. Οικονομική ζωή**Τα Θυάτειρα αποτελούσαν ένα από τα αρχαιότερα και σημαντικότερα κέντρα παραγωγής υφασμάτων στην περιοχή των Σάρδεων.23 Η υφαντουργία ήταν εξάλλου ιδιαίτερα διαδεδομένη στη βόρεια Λυδία από την εποχή του λυδικού βασιλείου.24 Τα υφαντουργικά προϊόντα, όπως τα ενδύματα, τα λινά και μάλλινα υφάσματα, ήταν η κύρια εξαγώγιμη παραγωγή των Θυατείρων.25 Σε επιγραφικές μαρτυρίες, κυρίως τιμητικού χαρακτήρα, που χρονολογούνται στα Ρωμαϊκά χρόνια παραδίδονται επαγγέλματα και ακμάζουσες συντεχνίες, σχετικές με την υφαντουργία, όπως είναι οι λανάριοι, οι λινουργοί και οι βαφείς.26Βασική παραγωγή των Θυατείρων, κυρίως από τις αρχές του 3ου αιώνα, ήταν και τα κεραμικά σκεύη. Στις επιγραφές αναφέρεται το επάγγελμα του κεραμέα. Οι κεραμείς αποτελούσαν επίσης σημαντική συντεχνία, ενώ τα αγγεία μαζί με τα υφάσματα ήταν τα κύρια προϊόντα του εξαγωγικού εμπορίου της πόλης.27 Η βιοτεχνική παραγωγή συμπληρωνόταν από βυρσοδεψία, υποδηματοποιία και εργαστήρια παραγωγής χάλκινων προϊόντων, που γνώρισαν μεγάλη ανάπτυξη χάρη στη δραστηριότητα των αντίστοιχων συντεχνιών.28 Αξίζει επίσης να σημειωθεί ότι, μαζί με τους παραγωγούς και τους βιοτέχνες, συντεχνιακές ομάδες συγκροτούσαν και οι έμποροι που διακινούσαν τα συγκεκριμένα προϊόντα. Τα πρωιμότερα νομίσμα που βρέθηκαν είναι χάλκινες κοπές που χρονολογούνται πριν από το 190 π.Χ. και απεικονίζουν στον εμπροσθότυπο τον Απόλλωνα ή την Άρτεμη και στον οπισθότυπο τρίποδα ή διπλό πέλεκυ με την επιγραφή «ΘΥΑΤΕΙ-ΡΗΝΩΝ».29 Τα νομίσματα της Αυτοκρατορικής περιόδου απεικονίζουν Ρωμαίους αυτοκράτορες, τοπικούς διοικητές ή θεούς, όπως το Διόνυσο, τον Ηρακλή, τον Απόλλωνα, την Αθηνά και πιο συχνά την Αρτέμιδα Βορειτηνή, ενώ στον οπισθότυπο αναγράφεται πάντα η επιγραφή «ΘΥΑΤΕΙΡΗΝ-ΩΝ»ή «ΘΥΑΤΕΙ-ΡΑ».30**4. Κοινωνία – Θεσμοί – Πολιτειακή οργάνωση**Τα Θυάτειρα απέκτησαν χαρακτήρα ελληνικής πόλης μετά την επικράτηση του Σελεύκου Α΄. Ως μακεδονική αποικία είχαν κυρίως στρατιωτικό χαρακτήρα, συγχρόνως όμως οργανώθηκαν και πολιτειακά με βουλή και δήμο, σύμφωνα με το πρότυπο των αυτόνομων πόλεων της Μικράς Ασίας.31 Στις αρχές του 2ου αιώνα π.Χ., όταν η πόλη περιήλθε στην επικράτεια των Ατταλιδών, εξαρτήθηκε από τη διοικητική και δικαστική αρχή της Περγάμου, υπό την οποία παρέμεινε ακόμα και μετά την κατάκτησή της από τους Ρωμαίους. Έτσι στα τέλη του 1ου αιώνα π.Χ. ο Πλίνιος την κατατάσσει ανάμεσα στις πόλεις που είχαν κέντρο την Πέργαμο.32 Κατά την Αυτοκρατορική περίοδο τα Θυάτειρα ήταν σημαντική ρωμαϊκή πόλη, με πολιτειακή ανάπτυξη και κοινωνική διαστρωμάτωση ανάλογη με αυτή που είχαν οι σύγχρονες ακμάζουσες πόλεις. Στο 2ο αιώνα ο Πτολεμαίος καταγράφει τα Θυάτειρα ως «μητρόπολη».33 Το 215 ο αυτοκράτορας Καρακάλλας κατά την επίσκεψη στα Θυάτειρα αποδέσμευσε την πόλη από τη δικαστική αρχή της Περγάμου, αποδίδοντάς της αυτόνομη δικαστική έδρα.34 Ως μητρόπολη της επαρχίας της Λυδίας με πολιτική αυτοδιοίκηση τα Θυάτειρα αποτελούσαν το κέντρο πολλών μικρότερων πόλεων και οικισμών.35**5. Θρησκεία**Από τις πολυάριθμες αρχαίες λατρείες που τελούνταν στα Θυάτειρα οι σημαντικότερες, με τοπικό χαρακτήρα, ήταν αυτές της Άρτεμης, του Απόλλωνα και του θεού Ήλιου.36 Τα νομίσματα και οι επιγραφές αναφέρουν τα επίθετα των θεών: «Άρτεμις Βορειτήνη» και «Απόλλων Τυριμναίος».37 Ο τελευταίος αποτελούσε συγκερασμό του Ήλιου και του Απόλλωνα και ήταν ο κύριος θεός της πόλης, προς τιμή του οποίου τελούνταν εορταστικές εκδηλώσεις.38Σημαντική θέση στην τοπική λατρεία πρέπει να κατείχε και ο Διόνυσος.39 Ιερά κτίσματα δεν έχουν εντοπιστεί στα Θυάτειρα, πιθανόν κάποιος αρχαίος ναός να υπήρχε στη θέση του μεταγενέστερου μουσουλμανικού τεμένους. Επίσης από επιγραφή πληροφορούμαστε την κατασκευή του πρόπυλου του τεμένους του Τυριμναίου, η θέση του οποίου μας είναι άγνωστη.40 Τέλος, γνωρίζουμε ότι η διάδοση του χριστιανισμού ξεκίνησε στα Θυάτειρα τον 1ο αιώνα, μετά την επίσκεψη του Αποστόλου Παύλου,41 ενώ ήδη υπήρχε στη πόλη ισχυρή ιουδαϊκή κοινότητα.**6. Πολιτισμός**Στα Θυάτειρα τελούνταν ποικίλες εορταστικές εκδηλώσεις με κυρίαρχες εκείνες προς τιμή του Απόλλωνος Τυριμναίου, τα λεγόμενα Σεβαστά Τυρίμνεια. Οι γιορτές περιλάμβαναν μουσικούς και γυμνικούς αγώνες. Κατά το 2ο αιώνα μαρτυρούνται επίσης αθλητικοί αγώνες αφιερωμένοι στον Αδριανό, τα «Αδριάνεια Ολύμπια». Στις επιγραφές μετά το 233 συναντάται ο «Σεβήριος Αγών» προς τιμή του Αλεξάνδρου Σεβήρου. Οι εορταστικές και αθλητικές δραστηριότητες τεκμηριώνονται από μεγάλο αριθμό επιγραφών που τιμούν χορηγούς, γυμνασιάρχες, αγωνοθέτες και νικητές αγώνων. Αγωνοθέτης ή χορηγός μπορούσε να είναι ένα άτομο, αλλά και μια ομάδα ή συντεχνία, όπως οι βαφείς.42Από τις επιγραφές μαθαίνουμε επίσης ότι τα Θυάτειρα διέθεταν κατά τους Αυτοκρατορικούς χρόνους τρία γυμνάσια, η θέση των οποίων παραμένει δυστυχώς άγνωστη.43 Παράλληλα, ο δήμος, αλλά και διάφοροι χορηγοί είχαν ανεγείρει δημόσια οικοδομήματα, ανάμεσα στα οποία συγκαταλέγεται και ένα συγκρότημα κατοικιών, που περιβαλλόταν από κιονοστοιχίες. Στις επιγραφές τιμούνται τέτοιοι χορηγοί, όπως ο Κλαύδιος Αμφίμαχος, ενώ μεγάλος είναι και ο αριθμός των τιμητικών επιγραφών προς τους αυτοκράτορες. 44Από τους πρώτους που τιμήθηκαν στην πόλη ήταν ο στρατηγός Λούκουλος, ο οποίος, μετά τη λήξη του Α΄ Μιθριδατικού πολέμου (85 π.Χ.), διατάχθηκε από το Σύλλα να συγκεντρώσει 20.000 τάλαντα ως αποζημίωση από τις πόλεις της Μικράς Ασίας. Ο Λούκουλος έκανε το καθήκον του με επιείκεια και σύνεση και για το λόγο αυτό οι πόλεις Θυάτειρα και Σύναδα του αφιέρωσαν άγαλμα και τον ονόμασαν προστάτη και ευεργέτη.45 Επίσης, οι Θυατειρηνοί τίμησαν ιδιαίτερα τον Αδριανό κατά την επίσκεψή του στην πόλη με σειρά αφιερωμάτων, ενώ ως ευεργέτης και ιδρυτής τιμήθηκε από τους πολίτες και ο Καρακάλλας.46**7. Οικιστική οργάνωση του αρχαίου οικισμού**Ο πολεοδομικός ιστός των Θυατείρων δεν είναι δυνατό να ανασυστηθεί, εφόσον δεν έχουν πραγματοποιηθεί συστηματικές ανασκαφές και το μεγαλύτερο μέρος της πόλης έχει καλυφθεί από το σύγχρονο οικισμό. Κατά την επικρατούσα άποψη, η ακρόπολη των Θυατείρων βρισκόταν σε ύψωμα εντός της σύγχρονης πόλης.47 Εκεί εντοπίστηκαν προϊστορικά ευρήματα οικιακής χρήσης (3η χιλιετία π.Χ.). Βρέθηκαν επίσης μια ελληνιστική σαρκοφάγος και επιγραφές της ίδιας περιόδου, ενώ ελληνιστικά ερείπια αποκαλύφθηκαν στην ευρύτερη περιοχή. Κοντά στην ακρόπολη (σημ. περιοχή Tepemezari) υπάρχουν κατάλοιπα ρωμαϊκού κτηριακού συγκροτήματος και μιας οδού με κιονοστοιχίες. Υπολογίζεται ότι ο δρόμος αυτός είχε μήκος 100 μ. και οδηγούσε στην ακρόπολη. Σε ανασκαφικές έρευνες που πραγματοποιήθηκαν μεταξύ του 1969 και του 1971 αποκαλύφθηκαν και άλλα αρχιτεκτονικά λείψανα δημόσιων κτηρίων, όπως ένα ορθογώνιο ρωμαϊκό κτίσμα διαστάσεων 40x10 μ. Λυδικοί και φρυγικοί τάφοι υπάρχουν και στις γύρω βραχώδεις πλαγιές.48 Εκτός από τις επιγραφές και τα νομίσματα που έχουν βρεθεί, στα λιγοστά κινητά ευρήματα συγκαταλέγονται γλυπτά και αγγεία της Eλληνιστικής και Ρωμαϊκής περιόδου. Στα ανατολικά της αρχαίας πόλης βρέθηκαν τα ερείπια ρωμαϊκού υδραγωγείου, μιας υπέργειας κατασκευής με τόξα και καμάρες.491. *PECS*, σελ. 1976, βλ. λ. “Thyateira” (R. Stillwell). Για τον ποταμό Λύκο βλ. Plin., *Ν.Η.* V.XXXI.115. Η παλαιότερη πραγματεία για τα Θυάτειρα βάσει των επιγραφικών μαρτυριών είναι του Clerc, M., *De rebus Thyatirenorum* *commentatio epigraphica* (Paris 1893)· Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 123.2. Στράβων, *Γεωγρ.* 13.4.4 (C 625) και 14.1.38 (C 646), όπου περιγράφει την πορεία του Αριστονίκου. «Ἐπὶ δὲ τὸν νότον ὀρεινὴ ῥάχις ἐστίν, ἣν ὑπερβᾶσι καὶ βαδίζουσιν ἐπὶ Σάρδεων πόλις ἐστὶν ἐν ἀριστερᾷ Θυάτειρα κατοικία Μακεδόνων, ἣν Μυσῶν ἐσχάτην τινὲς φάσιν».3. Πτολ., *Γεωγ.* 5.2.16.4. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 12, αρ. 19.5. *RE* VI1, στήλη 657, βλ. λ. “Thyateira” (J. Keil). Επίσης βλ. Magie, D., *Roman rule in Asia Minor. To the end of third century after Christ*, τόμ. IΙ (Princeton – New Jersey 1950), σελ. 977. Σύμφωνα με το Magie, η κατάληξη του ονόματος συναντάται και σε άλλα τοπωνύμια της Λυδίας, π.χ. Απατείρα, Τημενοθύραι και Γριμενοθύραι και πιθανόν να σημαίνει το φρούριο στη λυδική γλώσσα. Βλ. επίσης: Cohen, G., *The hellenistic settlements in Europe, the Islands and Asia Minor*, Berkeley, Los Angeles, Oxford, 1995, σελ. 238.6. Plin., *Ν.H.* V.ΧΧΧΙ.115.7. Ο Στέφανος Βυζάντιος στα *Εθνικά*, βλ. λέξη «Θυάτειρα», παραδίδει δύο εκδοχές ως προς την ετυμολογία του ονόματος. Κατά την πρώτη εκδοχή, η πόλη ονομάστηκε «Θυάτειρα» από το Σέλευκο Α΄ Νικάτορα, επειδή την εποχή αυτή (281 π.Χ.) που πολεμούσε με το Λυσίμαχο στη γύρω περιοχή πληροφορήθηκε ότι απέκτησε θυγατέρα και έτσι ονόμασε την πόλη Θυγάτειρα. Η θηλυκή αρχικά ονομασία μετατράπηκε αργότερα σε ουδέτερη. Η δεύτερη εκδοχή αφορά το εθνικό «Θυατειρινός». Όταν οι Μυσοί θέλησαν να χτίσουν την πόλη «Ἀνεῖλεν ὁ θεός, οὗ ἂν ὁραθείη ἔλαφος τετοξευμένη καὶ τροχάζουσα κτίσαι, εὑρόντας δ’ ὀνομάσαι διὰ τὸ θύειν καὶ τροχάζειν τὴν ἔλαφον. Τὸ ἐθνικὸν Θυατειρινὸς». Είναι σαφές ότι οι ετυμολογικές εκδοχές που παραδίδει ο Στέφανος Βυζάντιος είναι μεταγενέστερες παρετυμολογίες. 8. Έχει επίσης αμφισβητηθεί αν οι ονομασίες Σεμίραμις, Πελόπεια και Ευιππία που παραδίδονται από τον Πλίνιο και το Στέφανο Βυζάντιο αποτελούν τα αρχαία ονόματα της πόλης των Θυατείρων. Πρβλ. Ramsay, W.M., *The historical Geography of Asia Minor* (1962), σελ. 121· *RE* VI1, στήλη 657, βλ. λ. “Thyateira” (J. Keil). Magie, D., *Roman rule in Asia Minor. To the end of third century after Christ*, τόμ. IΙ (Princeton – New Jersey 1950), σελ. 977.9. Cohen, G., *The hellenistic settlements in Europe, the Islands and Asia Minor* (Berkeley, Los Angeles, Oxford 1995), σελ. 238-240. Hotz, W., *Die Mittelmeerküsten Anatoliens* (Darmstadt 1989), σελ. 249.10. Το σύγχρονο όνομα πιθανόν αποτελεί μετάφραση του βυζαντινού όρου «Άσπρο Κάστρο», πιθανόν από το λευκό πύργο του κάστρου.11. Για επιγραφές βλ. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 11 κ.ε., όπου δημοσιεύονται 120 αποσπάσματα από επιγραφές. Επίσης, βλ. *CIG* II.3, 3473 έως 3522· *IGR* IV, σελ. 404-431, αρ. 1189 έως 1286· Merkelbach, R., “Epigramm aus Thyateira”, *ZPE* 9 (1972), σελ. 132· Merkelbach, R., “Drei Texte des Jahres 49 v.Chr. aus Thyateira”, *ZPE* 16 (1975), σελ. 39-42. Petzl, G., “Antike Zeugnisse aus der Umgedung von Thyateira”, *ZPE* 23 (1976), σελ. 243-250· Herrmann, P., “Die Karriere eines Prominenten Juristen aus Thyateira”, *Tyche* 12 (1997), σελ. 111-123. Από το σύνολο των επιγραφών εκτίθενται στο μουσείο της Manisa μόνο 21.12. Στράβ., *Γεωγ.* 14.1.38 (C 646)· Πλούτ., *Σύλλ.* 25· Plin., *N.H.* V.ΧΧΧΙ.115 και V.126· Πτολ., *Γεωγ*. 5.2.16.13. Meinardus, O.F.A., *The Greeks of Thyatira* (Athens 1974) σελ. 6-7· Jones, A.H.M., *The cities of the Eastern Roman Provinces* (Oxford 1971), σελ. 44-45. Έχει διατυπωθεί η άποψη ότι επειδή ο Σέλευκος Α΄ έφυγε αμέσως μετά τη μάχη στο Κουροπέδιο για τη Θράκη είναι πιθανόν τα Θυάτειρα να μην ιδρύθηκαν από τον ίδιο, αλλά από τον Αντίοχο Α΄ (290-261 π.Χ.). Η θέση όμως αυτή έχει αμφισβητηθεί. Βλ. Magie D., *Roman rule in Asia Minor. To the end of third century after Christ*, τόμ. IΙ (1950), σελ. 977. 14. Πρόκειται για την επιγραφή όπου καταγράφεται για πρώτη φορά το όνομα της πόλης. Βλ. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 12, αρ. 19. Πρβλ. Magie, D., *Roman rule in Asia Minor. To the end of third century after Christ*, τόμ. ΙΙ (Princeton – New Jersey 1950), σελ. 731, σημ. 11. 15. Βλ. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 123, όπου αναφέρεται ότι κατά τα τέλη του 3ου αι. π.Χ. τα Θυάτειρα είχαν περάσει στον έλεγχο του Αττάλου Α΄ και παρέμειναν για πρώτη φορά υπό την ατταλιδική κυριαρχία μέχρι το 196/195 π.Χ.16. Η υποταγή των Θυατείρων στο περγαμηνό βασίλειο μαρτυρείται από μια μεταγενέστερη τιμητική επιγραφή του 2ου αιώνα μ.Χ., όπου αναφέρονται «οι Ηρακληασταί», λατρευτές του Ηρακλή που κατοικούσαν στα Μερνούφυτα, γειτονική περιοχή ή προάστιο των Θυατείρων, από την εποχή της βασιλείας του Αττάλου Α΄ (241-197 π.Χ.) και του Ευμένη Β΄ (197-159 π.Χ.) («οι από βασιλέων Αττάλου και Ευμένους κατοικούντες Μερνούφυτα Ηρακληασταί»). Βλ. Keil, J. –Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 27-28 και αρ. 51.17. Στράβ., *Γεωγ*. 14.1.38 (C 646)· Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 152. Ο Αριστόνικος νικήθηκε από τα ρωμαϊκά στρατεύματα (130 π.Χ.) και θανατώθηκε στη Ρώμη, βλ. Hornblower, S. – Spawforth, A. (επιμ.), *The Oxford Classical Dictionary* (Oxford 1996), σελ. 163.18. Πλούτ., *Σύλλ.* 25. Ο Φιμβρίας υπήρξε αξιωματικός του υπάτου Λευκίου Ουαλερίου Φλάκκου, πολιτικού αντιπάλου του Σύλλα. Ο Φιμβρίας οργάνωσε εξέγερση εναντίον του Σύλλα. Ωστόσο, κοντά στην πόλη Θυάτειρα, όπου είχε στρατοπεδεύσει, ο στρατός του υποδέχτηκε ένθερμα το Σύλλα και τάχθηκε στο πλευρό του. Η προδοσία από το στράτευμά του και ο φόβος για την τιμωρία του από τον Σύλλα οδήγησαν το Φιμβρία στην αυτοκτονία.19. Βλ. αναλυτικά Meinardus, O.F.A., *The Greeks of Thyatira* (Athens 1974), σελ. 31-39. 20. *RE* VI1 (1936), στήλη 658,βλ. λ. “Thyateira” (J. Keil). 21. Για την επίσκεψη του Αδριανού στα Θυάτειρα βλ. *IG* II2, 1088 και *CIL* III, suppl. 1, 7003.. Meinardus, O.F.A., *The Greeks of Thyatira* (Athens 1974), σελ. 36, 39.22. *RE* VI1 (1936), στήλη 658,βλ. λ. “Thyateira” (J. Keil)· Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 12, επιγραφή αρ. 116· Meinardus, O.F.A., *The Greeks of Thyatira* (Athens 1974), σελ. 40.23. Για την παράδοση της υφαντουργίας στις πόλεις της Λυδίας και Ιωνίας βλ. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 47-48. 24. Σχετική μνεία υπάρχει στην *Ιλιάδα* Δ 141-143.25. Meinardus, O.F.A., *The Greeks of Thyatira* (Athens 1974), σελ. 17-18. Στη Λυδία η αγάπη για πολυτέλεια και επίδειξη επηρέασε σε μεγάλο βαθμό την υφαντουργία. Μια ειδική ποικιλία από τάπητες και ενδύματα της Λυδίας ονομαζόταν από τους Ρωμαίους «ατταλική», ίσως γιατί παλαιότερα προοριζόταν για τους βασιλείς της Περγάμου, το πιθανότερο όμως είναι να ονομάστηκε έτσι από τους Ρωμαίους εμπόρους για να εντυπωσιάσουν και να προσελκύσουν το καταναλωτικό κοινό της Ρώμης. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 48.26. *CIG* II.3, 3496, 3480, 3497, 3498· *IGR* IV, 1209, 1213, 1226, 1239, 1242, 1252. Keil, J. – Premerstein, A., *Bericht über eine zweite Reise in Lydien II*. *Denkschriften der Kaiserlichen Akademie der Wissenschaften in Wien* (Wien 1911), σελ. 56-57, επιγραφές αρ. 117 και 118. Επίσης, η υποτιθέμενη συντεχνία «ιματευόμενοι» φαίνεται ότι είναι [πρα]γματευόμενοι, βλ. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 48· Magie, D., *Roman rule in Asia Minor. To the end of third century after Christ*, τόμ. ΙΙ (Princeton – New Jersey 1950), σελ. 812, σημ. 79 και 80. Οι βαφείς αποτελούσαν πολυπληθή και εύρωστη συντεχνία. Γι’ αυτούς είχαν χτιστεί μεγάλα οικοδομικά συγκροτήματα με στοές, κατοικίες και εργαστήρια βλ. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 56-57, επιγραφές αρ. 117 και 118.27. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 49. Για τους κεραμείς βλ. *IGR* IV, 1205.28. *CIG* ΙΙ.3, 3499 και *IGR* IV, 1216, 1259· Magie, D., *Roman rule in Asia Minor. To the end of third century after Christ*, τόμ. I (1950), σελ. 49. Άλλοι επαγγελματίες που αναφέρονται από επιγραφές είναι οι «αρτοκόποι», οι «σκυτοτόμοι», οι «προξενηταί σωμάτων» βλ. Jones, A.H.M., *The cities of the Eastern Roman Provinces* (Oxford 1971), σελ. 83, 399. Για περισσότερες πληροφορίες σχετικά με την οικονομική ζωή στα Θυάτειρα βλ. Meinardus, O.F.A., *The Greeks of Thyatira* (Athens 1974), σελ. 15-20. 29. Head, B.V., *Cataloque of the Greek Coins of Lydia* (London 1901), σελ. 292· Pl. XXIX. Για τα κιστοφορικά νομίσματα που έκοψαν τα Θυάτειρα την περίοδο που υπάγονταν στο περγαμηνό βασίλειο Jones, A.H.M., *The cities of the Eastern Roman Provinces* (Oxford 1971), σελ. 54· Imhoof-Blumer F., *Die Munzen der Dynastie von Pergamon* (Berlin 1884), σελ. 30, πίν. IV.1-4. 30. Βλ. Head, B.V., *Cataloque of the Greek Coins of Lydia* (London 1901), σελ. 293-322· Pl. XXIX, XXX, XXXI, XXXXII. Meinardus, O.F.A., *The Greeks of Thyatira* (Athens 1974), σελ. 53-55.31. Για το στρατιωτικό χαρακτήρα των Θυατείρων βλ. Magie, D., *Roman rule in Asia Minor. To the end of third century after Christ*, τόμ. ΙΙ, σελ. 973, σημ. 3. Επίσης, ο Magie υποθέτει ότι ο Φίλιππος Ε΄ όταν εισέβαλε στη Μικρά Ασία το 201 π.Χ. δέχθηκε πιθανόν, τιμές από τη βουλή και το δήμο των Θυατείρων. Βλ. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 133.32. Plin., *Ν.H.* V 126. 33. Πτολ., *Γεωγ.*5, 2, 16.34. *RE* VI 1 (1936), στήλη 657-659, βλ. λ. “Thyateira” (J. Keil).35. Από τις επιγραφές είναι γνωστές κάποιες θέσεις και πληθυσμοί που βρίσκονταν στην επικράτεια των Θυατείρων. Τέτοιοι είναι οι πληθυσμοί Ηρακληιοπολείται και οι Ταβειρηνοί, καθώς και οι θέσεις Αζάφυτα και Μερνούφυτα, που αποτελούσαν περιοχές ή προάστια των Θυατείρων, ενώ αναφέρονται και οι κώμες Αρηνών και Ναγδήμων. Βλ. Keil, J. – Premerstein, A., *Bericht über eine zweite Reise in Lydien II.* *Denkschriften der Kaiserlichen Akademie der Wissenschaften in Wien* (Wien 1911), σελ. 11· *CIG* ΙΙ.3, 3488.36. *PECS*, σελ. 1976, βλ. λ. “Thyateira” (R. Stillwell). Meinardus, O.F.A., *The Greeks of Thyatira* (Athens 1974), σελ. 27-30. Στα Θυάτειρα λατρεύονταν επίσης η Δήμητρα, ο Ήφαιστος και ο Ασκληπιός, καθώς και η Ίσιδα και ο Σέραπις. 37. Βλ. Head, B.V., *Cataloque of the Greek Coins of Lydia* (London 1901), σελ. 292-322· Keil, J. – Premerstein, A., *Bericht über eine zweite Reise in Lydien II.* *Denkschriften der Kaiserlichen Akademie der Wissenschaften in Wien* (1911), σελ. 11 κ.ε.38. Ο θεός μνημονεύεται σε πολυάριθμες επιγραφές, συχνά ως Ήλιος Πύθιος Απόλλων Τυριμναίος και τις περισσότερες φορές ως προπάτορας. Σε μια περίπτωση αναφέρεται το ιερατείο του προπάτορα θεού Ήλιου και Πυθίου Απόλλωνος Τυριμναίου. Βλ. *Reallexikon des Klassischen Altertums*, στήλη 1044, βλ. λ. “Thyateira” (F. Lübkers)· Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (1911), σελ. 11 κ.ε., αρ. 20, 49 και 115. Επίσης, βλ. Robert, L., “Inscription de Thyatire en Lydie”, *ISTROS* I (1934), σελ. 2· *CIG* ΙΙ.3, 3497, *IGR* IV, 1238 και *IGR* IV, 1213. Πρβλ. και *IGR* IV, 1222. Για την Άρτεμη βλ. *IGR* IV, 1225. Πρωιμότερη φαίνεται ότι ήταν η λατρεία του Απόλλωνος Πιτυαηνού που μαρτυρείται στην επιγραφή του 275/274 π.Χ. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 11-12 και επιγραφή αρ. 19.39. Ο Διόνυσος εικονίζεται στα νομίσματα, φέρει την επωνυμία «Καθηγεμών» και είχε οργανωμένο ιερατείο *IGR* IV, 1238 και 1240.40. *IGR* IV, 1225. Επίσης, οικοδόμημα ιερού χαρακτήρα πιθανολογείται ότι ήταν και το γνωστό από ταφική επιγραφή «Σαμφαθείον» «εν τωι Χαλδαίου Περιβόλωι», για το οποίο δε διαθέτουμε κανένα άλλο στοιχείο *CIG* ΙΙ.3, 3509· *RE* VI 1,στήλη 657-659, βλ. λ. “Thyateira” (J. Keil).41. *Πράξεις Αποστόλων* 16.14. Αξίζει να αναφέρουμε ότι από τα Θυάτειρα καταγόταν η Λυδία, η πρώτη χριστιανή που βαφτίστηκε από τον Απόστολο Παύλο στους Φιλίππους της Μακεδονίας. Meinardus, O.F.A., *The Greeks of Thyatira* (Athens 1974), σελ. 62-65.42. Πρβλ. Merkelbach, R., “Epigramm aus Thyateira”, *ZPE* 9 (1972), σελ. 132. Keil, J. – Premerstein, A., *Bericht über eine zweite Reise in Lydien II. Denkschriften der Kaiserlichen Akademie der Wissenschaften in Wien* (Wien 1911), σελ. 12. Για τους χορηγούς, αγωνοθέτες, γυμνασιάρχες και αθλητές βλ. *IGR* IV, 1225, 1236, 1238, 1239, 1240, 1241, 1242, 1243, 1244. Για τα Αδριάνεια Ολύμπια βλ. *IGR* IV, 1260. Μαρτυρούνται επίσης ως αγώνες τα Αυγούστεια: *IGR* IV, 1261 και 1265, ο Σεβήρειος Αγών: *IGR* IV, 1264, 1267, 1268, καθώς και οι αγώνες των μεγάλων Σεβαστών Τυριμνήων: IGR IV, 1270, 1273. Η γιορτή προς τιμή του Αλεξάνδρου Σεβήρου αναφέρεται στο Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 693.43. Keil, J. – Premerstein, A., *Bericht über eine zweite Reise in Lydien II.* *Denkschriften der Kaiserlichen Akademie der Wissenschaften in Wien* (Wien 1911), σελ. 12 και επιγραφές αρ. 65, 69· Magie D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 652· *Reallexikon des Klassischen Altertums*, στήλη 1044, βλ. λ. “Thyateira” (F. Lübkers). Επίσης, *IGR* IV, 1217, 1222, 1266, 1268, 1269.44. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 586. Για τον Κλαύδιο Αμφίμαχο βλ. *IGR* IV, 1237. Τιμητικές επιγραφές αυτοκρατόρων: *IGR* IV, 1193 (Βεσπασιανός), 1194 (Δομιτιανός), 1195 (Καίσαρας Σεβαστός), 1206 (Μάρκος Αυρήλιος Αντωνίνος Πίος). 45. Πλούτ., *Λούκ.* 4· Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 238.46. Bλ. Magie, D., *Roman rule in Asia Minor. To the end of third century after Christ*, τόμ. I (Princeton – New Jersey 1950), σελ. 616, 684. Για την υποδοχή του Αδριανού στα Θυάτειρα βλ. Weber, W., *Untersuchungen zur Geschichte des Kaisers Hadrianus* (Leipzig 1907), σελ. 138 και σημ. 502-503. Επίσης, *CIG*, ΙΙ.3, 3491. 47. Η θέση εντοπίζεται στο χώρο όπου ανεγέρθηκε το παλιό κρατικό νοσοκομείο του Ak-hisar.48. Οι Keil και Premerstein αναφέρουν αρχαίο νεκροταφείο στη θέση που ονομάζεται Mal Tepe στο Kenes· Keil, J. – Premerstein, A., *Bericht über eine zweite Reise in Lydien II.* *Denkschriften der Kaiserlichen Akademie der Wissenschaften in Wien* (Wien 1911), σελ. 11.49. Το υδραγωγείο θα πρέπει να ταυτίζεται με εκείνο που αναφέρεται σε επιγραφή από το Arman Kuja Tschesme, οικισμό λίγο βορειότερα από τα Θυάτειρα. Η επιγραφή πληροφορεί σχετικά με την κατασκευή και την πορεία του, επισημαίνοντας ότι περνούσε από τον ποταμό Λύκο. Βλ. Conze, A. κ.ά., *Stadt und Landschaft* (*AvP* Ι1, Berlin 1912), σελ. 143· Foucart, P., “Exploration de la plaine de l’Hermus”*, BCH* 1887, σελ. 100-101. |
|

 |  |

|  |  |  |  |
| --- | --- | --- | --- |
| ΛΑΟΔΙΚΕΙΑ

|  |
| --- |
| **1. Η θέση**Αρχαία πόλη της Φρυγίας, ανάμεσα στους μικρούς ποταμούς Κάπρο και Ασωπό (Gümüş çay). Ήταν χτισμένη στη μεγάλη κοιλάδα του ποταμού Λύκου (Çürük Su) κάτω από τα όρη Κάδμο και Σάλβακο, 15 χιλιόμετρα από την Ιεράπολη.1 Η Λαοδίκεια ταυτίστηκε με το χαμηλό λόφο ανάμεσα στα χωριά Gonzali και Eskihısar. Ο ομώνυμος ποταμός είναι αυτός που έδωσε την προσωνυμία «ἐπὶ τῷ Λύκῳ» στην πόλη.2 Στις επιγραφές υπάρχουν διάφορες παραλλαγές του ονόματος, που αναγράφεται επίσης στα νομίσματα της πόλης ήδη από το 2ο αι. π.Χ. Η επικράτειά της δε μας είναι γνωστή. Γειτονικές της πόλεις ήταν πάντως τα Αττούδα και η Τραπεζόπολις στα δυτικά, η Ιεράπολις στα βόρεια, οι Κολοσσαί στα ανατολικά και η Ηράκλεια Σαλβάκη και το Θεμισώνιον στα νότια. Περιοχές της χώρας της που αναφέρονται σε επιγραφές, όπως ο χώρος των Ελεινοκαπριτών και των Κιλαζαρέων, δεν έχουν ταυτιστεί.3**2. Η ιστορία της πόλης**Η Λαοδίκεια ιδρύθηκε από τον Αντίοχο Β΄ προς τιμήν της συζύγου του Λαοδίκης μεταξύ του 263 και του 251 π.Χ.4 Κατέλαβε τη θέση ενός παλαιότερου πολίσματος που, σύμφωνα με τον Πλίνιο το νεότερο, ονομαζόταν Διόσπολις και, αργότερα, Ροάς.5 Βάσει επιγραφής που χρονολογείται το 267 π.Χ., πριν από την ίδρυση της σελευκιδικής κτήσης, αποδεικνύεται ότι η πόλη δημιουργήθηκε από το συνοικισμό δύο πολισμάτων, της Κιδδίου κώμης και της Βαβακώμης, που βρίσκονταν ενδεχομένως στην ευρύτερη περιοχή, και του Νέου Τείχους, ενός στρατιωτικού οχυρού πάνω στο λόφο.6 Οι θεότητές τους, Δίας και Απόλλων, εξακολούθησαν να λατρεύονται και στη Λαοδίκεια. Οι μαρτυρίες που έχουμε για την ιστορία της πόλης είναι σποραδικές. Το 220 π.Χ. ο Αχαιός στέφθηκε βασιλιάς μετά την εξέγερσή του εναντίον του Αντιόχου Γ΄.7 Μετά τη συνθήκη της Απάμειας (188 π.Χ.) η Λαοδίκεια ανήκε στο βασίλειο των Ατταλιδών της Περγάμου. Τότε έκοψε για πρώτη φορά κιστοφορικά νομίσματα με την επιγραφή ΛΑΟ.8 Μετά την κληροδότηση του βασιλείου της Περγάμου στους Ρωμαίους από τον Άτταλο Γ΄ ενσωματώθηκε στην επαρχία της Ασίας (133 π.Χ.). Κατά τον Α΄ Μιθριδατικό πόλεμο η πόλη αντιστάθηκε σθεναρά στο βασιλιά υπό την ηγεσία του Ρωμαίου διοικητή Κόιντου Όππιου, αλλά τελικά παραδόθηκε.9 Τον 1ο αι. π.Χ. κατείχε σημαντική θέση ως δικαστικό κέντρο του conventus της Κίβυρας. Μάλιστα το 50 π.Χ. διέμεινε στην πόλη για δέκα εβδομάδες ο Κικέρωνας εκδικάζοντας υποθέσεις.10 Το 40 π.Χ. η Λαοδίκεια αντιστάθηκε στην επιδρομή των Πάρθων του Λαβιένου έπειτα από παρότρυνση ενός πολίτη, του Ζήνωνα,11 δε γνωρίζουμε ωστόσο τίποτα για την έκβαση της σύγκρουσης. Την εποχή του Τιβέριου και αργότερα του Νέρωνα η πόλη ισοπεδώθηκε από σεισμούς. Κατάφερε όμως να ανακάμψει με τη χρηματική βοήθεια των ντόπιων πλουσίων, χωρίς τη συνδρομή της Ρώμης.12 Ο 2ος αι. μ.Χ. είναι η εποχή της μεγάλης ακμής της. Τότε λαμπρύνεται με σπουδαία δημόσια οικοδομήματα. Τον ίδιο αιώνα παίρνει για πρώτη φορά τον τίτλο της μητρόπολης της Ασίας.13 Ο Κόμμοδος της παραχώρησε το προνόμιο να φέρει τον τίτλο της νεωκόρου, το οποίο μετά την damnatio memoriae του αυτοκράτορα το ανανέωσε ο Καρακάλλας.14Το χριστιανισμό τον εισήγαγε ο μαθητής του Αποστόλου Παύλου Επαφράς. Η Λαοδίκεια υπήρξε και μία από τις Επτά Εκκλησίες της Αποκάλυψης. Τον 4ο αι. μ.Χ. η Λαοδίκεια ήταν μητρόπολη της Φρυγίας Πακατιανής.15 Ένας ακόμα σεισμός το 494 μ.Χ. έθεσε τέρμα στην ευημερία της.**3. Η οικονομία της πόλης**Η πόλη, που είχε χτιστεί σε ένα στρατηγικής σημασίας κόμβο στην εύφορη κοιλάδα του ποταμού Λύκου, ήταν φυσικό να αναπτύξει ανθηρή οικονομία. Φημισμένα ήταν στην αρχαιότητα τα υφάσματά της, φτιαγμένα από απαλό μαύρο μαλλί προβάτου.16 Επιγραφικά μαρτυρούνται επαγγέλματα που σχετίζονται με την εριουργία, όπως των *απλουργών* (βαφέων) και των *ιματιοπωλών* (πωλητών υφασμάτων). Στο διάταγμα τιμών του Διοκλητιανού αναφέρονται είδη ενδυμάτων με προέλευση από τη Λαοδίκεια, όπως είναι τα "Laodicia" ή, απλά, *ιμάτια*, τα "Trimita" και τα "Phainoula" ή "Paenula".17 Μάλιστα η επωνυμία της πόλης από την ύστερη Αρχαιότητα ήταν Trimitaria. Στη νομισματική της παραγωγή, που καλύπτει περίπου τρεις αιώνες, φαίνεται ανάγλυφα η οικονομική ακμή της. Η στρατηγική θέση της τη μετέτρεψε γρήγορα σε σπουδαίο κέντρο χρηματικών συναλλαγών.18 Μεγάλο ρόλο στην οικονομική της ανάπτυξη πρέπει να έπαιξαν και οι καλές σχέσεις της με σημαντικές γειτονικές πόλεις, όπως η Σμύρνη, η Πέργαμος, η Νικομήδεια, η Ιεράπολις και η Έφεσος, όπως φαίνεται από τις κοπές τύπου "ομονοίας".19 Αξιόλογη ήταν, τέλος, η παραγωγή στην πόλη σαρκοφάγων από μάρμαρο Δοκιμείου.20**4. Η πολιτειακή οργάνωση**Ιδιαίτερο ενδιαφέρον παρουσιάζει η πολιτειακή οργάνωση της Λαοδίκειας. Η πόλη υιοθέτησε ήδη από την ίδρυσή της πολιτειακή δομή και θεσμούς ελληνικού τύπου. Διέθετε βουλή, δήμο και το σύστημα διαίρεσης σε φυλές. Τα ονόματα των φυλών αναφέρονται σε επιγραφές: Λαοδικίς, Απολλωνίς, Ατταλίς και Ιάς.21 Ανεπτυγμένο ήταν επίσης το δικαστικό σύστημα, όπως μας δείχνουν οι επιγραφές της Πριήνης και το αξίωμα του νομοφύλακος.22 Άλλα αξιώματα που σχετίζονται με το δημόσιο βίο είναι αυτά των πρυτάνεων, του αγωνοθέτη, του αγορανόμου, του στρατηγού του διά νυκτός, του σιτώνη, του γυμνασιάρχου και τέλος του δεκαπρώτου.23 Σημαντικό ρόλο στα πράγματα της πόλης διαδραμάτιζε η εύπορη οικογένεια των Ζηνωνιδών, απόγονος της οποίας ήταν ο ρήτορας Πολέμων.24**5. Θρησκεία**Ο πολιούχος θεός ήταν ο Ζευς Λαοδικηνός, ο οποίος απεικονίζεται στα νομίσματα της Αυτοκρατορικής περιόδου.25 Πρόκειται για εξελληνισμένη μορφή ενός τοπικού θεού, του Διός της Βαβακώμης, που λατρευόταν σε οικισμό της περιοχής πριν από την ίδρυση της πόλης.26 Λατρευόταν επίσης με την προσωνυμία «Άσεις», κάτι που αποτελεί ακόμα μία απόδειξη της παρουσίας του συριακού στοιχείου στη Λαοδίκεια.27 Σημαντική υπήρξε επίσης η λατρεία της προσωποποιημένης Λαοδίκειας και του Δήμου, που απεικονίζεται πολύ συχνά στα νομίσματά της.28 Μαρτυρείται ακόμα λατρεία του Ασκληπιού ως εξελληνισμένης μορφής του γηγενούς θεού Μηνός Κάρου, που είχε ιερό στα Αττούδα της Καρίας.29 Σημαντικές ήταν οι σχέσεις με το μαντείο του Απόλλωνα στην Κλάρο, καθώς και η λατρεία του θεού στην ίδια τη Λαοδίκεια.30 Από τις πιο μεγάλες εορτές ήταν τα Αντιόχεια, που διεξάγονταν προς τιμήν του ιδρυτή της, και κατά την Αυτοκρατορική περίοδο –ως επακόλουθο της αυτοκρατορικής λατρείας– οι εορτές και οι αγώνες προς τιμήν των αυτοκρατόρων, όπως τα Δία Σεβαστά, τα Δία Κομμόδεια, τα Γέτεια και τα Αντώνεια Ολύμπια.31 Ο ναός που εμφανίζεται σε χάλκινες κοπές του Δομιτιανού ίσως είναι του Δία ή σχετίζεται με την αυτοκρατορική λατρεία.32**6. Σημαντικά πρόσωπα**Από τη Λαοδίκεια επί Λύκω καταγόταν ο ρήτορας Μένανδρος, ο οποίος έζησε, πιθανόν, τον 3ο αι. μ.Χ. Θεωρείται ο συγγραφέας δύο έργων με τον κοινό τίτλο *Περί Επιδεικτικών*. Το πρώτο περιλαμβάνει ύμνους, προσευχές και εγκώμια πόλεων. Το δεύτερο δίνει κανόνες για την προσφώνηση του αυτοκράτορα και άλλων επισήμων κατά τη διάρκεια διάφορων κοινωνικών εκδηλώσεων.**7. Οικιστική οργάνωση και οικοδομήματα**H πόλη ήταν χτισμένη σε επίπεδο λόφο πάνω από την κοιλάδα του ποταμού Λύκου. Ήταν οχυρωμένη με αμυντικό τείχος, ένα μικρό τμήμα του οποίου σώζεται στα ανατολικά του περιβόλου. Τρεις πύλες οδηγούσαν έξω από την πόλη, η Εφεσία,33 της Αφροδισιάδος και η Συριακή. H τελευταία πρέπει να είναι αυτή που αναφέρεται από το Φιλόστρατο,34 η οποία αφιερώθηκε από τον απελεύθερο του αυτοκράτορα Δομιτιανού Τειβέριο Κλαύδιο Τρύφωνα.35 Η πύλη της Εφέσου οδηγεί μέσω μιας ρωμαϊκής γέφυρας του ποταμού Ασωπού στην παρόδια νεκρόπολη με τις μαρμάρινες σαρκοφάγους.**7.1. Το στάδιο**Στα νότια του λόφου βρίσκεται το αμφιθέατρο στάδιο που αναφέρουν οι επιγραφές.36 Αφιερώθηκε το 79 μ.Χ. στον αυτοκράτορα Βεσπασιανό από τον εύπορο πολίτη Νεικόστρατο.37 Την ευθύνη της ανέγερσης είχε ο ανθύπατος Μarcus Ulpius Traianus, ο πατέρας του ομώνυμου αυτοκράτορα. Το στάδιο έχει σχήμα διπλής σφενδόνης με πολλές σειρές εδωλίων και είναι κατασκευασμένο από λευκό μάρμαρο. Εκτός από αγωνίσματα φιλοξενούσε μονομαχίες και θηριομαχίες. Μαρτυρίες για την παρουσία μονομάχων στην πόλη έχουμε τόσο από τις φιλολογικές πηγές όσο και από τα ενεπίγραφα επιτύμβια μνημεία τους.38**7.2. Γυμνάσιο-θέρμες**Συνδεδεμένο με το στάδιο είναι ένα οικοδομικό συγκρότημα που ανήκει στον τύπο του γυμνασίου-θερμών, το οποίο αντικατέστησε τις εγκαταστάσεις του γυμνασίου της Ελληνιστικής εποχής.39 Επιγραφικά πιστοποιείται η ύπαρξη βοηθητικών χώρων που σχετίζονται με το γυμνάσιο. Ένα τέτοιος χώρος ήταν το αλειπτήριον, όπου αλείφονταν με λάδι οι αθλητές, αφιέρωμα κάποιου Ολυμπίχου.40 Το οικοδομικό συγκρότημα αφιερώθηκε το 2ο αι. μ.Χ., επί ανθυπάτου Γαργιλίου Αντείκου, στον αυτοκράτορα Αδριανό και στη σύζυγό του Σαβίνα. Νεότερες έρευνες αποσυνδέουν την ανέγερση του μνημείου από την επίσκεψη του αυτοκράτορα. Το λουτρικό συγκρότημα είναι χτισμένο με ισοδομική τοιχοδομία και αποτελείται από εννέα δωμάτια με κόγχες. Συνδέεται με αψιδωτή σήραγγα με το παρακείμενο στάδιο. Ένα σύστημα υδροδότησης με πήλινους αγωγούς τροφοδοτούσε το οικοδόμημα και το Νυμφαίο της πόλης. Σε μικρή απόσταση από το υδραγωγείο εντοπίστηκαν κατάλοιπα από κρήνη που κατασκεύασε ο αρχιτέκτονας Ηδύχρους.41**7.3. Βουλευτήριο και θέατρα**Βόρεια του σταδίου βρίσκεται ένα ημικυκλικό οικοδόμημα που αρχικά θεωρήθηκε ωδείο, σε μία πρόσφατη όμως μελέτη αναγνωρίζεται ως βουλευτήριο.42 Το κτήριο έχει το σχήμα ενός μικρού θεάτρου και ανήκει στον τύπο του μη εγγεγραμμένου ημικυκλίου. Είχε πλούσιο αρχιτεκτονικό διάκοσμο και κιονόκρανα κορινθιακού ρυθμού με ανάγλυφες παραστάσεις θηριομαχιών.Βορειοανατολικά βρίσκονται το μικρό και το μεγάλο θέατρο. Σώζονται μερικώς τμήματα των εδωλίων και της σκηνής.43**7.4. Το Νυμφαίο**Στο κέντρο της πόλης βρίσκεται Νυμφαίο του 3ου αι. μ.Χ.44 Ανασκάφηκε τη δεκαετία του 1950 από γαλλοκαναδική αποστολή. Διαπιστώθηκαν δύο οικοδομικές φάσεις. Αποτελείται από μία τετράγωνη δεξαμενή με ιωνικό περιστύλιο και από δύο ημικυκλικές κρήνες με δύο υπόγειες δεξαμενές αποθήκευσης νερού. Ήταν διακοσμημένο με ανάγλυφα θωράκια και με αγάλματα, όπως της θεάς Ίσιδας. Το Νυμφαίο τροφοδοτούνταν από μία δεξαμενή νερού και ένα αψιδωτό υδραγωγείο στην κοιλάδα του Denizli. Η πηγή ύδρευσης Başpinar βρίσκεται στο σημερινό χωριό Denizli και ανήκει στον παραπόταμο του Λύκου Κάπρο.451. Στην Αρχαιότητα δεν υπήρχε ομοφωνία για το εάν η Λαοδίκεια ανήκε στη Φρυγία ή στην Καρία. Καρική τη θεωρούσαν οι Στέφ. Βυζ., βλ. λ. «Αντιόχεια», Πτολ. 5.215, Φιλόστρ., *Σοφ*. 1.25, Orac.sybill. 3.471. Φρυγική τη θεωρούσαν ο Στράβ. 12.576 και ο Plin., *HN* 5.105.2. Η Λαοδίκεια στις επιγραφές συνοδεύεται από το όνομα του ποταμού, ενώ στα νομίσματά της απεικονίζεται σαν λύκος ή σαν ποτάμια θεότητα, βλ. Huttner, U.R., “Die Flüsse von Laodikeia in Phrygien”, στο Nollé, J. et al. (επιμ.), *Nomismata I, Internationales Kolloquium zur kaiserzeitlichen Münzprägung Kleinasiens,* 27-30 April 1994 in der staatlichen Münzsammlung München (Mailand 1997), σελ. 1 κ.ε. και πίν. 6, αρ. 1, 2, 8, 12, 15.3. Βλ. Ramsay, W.M., *Cities and Bishoprics of Phrygia I, Lycos Valley* (Oxford 1895), σελ. 36, αρ. 4, 14.4. Ευστ. (Στέφ. Βυζ.), στο Διον. Περ. 915=GGM II, σελ. 378, βλ. λ. «Λαοδίκεια». Σύμφωνα με τα παραπάνω, η πόλη ιδρύθηκε από τον Αντίοχο, το γιο της Στρατονίκης, ύστερα από οιωνό του Δία και χρησμό του Απόλλωνα. Η εκδοχή ότι η πόλη ιδρύθηκε προς τιμήν της αδελφής του Αντιόχου Α΄ Λαοδίκης (Ευστ. 918, βλ. λ. «Αντιόχεια») δεν είναι αποδεκτή από τους ερευνητές, αφού ο Αντίοχος δεν είχε αδελφή με αυτό το όνομα.5. Plin., *HN* 5.105.6. Η επιγραφή είναι ένα ψήφισμα προς τιμήν των επιτρόπων της περιοχής, η οποία ανήκε στον Αχαιό, συγγενή της βασίλισσας Λαοδίκης. Για το σχολιασμό της επιγραφής βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 1 κ.ε. Για την ελληνιστική κτήση βλ. Bejor, G., “Per una ricerca di Laodicea ellenistica”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 15-22.7. Πολύβ. 5.57.8. Kleiner, F. – Noe, S.P., “The early cistophoric coinage”, *Numismatic Studies* 14 (New York 1977), σελ. 99, πίν. 37, όπου υποστηρίζεται ότι τα νομίσματα της πόλης κόπηκαν στο νομισματοκοπείο των Τράλλεων μεταξύ του 160 και του 145 π.Χ.9. Αππ., *Μιθριδ*. 12.20. Μία δίγλωσση αναθηματική επιγραφή με ευχαριστίες των Λαοδικέων προς το ρωμαϊκό λαό, η οποία βρέθηκε στον Κυρινάλιο λόφο στη Ρώμη το 1637, σχετίζεται ίσως με αυτά τα γεγονότα, Ramsay, W.M., *Cities and Bishoprics of Phrygia I, Lycos Valley* (Oxford 1895), σελ. 38, και *CIL* I, 587.10. Cic., *Fam*. 15.4.2.11. Στράβ. 12.578.12. Tac., *Ann* 14.27.1· για τη σεισμικότητα της περιοχής βλ. επίσης Στράβ. 16.578.13. Η απονομή του τίτλου της μητρόπολης ήταν μία ειδική τιμή που απονεμόταν από τη Ρώμη κατόπιν αιτήματος του συνεδρίου των πόλεων του Κοινού της Ασίας. Αρχικά τον προνομιακό τίτλο τον κατείχε η Πέργαμος. Το 2ο αι. μ.Χ. προστέθηκαν στις πόλεις της επαρχίας της Ασίας με τον τιμητικό αυτό τίτλο η Έφεσος, η Σμύρνη, τα Θυάτειρα, η Μίλητος, η Λαοδίκεια επί Λύκω και οι Σάρδεις.14. Για τη νεωκορία βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 283.15. Βλ. Ramsay, W.M., *Cities and Bishoprics of Phrygia I, Lycos Valley* (Oxford 1895), σελ. 80.16. Στράβ. 12.578.17. Ramsay, W.M., *Cities and Bishoprics of Phrygia I, Lycos Valley (Oxford 1895)*, σελ. 40 κ.ε.18. Cic., *Fam*. 3.5.19. Για χάλκινες κοπές ομονοίας με τη Σμύρνη, την Πέργαμο, την Ιεράπολι και τη Νικομήδεια βλ. *BMC* Phrygia, σελ. 25, πίν. 52 αρ. 7, 8, πίν. 53 αρ. 1, 2, 5, 6.20. Οι σαρκοφάγοι απεικονίζουν το μύθο του Περσέα και της Ανδρομέδας, βλ. Simsek, C., “Sarcofagi a ghirlande dall necropolis di Laodicea al Lycos”, στο D’Andria, F. – Silvestrelli, F. (επιμ.), *Ricerche archeologiche turche nella valle del Lycos* (Archaelogia è storia 6, Lecce 2000), σελ. 99-165.21. Για τις φυλές σε επιγραφές βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 101, αρ. 49· Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 354, αρ. 17.22. Βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 32, αρ. 5, και σελ. 91, αρ. 44.23. Βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 251, 254, και Corsten, Th., *Die Inschriften von Laodikeia am Lykos* I (IK 49, Bonn 1997), σελ. 97, αρ. 47, σελ. 141, αρ. 170.24. Για τους Ζηνωνίδες βλ. Στράβ. 12.578· Ramsay, W.M., *Cities and Bishoprics of Phrygia I, Lycos Valley* (Oxford 1895), σελ. 42 κ.ε.· Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 306 κ.ε. Απόδειξη της ισχύος της οικογένειας στην πόλη είναι το ενεπίγραφο κάθισμα του Ζήνωνα στην πρώτη σειρά του μικρού θεάτρου, βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 75, αρ. 29.25. Βλ. *BMC* Phrygia, σελ. 25, πίν. 37, αρ. 1, 3 και σε κοπές ομονοίας πίν. 53, αρ. 2.26. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 1 κ.ε.27. Βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 333, 359· η επωνυμία προέρχεται από το αραβικό aziz ή από το αραμαϊκό αzizα, που σημαίνει «ύψιστος».28. Για την προσωποποιημένη Λαοδίκεια με τειχόσχημο στέμμα βλ. *BMC* Phrygia, σελ. 25, πίν. 35, αρ. 9, σε κοπές ομονοίας πίν. 53, αρ. 3, και η προτομή του προσωποποιημένου Δήμου ως νεανικής μορφής πίν. 36, αρ. 5.29. Βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 291 κ.ε. *BMC* Phrygia, σελ. 25, πίν. 34, αρ. 16.30. Για τη λατρεία του Απόλλωνα στη Λαοδίκεια βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 294 κ.ε και σελ. 305.31. Για τα Αντιόχεια βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 251, 285 κ.ε.32. Σε νόμισμα του Δομιτιανού εμφανίζεται ένας τετράστυλος ναός με την επιγραφή «ἐπινείκιος», βλ. Ramsay, W.M., *Cities and Bishoprics of Phrygia I, Lycos Valley* (Oxford 1895), σελ. 55, και *BMC* Phrygia, σελ. 25, πίν. 37, αρ. 6.33. Για μια πρώτη μελέτη της Εφεσίας πύλης βλ. Bejor, G. – Bonetto, J., “La rigognizione del 1999: dalla porta Efesia all’agora occidentale”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 105-124.34. Φιλόστρ., *Σοφ*. 1.25.35. IGR IV, 847=MAMA VI. 2. Η επιγραφή αυτή αναφέρεται στην ανοικοδόμηση της πύλης από τον απελεύθερο του αυτοκράτορα, στο πλαίσιο ίσως των εντατικών επιδιορθώσεων μετά τον καταστρεπτικό σεισμό του 60 μ.Χ. Για την πύλη βλ. Winter, E.‚ *Staatliche* *Baupolitik und Baufürsorge in den römischen Provinzen des kaiserzeitlichen Kleinasien* (Asia Minor Studien 20, Bonn 1996), σελ. 224.36. Βλ. Spersi, L., “Rigognizione archeologica a Laodicea di Frigia: 1993-1998”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 29-103.37. Βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 51, αρ. 15.38. Βλ. Cic., *Att*. 6.3.9· Corsten, Th., *Die Inschriften von Laodikeia am Lykos* I (IK 49, Bonn 1997), σελ. 145, αρ. 73.39. Βλ. Spersi, L., “Rigognizione archeologica a Laodicea di Frigia: 1993-1998”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 54 κ.ε.40. Βλ. Robert, L., “Les inscriptions”, στο Gagniers, G. et al. (επιμ.), *Laodicée du Lycos. Le Nymphée*. Campagnes 1961-1963 (Québec – Paris 1969), σελ. 253.41. Βλ. Corsten, Th., *Die Inschriften von Laodikeia am Lykos* I (IK 49, Bonn 1997), σελ. 48, αρ. 13.42. Βλ. Spersi, L., “Rigognizione archeologica a Laodicea di Frigia: 1993-1998”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 42.43. Βλ. Spersi, L., Rigognizione archeologica a Laodicea di Frigia: 1993-1998”, στο Traversari, G. (επιμ.), *Laodicea di Frigia* I (Supplementi RdA 24, Roma 2000), σελ. 81 κ.ε.44. Για τη δημοσίευση του Νυμφαίου βλ. Ginouvés, R., “L’architecture”, στo Gagniers, G. et al. (επιμ.), *Laodicée du Lycos. Le Nymphée. Campagnes 1961-1963* (Québec – Paris 1969), σελ. 14-185.45. Η μεγάλη σημασία που έδιναν οι Λαοδικείς στην υδροδότησή τους από τον ποταμό Κάπρο φαίνεται από τη συχνή απεικόνισή του στα νομίσματα. Ο ποταμός παρουσιάζεται πότε ζωόμορφος και πότε ανθρωπόμορφος. Βλ. Huttner, U.R., “Die Flüsse von Laodikeia in Phrygien”, στο Nollé, J. et al. (επιμ.), *Nomismata I, Internationales Kolloquium zur kaiserzeitlichen Münzprägung Kleinasiens,* 27-30 April 1994 in der staatlichen Münzsammlung München (Mailand 1997), πίν. 6, αρ. 8, 9, 10, 11, 12, 15. Για το υδραυλικό σύστημα του υδραγωγείου βλ. Bean, G., *Turkey beyond the Maeander* (London 1971), σελ. 255 κ.ε., και Weber, G., “Die Hochdruckwasserleitung von Laodikeia”, *JdI* 13 (1893), σελ. 1-13. |
|

 |

|  |
| --- |
|  |

 |

Τέλος φόρμας

Τέλος φόρμας